ސިޔާސީ ގޮތުން ހައްދު ފަހަނައަޅައި ދިޔަ ދިވެހިން މިއަދު ސައިޒުވެފައި... :: މިކަލް ނޫސް\nސިޔާސީ ގޮތުން ހައްދު ފަހަނައަޅައި ދިޔަ ދިވެހިން މިއަދު ސައިޒުވެފައި...\n22 ޑިސެމްބަރ 2016 00:00\nމި ގައުމުގައި 30 އަހަރު ވަންދެން ވެރިކަން ކުރެއްވި ކުރީގެ ރައީސް މައުމޫންގެ ވެރިކަމުގެ ފަހު އަރުތަކުގައި މި ރާއްޖެއަށް އިސްލާހީ ހެޔޮ ބަދަލުތަކެއް ވަނީ މަޖްބޫރުން ނަމަވެސް ގެނެސްފައެވެ.\nއެ މަނިކުފާނުގެ ވެރިކަމުގެ ދިގު 30 އަހަރުގައި ވެރިކަމުގައި، ބޮޑު ބައެއްގައި ރައްޔިތުން އުޅެފައިވަނީ ހިޔާލުފާޅުކުރުމުގެ މިނިވަންކަމެއް ނެތި ބޭސް ފަރުވާއަށް ސަލާންޖެހަން ޖެހިފައިވާ އަޅުވެތިކަމެއްގެ ތެރޭގައި ނުވަތަ އަނިޔާވެރިކަމެއްގެ ތެރޭގައި އެވެ. މިވަހަކަތަކީ ދިވެހިންގެ ތެރެއިން ގިނަ ބަޔަކު ދައްކަމުން ދިޔަ ވާހަކަތަކެވެ.\nއެހެނަމަވެސް އެ މަނިކުފާނުގެ ދިގު 30 އަހަރުގެ ވެރިކަމުގެ ފަހު އަތަށް އެޅިއިރު ރައްޔިތުންގެ ކެކުޅުންތަކާއި އުދާސްތަށް އުތުރި އަރައިގެން ގޮސް އެތެރެއިންނާއި ބޭރުން އެމަނިކުފަނަށް ފިތްތުންތަށް ކުރިމަތިކުރިއެވެ. ނަތިޖާއަކަށް ވެގެންދިޔައީ މި ރާއްޖެއަށް އިސްލާހީ ހެޔޮ ބަދަލުތަކެއް ގެންނަން މަޖްބޫރުވެގެން ދިޔުމެވެ. މި މަޖްބޫރުތަކާއި އެކު އިސްލާހީ އެޖްންޑާއެއް އެކުލަވާލައި، އޭރު އަމަލުކުރަމުން ގެންދިޔަ ނޫ ޤާނޫނު އަސާސީ އިސްލާހުކުރުމުގެ މަސައްކަތް ފެށިއެވެ.\n1952 ވަނަ އަހަރަށް ފަހު ރާއްޖޭގައި ފުރަތަމަ ފަހަރަށް ސިޔަސީ ޕާޓީތަށް ހިންގުމުގެ ހުއްދަށް 2005 ވަނަ އަހަރު ދެއްވިއެވެ. އަދި ފުރަތަމަ ސިޔަސީ ޕާޓީ އެއްގެ ގޮތުގައި 26 ޖޫން 2005 ގައި އިދިޚޮޅު ޕާޓި އެއްގެ ގޮތުގައި ރާއްޖޭ ފުރަތަމަ ސިޔާސީ ޕާޓީ " މޯލްޑިވިއަން ޑިމޮކްރަޓިކް ޕާޓީ (އެމްޑީޕީ) ރަޖިސްޓްރީ ވެގެން ދިޔައެވެ. އެޔާ އެކު އިތުރު ސިޔާސީ ޕާތީތަށް ވޫޖޫދަށް އަންނަން ފޭށިއެވެ. ހިޔާލު ފާޅުކުރުމާއި، އެއްވެސް ހުއްދައެއް ކުރިން ހޯދުމަކާއި ނުލައި، އެއްވެ އުޅުމުގެ ބާރު ލިބިގެންވާ ޤާނޫނު އަސާސީއެއް ދިވެހި ރައްޔިތުންނަށް ލިބުނެވެ. ރައްޔިތުން އެ ހައްޤު އޭގެ އެންމެ ފުރިހަމަ ގޮތުގައި ރައީސް މައުމޫންގެ ވެރިކަމުން ފެށިގެން، ޑރ.ވަޙީދު ހަސަން މަނިކުގެ ވެރިކަމާއި ހަމަޔަށް ބޭނުންކުރަމުން ގެންދިޔައެވެ.\nމިއަދު އެ ހައްޤުތަކުން ރައްޔިތުންވަނީ މަހްރޫމްވެފައި\nއެހެން ނަމަވެސް މި ރާއްޖެއަށް ގެނައި ސިޔަސީ އިސްލާހީ ބަދަލުތަކުން މިއަދު އެ ރައްޔިތުން މިވަނީ މަހްރޫމް ވެފައެވެ.ސުލްހަވެރި ކަމާއި އެކު އެއްވެ އުޅުމުގެ މިނިވަންކަމެއް ނެތެވެ.އެއްވާއިރަށް ފުލުހުން ނުކުމެ ބާރުގެ ބޭނުންކުރުމަށްފަހު އެކަން ހުއްޓުވައެވެ.ނުހައްގުން އެތައްބަޔަކު ޗާޓުން ބޭރުން ޖަލަލަށް ލަމުން ގެންދަނީއެވެ. ނުވިތާކަށް ސަރުކާރު ހިތްނޭދޭ ގޮތަކަށް ހުކުރު ހުތުބާ ލިޔެވިއްޖެނަނަމަވެސް އެ ލިޔުނު މިހާވެސް،ކުއްވެރިވަނީއެވެ. ދިނީ އިލްމުވެރިންވެސް " ޝުކުރިއްޔާ ރައިސް ޔާމީން " ނުކިޔާނަމަ އެ މީހުންނަށް ދަރުސް ދަނުމުގެ ހުއްދައެއް ވެސް ނޯންނަ ކަހަލައެވެ.\nނުވިތާކަށް ގަދަޔަށް ކުޅެގެން މޮޅާވަން ބޭނުންވާ މެސީގެ މި ޓީމް، އިންތިހާބުތަކަށް ބިރު ގަންނަނީ ކީއްވެގެންބާ ؟ ކައިރި މުސްތަޤްބަލެއްގައި ވެސް އިންތިހާބެއް އޮވެދާނެ ކަމާއި މެދު ސުވާލު އުފެދެއެވެ. މި އެތަށް ދިވެހިންނެއް މިއަދު އުފައްދަމުން އަންނަ ސުވާލެކެވެ.\nއިރެއްގައި ސިޔާސީ ގޮތުން ހައްދު ފަހަނައަޅައި ދިޔަ ދިވެހިން މިއަދު މިވަނީ އެ ހައްޤުތަކުން މަހްރޫމްވެ ސައިޒްވެފައެވެ.\nހައްޤުތައް މަހްރޫމްކޮށް ސައިޒްކުރަންވީ! މިއީ އިސްލާމީ ގައުމެއް! މިތާގައި ހުޅަނގުގެ ލާދީނީ ލިބަރަލް ޑިމޮކްރަސީއެއް ބޭނުމެއް ނޫން! މިތާގައި ބޭނުންވަނީ އިސްލާމީ ވެރިކަމެއް! ވެރިމީހާގެ ފަހަތުގައި އެންމެން ތިބެންޖެހޭނީ! ތިކަހަލަ ހައްގުތައް ލިބުމަށްވުރެ ހައްގުތައް ނުލިބުނަސް ވަރިހަމަ. ޔަހޫދީންނާއި ނަސާރާއިންގެ އަވާގައި ޖެހިގެން މުޅި އިސްލާމީ އުއްމަތް ފުނޑެނީ... މިކުޑަ މުޖުތަމަޢުވެސް ފުނޑާލަން މަސައްކަތްކުރަނީ... އޭގެ މޭސްތިރިއަކަށް އެބައިމީހުން އައްޔަން ކޮށްފައިވަނީ ކެނެރީގެ މުގާބޭ..؟ ކެނެރީގެ މުގާބޭ މުޅި ޢުމުރަށް ޖަލުގައި ބަންދުކޮށްގެން ނަމަވެސް މި މުޖުތަޢު ސަލާމަތް ކުރަން އެބަޖެހޭ؟ ރައީސް ޔާމީންގެ މަސައްކަތަށް އައްސަރި ބަހާ ސާބަސް ދެމެވެ.\nކަމުދޭ 1 ކަމުނުދޭ0ރައްދު\nދެން ކާމިނީގޭ ޔާމީނު ވެރިކަމުގައި މިހާރު އިސްލާމްދީން ހިމާޔަތްކުރަނީތޯ. ﷲ ގެ ދެވަނަދަރިން ކަމަށް ބުނުމާއި ބެންކޮކަށްގޮސް ހިލޭއަންހެނުން ނުތިބޭނެ ވާހަކައާއި މިހިރީ އިސްލާމްދީން ހިމާޔަތްކުރަން ގައުމުގެ ރައީސް ދައްކާ ވާހަކަ\nކަމުދޭ0ކަމުނުދޭ3ރައްދު


Climte Change kiyavan Italy gai majubooru koffi | Mihaaru\nދަރިވަރުންތަކާ އެކު ޓީޗަރަކު ކުލާހެއްގައި.\n11 ނޮވެމްބަރ 2019 - 06:39\nމިކަމާ ބެހޭ ގޮތުން އިޓަލީގެ އެޑިއުކޭޝަން މިނިސްޓަރު ލޮރެންޒޯ ފިއަރޮމޮންޓީގެ ތަރުޖަމާނު ވިންސެންޒޯ ކްރެމެރޯޒާ ސީއެންއެން އަށް ވިދާޅުވީ މަޖުބޫރު ކަމެއްގެ ގޮތުގައި، ކްލައިމެޓާ ގުޅުން ހުރި ފިލާވަޅުތައް ސަރުކާރުގެ ހުރިހާ ސްކޫލެއްގެ، ހުރިހާ ގްރޭޑްތަކެއްގައި ކިޔަވައިދޭން ފަށާނީ އަންނަ އަހަރުގެ ސެޕްޓެމްބަރު މަހުން ފެށިގެންނެވެ.\n"މިއީ އަންނަ އަހަރުން ފެށިގެން މަޖުބޫރު ކަމަކަށް ވާނެ. ކިޔައިވައިދޭ ހުރިހާ މާއްދާތަކަކާ ގުޅުވައިގެން ސިިވިކް ކްލާސްތަކެއްގެ ގޮތުުގައި ކްލައިމެޓް ޗޭންޖާ ގުޅުން ހުރި ފިލާވަޅުތައް ނަގައިދޭނީ،" އޭނާ ވިދާޅުވި އެވެ. "އެގޮތުން އަހަރަކު ކްލައިމެޓް ޗޭންޖާ ގުޅޭ ފިލާވަޅުތައް މަދުވެގެން ތެއްތިރީސް ގަޑިއިރު ދަރިވަރުންނަށް ނަގައިދޭން ޖެހޭނެ."\nއިޓަލީގެ ކަރިކިއުލަމަށް މި ގެންނަ ބަދަލާ އެކު އެ ގައުމުގެވެގެން ދާނީ ރަސްމީކޮށް ކަރިކިއުލަމްގެ ތެރޭގައި ކްލައިމެންޓް ޗޭންޖް ކިޔަވައިދޭ ދުނިޔޭގެ ފުރަތަމަ ގައުމަށެވެ. ކްލައިމެޓް ޗޭންޖް ނުވަތަ ތިމާވެއްޓަށް ކުރާ ނޭދެވޭ އަސަރުތަކާ ގުޅޭ މައްސަލަތަކަކީ މިހާރު ދުނިޔޭގެ ހުރިހާ ގައުމުތަކެއްހެން ގައުމީ ފެންވަރުގައި ވަކާލާތުކުރާ އެންމެ ބޮޑު އެއް މައްސަލަ އެވެ.\nއިޓަލީގެ އެޑިއުކޭޝަން މިނިސްޓަރު ވިދާޅުވި ގޮތުގައި އާ ކަރިކިއުލަމް އެކުލަވަލައިލާނީ ސައިންޓުސްޓުންނާއި ތިމާވެށީގެ ތަޖުރިބާކާރުން ހިމެނޭ ހާއްސަ ޕެނަލަކުންނެވެ.\nއޭގެ ތެރޭގައި ކޮލަމްބިއާ ޔުނިވަސިޓީގެ ސެންޓަ ފޮ ސަސްޓެއިނަބަލް ޑިވެލޮޕްމަންޓްގެ ޑިރެކްޓަރު ޖެފްރީ ޑީ ސޭޗެޒް އާއި އެމެރިކާގެ އިކޮނޮމިސްޓް އަދި ސޯޝަލް ތިއަރިސްޓް ޖެރެމީ ރިފްކިން ހިމެނެ އެވެ.\n"ކިޔަވާ ކުދިންނަށް ކްލައިމެޓް ޗޭންޖް ކިޔައިވައިދީގެން ނޫނީ ކުރިއަށް އޮތް ތަނުގައި މިކަމާ ދެކޮޅަށް ކުރާ މަސައްކަތެއް ކާމިޔާބެއް ނުވާނެ. އެހެންވެ ބިންގާ އަޅަން ޖެހެނީ ތައުލީމީ ނިޒާމުގެ ތެރެއިން. ސްކޫލްތަކާ ހަމަމައިން،" މިނިސްޓަރު ވިދާޅުވި އެވެ.\nއިޓަލީގެ އެޑިއުކޭޝަން މިނިސްޓަރު.\nއޭނާ ވިދާޅުވި ގޮތުގައި ކްލައިމެޓް ޗޭންޖާ ގުޅުން ހުރި ފިލާވަޅުތައް މަޖުބޫރުކަމެއްގެ ގޮތުގައި ހިމަނައިގެން ކަރިކިއުލަމް ބައްޓަންވެގެން ދިއުމަކީ އިޓަލީން ތިމާވެށީގެ މައްސަލަތަކަށް ކުރާ މަސައްކަތްތަކަށް ލިބޭނެ ވަރަށް ބޮޑު ކުރިއެރުމެއް ކަމަށެވެ.\n"މިހާރުގެ ޖީލު ކްލައިމެޓަށް ޗޭންޖްގެ އިޝޫތަކަށް އަހުލުވެރި ކުރުވި ވަރަކަށް ކުރިއަށް އޮތް ތަނުގައި ތިމާވެއްޓާއި މޫސުމަށް އަންނަ ބަދަލުތަކާ ދެކޮޅަށް މަސައްކަތްކުރެވޭނީ،" މިނިސްޓަރު ލޮރެންޒޯ ވިދާޅުވި އެވެ.\nއިތުރު ލިޔުންތައް ތިމާވެށި ސްކޫލް ތައުލީމް ކިޔަވާކުދިން އިޓަލީ ކްލައިމެޓް ޗޭންޖް ސްކޫލް ކަރިކިއުލަމް


BML'in alah credit card hahdhaa faraaithakah haassa promotion'eh BML'in alah credit card hahdhaa faraaithakah haassa promotion'eh\nބީއެމްއެލް އިން އަލަށް ކްރެޑިޓް ކާޑު ހައްދާ ފަރާތްތަކަށް ހާއްސަ ޕްރޮމޯޝަނެއް\nހޯމަ 01 ނޮވެމްބަރ 2021 | ލަޒީނާ ޢަބްދުالله\nބޭންކު އޮފް މޯލްޑިވްސް (ބީއެމްއެލް) އިން ކްރެޑިޓް ކާޑު އަލައް ހައްދާ ކަސްޓަމަރުންނަށް ހާއްސަ ޕްރޮމޯޝަނެއް ފަށައިފި އެވެ.\nބީއެމްއެލް އިން ހާމަކޮށްފައިވާ ގޮތުގައި މިއަދު މި ފެށި ޕްރޮމޯޝަނުގެ ދަށުން ކާޑު ހައްދަން ޖޮއިނިން ފީ އާއި ފުރަތަމަ އަހަރުގެ އަހަރީ ފީ ދައްކާކަށް ނުޖެހޭނެ އެވެ. އަދި މި ޕްރޮމޯޝަނުގެ ދަށުން ކާޑު ހައްދާ ފުރަތަމަ 500 ކަސްޓަމަރުންގެ ތެރެއިން ކޮންމެ ފަރާތަކަށް ކޭޝް ބެކްގެ ގޮތުގައި 2،500ރ. ލިބޭނެ އެވެ.\nއަންނަ މަހު 10 އާއި ހަމައަށް ކުރިއަށްދާ މި ޕްރޮމޯޝަންގައި ކޮންމެ ހަފުތާއަކު ގުރުއަތުން ހޮވޭ ފަރާތަކަށް 5،000ރ. ގެ ބީއެމްއެލް ގިފްޓް ކާޑެއް ވެސް ދިނުމަށްވަނީ ހަމަޖެހިފައެވެ. އަދި މުޅި ޕްރޮމޯޝަނުގެ ނަސީބުވެރިއަކަށް ހޮވޭ ފަރާތަކަށް 100،000ރ. އާ ހަމައަށް ކްރެޑިޓް ކާޑަށް ދައްކަން ޖެހޭ ފައިސާ އުނިކޮށްދިނުމަށްވަނީ ހަމަޖެހިފައެވެ.\nބީއެމްއެލްގެ ކްރެޑިޓް ކާޑު ގެންގުޅޭ ކަސްޓަމަރުންނަށް ކުރެޑިޓް ކާޑު ބޭނުންކުރާ ކޮންމެ ފަހަރަކު ރިވާޑް ޕޮއިންޓް ލިބޭ ޕްރޮމޯޝަނެއްވެސް މިދިޔަ މަހު ބީއެމްއެލްއިންވަނީ ކުރިއަށް ގެންގޮސްފައެވެ. އަދި ކްރެޑިޓް ކާޑުން ރާއްޖޭން ބޭރުގައި މުޢާމާލާތްކުރެވޭ މިންވަރުވެސްވަނީ އިތުރުކޮށްފައެވެ.


Moosun goasve,9atholhakah white alert nerefi\nކަނޑު ގަދަ ދުވަހެއް-- ފޮޓޯ: ޕީއެސްއެމް\nމޫސުން ގޯސްވެ، ނުވަ އަތޮޅަކަށް ވައިޓް އެލާޓު ނެރެފި\nމޫސުން ގޯސްވެ، ކ. އަތޮޅުން ލ އަތޮޅަށް މޫސުމާ ބެހޭ ގައުމީ އިދާރާ (މެޓް އޮފީސް) އިން ވައިޓް އެލާޓު ނެރެފިއެވެ.\nމެޓް އޮފީހުން އެސަރަހައްދަށް ވައިޓް އެލާޓު ނެރެފައިވަނީ މިއަދު 18:00 އިން ރޭގަނޑު 23:00 އަށެވެ. އެގޮތުން އެއެސަރަހައްދަށް ބޯކޮށް ވާރޭވެހުމާއެކު ގުގުރުން އެކަށީގެންވާކަމަށް މެޓް އޮފީހުން ވަނީ ބުނެފައެވެ.\nމެޓް އޮފީހުން ވަނީ ރާއްޖޭގެ އެކިހިސާބަށް ވިއްސާރަ ކުރުމާއެކު ގުގުރާނެ ކަމަށް ބުނެފައެވެ. އެގޮތުން ވައިޖެހޭނީ އުތުރުގެ އަތޮޅުތަކަށް އަތޮޅުތަކަށް ހުޅަނގުއުތުރާއި އުތުރުން، އެހެން ހިސާބުތަކަށް ހުޅަނގުދެކުނާއި ހުޅަނގުން ހުރިހައި ހިސާބަކަށްވެސް ގަޑިއަކު 05 މޭލާއި 15 މޭލާ ދެމެދުގެ ބާރު މިނުގައެވެ.\nވިލާ ގަނޑުގައި ގަޑިއަކު ގާތްގަނޑަކަށް 35 މޭލަށް ވައިގަދަވުން އެކަށީގެންވާ ކަމަށާއި ރާއްޖޭގެ ކަނޑުުތައް އާދައިގެ ވަރަކަށް މަޑުވެފައި ވިލާގަނޑުގައި އާދައިގެ ވަރަކަށް ގަދަވާނެ ކަމަށް ވެސް މެޓް އޮފީހުން ވަނީ ބުނެފައެވެ.


ޒިނޭ – DhiSalafiyyah\n26/10/2011 އެހެނިހެން, ދީންއައްޝައިޚް އަޙްމަދު މިޙްސަން މުޙައްމަދު\nއިސްލާމީ ޝަރީޢަތުގެ މަޤްޞަދުތަކުގެ ތެރޭގައި މީހާގެ އަބުރާއި ނަސްލު ރައްކާތެރިކުރުން ހިމެނިފަވެއެވެ. އެހެންކަމުން އިސްލާމް ދީނުގައި ޒިނޭ ޙަރާމްކުރައްވާފައި ވެއެވެ. ﷲ ތަޢާލާ ވަޙީ ކުރައްވާފައިވެއެވެ. (وَلَا تَقْرَبُوا الزِّنَىٰ ۖ إِنَّهُ كَانَ فَاحِشَةً وَسَاءَ سَبِيلًا) الإسراء 32 މާނާ: ” އަދި ތިޔަބައިމީހުން ޒިނޭއާ ގާތްނުވާށެވެ! ހަމަކަށަވަރުން، އެއީ ހުތުރުކަން ބޮޑުވެގެންވާ ފާފައެއް ކަމުގައިވެއެވެ. އަދި މަގެއްގެ ގޮތުން އެކަންތައް ހާދަހާ ނުބައިވެގެންވެއެވެ. “ އެހެންކަމުން ޝަރީޢަތްވަނީ ޒިނޭއަށް މަގުފަހިވާ ހުރިހާ ޒަރީޢާތަކާއި މަގުތަކާއި އެއަށް ވާޞިލުވާންއޮތް ގޮތްތައް މަނާކޮށްފައެވެ. އެގޮތުން އަންހެނުންނަށް ފުރިހަމަ ޙިޖާބުން ޙިޖާބު އެޅުމަށް އަމުރުކުރައްވައި އަންހެނުންނާއި ފިރިހެނުން އެބައިމީހުންގެ ބެލުން ތިރިކުރުމަށް އަންގަވައި ހިލޭ ފިރިހެނުންނާއި ހިލޭ އަންހެނުން އެކީ އެކަހެރިވެ ނުއުޅުމަށް ވަނީ އަމުރުކުރައްވާފައެވެ.\nއަދި ކުރީގައި ކައިވެންޏެއް ކޮށްފައިވާ މީހަކު ޒިނޭކޮށްފި ކަމުގައި ވަނީނަމަ އޭނާގެ މައްޗަށް ކަނޑައަޅުއްވާފއިވަނީ އެންމެ ބޮޑު ޢުޤޫބާތެވެ. އެއީ އޮތްގަލުން ތަޅާ ރަޖަމްކޮށް މަރާލުމެވެ. އެނާގެ ހަށިގަނޑުގެ ހުރިހާތަނަކަށް އޭގެ ވޭން އެޅުމަށްޓަކައެވެ. ޙަރާމްގޮތުގައި މުޅިހަށިގަނޑުން އަރާމް ލިބިގަތްކަމަށްޓަކައެވެ. އަދި ކުރީގައި ކައިވެންޏެއް ނުކޮށްހުރެ ޒިނޭކުރާ މީހާއަށް ވަނީ ދުއްރާއިން ތެޅުމެވެ. މިކަމުގައިވެސް ޝަރީޢަތުގައި ކަނޑައަޅުއްވާފައިވާ އެންމެ މަތީ ޢަދަދެވެ. އެއީ ދުއްރާއިން 100 އެތިފަހަރުން ތެޅުމެވެ. އަދި އެކަންކުރާ މީހާ ފަޟީޙަތްވުމަށްޓަކައި މުއުމިނުންގެ ޖަމާޢަތަކަށް މިމަންޒަރު ފެންނަގޮތަށް މިކަން ކުރިޔަށް ގެންދަންޖެހެއެވެ. އަދި އެރަށެއްގައި އޭނާ ޒިނޭ ކުރިރަށް ނޫން އެހެން ރަށަކަށް އެއް އަހަރު ވަންދެން އަރުވާލަން ޖެހެއެވެ.\nޒިނޭކުރާ ފިރިހެނުންނަށާއި އަންހެނުންނަށް ކަށްވަޅުގައި ވޭންދެނިވި ޢަޒާބު ހުއްޓެވެ. އެގޮތުން އެމީހުން ވާހުށީ އޭގެ މަތި ހަނި ކުރެވިގެންވާ އޭގެ ތިރީބައި ތަނަވަސްކުރެވިގެންވާ އުނދުނެއްފަދަ ތަނެއްގައެވެ. އޭގެ ދަށުން އަލިފާންގަނޑެއް ވެއެވެ. އެމީހުން އޭގެތެރޭގައި ބަރަހަނާ ޙާލުގައި ތިބޭނެއެވެ. އަދި އެ އަލިފާންގަނޑު ގަދަޔަށް ރޯވެ މައްޗަށްއެރުމުން އެމީހުންގެ ހަށިތަކަށް ކެތްނުކުރެވިގެން ރޮއެ ހަޅޭއްލަވައިގަނެ އެތަނުގެ މަތީބަޔަށް އަންނާނެއެވެ. އެތަނުން ބޭރަށް ނުކުތުމަށް އެމީހުން އެދިއެދި ތިބޭނެއެވެ. ދެން އެ އަލިފާންގަނޑު ތިރިވެ މަޑުވުމުން އަނެއްކާވެސް އެމީހުން އެތަނުގެ ތިރިޔަށް ރުޖޫޢަވާނެއެވެ. ދެން މި ގޮތުގައި ތަކުރާރުވެ ޤިޔާމަތް ޤާއިމް ކުރެވެންދެން އެމީހުން ދެމިތިބޭނެއެވެ.\nމީހަކު ޒިނޭކުރުމުގައި ދެމިހުންނަކަމުގައި ވަނީނަމަ އެ ޢަމަލުގެ ނުބައިކަން ބޮޑުވެގެންވެއެވެ. އަދި އުމުރުން ދުވަސްވެފައިވާ ޙާލު އޭނާ ކުރާ ޒިނޭގެ ނުބައިކަން ބޮޑުވެގެންވެއެވެ. ރަސޫލުﷲ ޟައްލަﷲ ޢަލައިހި ވަސައްލަމްގެ އަރިހުން އިބްނު ޢައްބާސް ރިވާކުރެއްވި ޙަދީޘްފުޅެއްގައި ވެއެވެ. (( ثَلَاثَةٌ لَا يُكَلِّمُهُمُ اللهُ يَوْمَ القِيَامَةِ وَ لَا يُزَكِّيْهِمْ وَ لَا يَنْظُرُ إِلَيْهِمْ وَ لَهُمْ عَذَابٌ أَلِيْمٌ: شَيْخٌ زَانٍ وَ مَلِكٌ كَذِابٌ وَ عَائِلٌ مُسْتَكْبِرٌ)) رواه مسلم މާނައީ: ” ޤިޔާމަތްދުވަހުން ތިން މީހަކާއި ﷲ ތަޢާލާ ވާހަކަފުޅު ނުދައްކަވާނެއެވެ. އަދި އެބައިމީހުންގެ ފާފަތަކުން ޠާހިރުނުކުރައްވާނެއެވެ. އަދި އެބަމީހުންނަށް އެއިލާހު ބައްލަވައިވޮޑިނުގަންނަވާނެއެވެ. އެއީ: ޒިނޭ ކުރާ މުސްކުޅިޔާ އާއި ދޮގުވެރި ވެރިޔާއާއި ކިބުރުވެރި ފަޤީރުމީހާއެވެ.”\nއެންމެ ނުބައިވެގެންވާ ފައިސާއަކީ ހަށިވިއްކައިގެންލިބޭ ފައިސާއެވެ. ހަށިވިއްކަމުން އުޅޭއަންހެނާ ރޭގަނޑުގައި އުޑުގެ ދޮރުތައް ހުޅުވާލެވޭ ވަގުތުގައި ކުރާ ދުޢާވެސް ﷲ ތަޢާލާ އިޖާބާ ނުކުރައްވާ ކަމުގައި ޙަދީޘްގައި އައިސްފައިވެއެވެ. ތިމާމެން ހަށިވިއްކުންފަދަ ނުބައިކަންތައް ކުރަނީ ފަޤީރުކަމުން ދިރިއުޅޭނެ އެހެންގޮތެއް ނެތިގެންނޭ ބައެއް މީހުންބުނެފާނެއެވެ. އެހެން ނަމަވެސް މިއީ ޝަރީޢަތުގައި ﷲ ތަޢާލާ ކަނޑައަޅުއްވާފައިވާ ޙައްދުތައް ފަހަނައަޅައިދިޔުމަށް އޮތް ޢުޒުރެއް ނޫނެވެ. ﷲ ތަޢާލާ ވަނީ ޙަލާލް ގޮތުގައި ފައިސާހޯދުމަށް އެތައް ގޮތްތަކެއް މިބިންމަތީގައި ލައްވާފައެވެ.\nއަޅުގަނޑުމެންގެ މިޒަމާނުގައި ފާޙިޝްކަންތައްތަކަށް ހުރިހާ ދޮރެއްވަނީ ހުޅުވާލެވިފައެވެ. ޝައިޠާނާ ވަނީ އޭނާއާއި އޭނާގެ ބައިވެރިންގެ ޕްލޭންގެ ދަށުން ފާޙިޝްކަންތައްތަކަށް ހުރި މަގުތައް ގާތްކޮށްދީ ފަސޭހަކޮށްދީފައެވެ. އަދި އޭނާގެ މަގަށް މީސްތަކުންގެ ތެރެއިން ފާފަކުރާމީހުންނާއި ފާޖިރުން ތަބާވެ މީސްތަކުންގެ މެދުގައި ޢައުރަ ކަޝްފުކުރުންވަނީ ޢާއްމުކުރުވާފައެވެ. ޚާއްސަކޮށް އަންހެނުންގެ މޫނު ކަޝްފުކުރުމަށް ދެވޭ ދަޢުވަތަކީ ޝައިތާނާއާއި އޭނާގެ ބައިވެރިން ތަބައްރުޖަށް ދޭ ދަޢުވަތެކެވެ. އަދި ބެލުން ތިރިނުކުރުމާއި ޙަރާމް ތަންތަނަށް ބެލުން މިވަނީ ޢާއްމުވެފައެވެ. އަދި ދެ ޖިންސުގެމީހުން އެއްވެއުޅުންވެސް މި ވަނީ ޢާއްމުވެފައެވެ. އަދި ފާޙިޝް މަޖައްލާތަކާއި ފިލްމުތައް މިވަނީ ޢާއްމުވެފައެވެ. ޒިނޭ ޕާލާތައް މިވަނީ މުޖުތަމަޢުގައި ޢާއްމުވެފައެވެ. މިއީ ހުސް ޒިނޭއަށް މަގުފަހިވާން އޮތް މަގުތަކެވެ. އަދި މިއަދު އަޅުގަނޑުމެންގެ ތެރޭގައި ޙަރާމްގޮތުގައި ލިބޭ ދަރިންގެ ޢަދަދު މިވަނީ އިތުރުވެފައެވެ. އަދި އެއީ އެހާބޮޑު ކަންތައްތައް ނޫންކަމުގައި މީސްތަކުންދެކޭ ވަރަށް މިކަންތައް މިވަނީ ޢާއްމުވެފައެވެ. މުޖުތަމަޢުގެ ކަށީގައި ހިފާފައިވާ ކަމެއްގެ ގޮތުގައެވެ. އަދި ބަނޑުގައި އޮއްވާ ޤަތުލު ކުރެވޭ ދަރިންގެ ޢަދަދުވެސް މިވަނީ އިންތިހާއަށް އިތުރުވެފައެވެ. މިއީ ޒިނޭގެ ނުބައި ނަތީޖާއެވެ.\nއެހެންކަމުން ޒިނޭއަކީ މުޅި އުއްމަތުގެ ހަލާކެވެ. ދަރިފަސްކޮޅު އޮޅުންބޮޅުންވެ ދަރިއާއި މަންމަ އާއި ބައްޕަ ވަކިނުވާ ހިސާބަށް އަޅުގަނޑުމެންގެ މުޖުތަމަޢުގެ ޙާލު ނުދަނީސް މިފަދަ ކަންތައްތައް ހުއްޓުވައި އަމާނާތްތެރިކަމާއެކީ އަޅުގަނޑުމެންގެ ދަރިންތައް ތަރުބިއްޔަތުކޮށް ދީންވެރި އަޚްލާޤު ރަނގަޅު މީހުންނާއި ކައިވެނި ކުރުވާ ބަޔަކު ކަމުގައި އަޅުގަނޑުމެން ވާން އެބަޖެހެއެވެ. ޒިނޭ ކުރާ މީހަކާއި ކައިވެނި ކުރުމަކީ މުއުމިނަކަށް ހުއްދަވެގެންވާ ކަމެއްނޫނެވެ. އަދި މުޖުތަމަޢުގެ ނައު އަޑިޔަށް ނުދަނީސް ﷲ ތަޢާލާގެ ޙުކުމް މިބިންމަތީގައި ތަންފީޒުކޮށް ޒިނޭކުރާ މީހުންނަށާއި ބިންމަތީގައި ފަސާދަ އުފައްދާ ޒިނޭ ޕްރޮމޯޓުކުރާ މީޑިޔާތައް ހިންގާބަޔަކު ތިބިނަމަ އެބަޔަކަށް ޙައްޤު އަދަބު ދޭން އެބަޖެހެއެވެ. މުޖުތަމަޢުގެ އިޖުތިމާޢީ ދުޅަހެޔޮކަމަށްޓަކައި މިކަން ކުރުން މިވަނީ މިހާރު މާބޮޑަށްވެސް ލަސްވެފައެވެ. މާތްﷲ އަޅުގަނޑުމެން އެއްމެންނަށްވެސް ހެޔޮވިސްނުން ދެއްވައި ތައުބާވެ ހެޔޮމަގަށް ރުޖޫޢަވުމުގެ ތައުފީޤު ދެއްވާށިއެވެ. އާމީން.


Pakistan ge aa Safeeru, safeerukamuge faikolhu Raees ah aruvaifi – Iru\nޕާކިސްތާނުގެ އާ ސަފީރު، ސަފީރުކަމުގެ ފަތްކޮޅު ރައީސް އަށް އަރުވައިފި\nޕާކިސްތާންގްއިން ރާއްޖެއަށް ކަނޑައެޅި އާ ހައިކޮމިޝަނަރު، ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހަށް މިއަދު ސަފީރުކަމުގެ ފަތްކޮޅު އަރުވައިފިއެވެ.\nޕާކިސްތާނުގެ ސަރުކާރުން ރާއްޖެއަށް ކަނޑައެޅުއްވި އާ ސަފީރު ހިޒް އެކްސެލެންސީ ވައިސް އެޑްމިރަލް (ރިޓަޔަރޑް) އަތާރް މުޚްތާރްއެވެ.\nރައީސް ވަނީ ދާދި ފަހުން ޕާކިސްތާނުގެ ބޮޑުވަޒީރު އިމްރާން ޚާންއާ ފޯނު މެދުވެރިކޮށް ދެއްކެވި ވާހަކަފުޅުތަކަށް އަލިއަޅުއްވާލައްވާފައެވެ. ޕާކިސްތާނުގެ ސަރުކާރުން ކޮވިޑް-19ގެ ބަލިމަޑުކަން ކޮންޓްރޯލުކުރުމުގެ ކާމިޔާބީއަށް ރައީސް ސޯލިހު ތައުރީފުކުރެއްވިއެވެ.\nކޫލީ ނަންބަރު 1 ގެ ޓްރެއިލާ ވަރަށް ފޯރިގަދަ!\nބައްދަލުވުން ނިންމަވާލައްވަމުން ރައީސް ސޯލިހު ވަނީ ދެގައުމުގެ ދެމެދުގައި އޮތް ގުޅުން އިތުރަށް ބަދަހިކުރުމަށް އާ ސަފީރާއެކު މަސައްކަތްކުރައްވާނެކަމަށް ވިދާޅުވެފައެވެ. އަދި ރާއްޖޭގެ ޒުވާނުންގެ ތަރައްގީއާއި، ސިއްހަތާއި ތައުލީމީ ދާއިރާއިން ޕާކިސްތާނުން ރާއްޖެއަށް ދެއްވާފައިވާ އަދި ދެމުން ގެންދާ އެހީތެރިކަމަށް ރައީސް ޝުކުރު އަދާކުރެއްވިއެވެ.


ފެނާއި ނަރުދަމާގެ މައި ހޮޅި ހިތާދޫގެ ބޮޑުބައެއްގައި އަޅާ ނިމިއްޖެ ފެނާއި ނަރުދަމާގެ މައި ހޮޅި ހިތާދޫގެ ބޮޑުބައެއްގައި އަޅާ ނިމިއްޖެ\nފެނާއި ނަރުދަމާ ޤާއިމްކުރުމުގެ މަޝްރޫއުގެ ދަށުން ބ.ހިތާދޫގައި މިހާރު ކުރިއަށްދަނީ އެކަމަށް ބޭނުންވާ މައިހޮޅިއެޅުމުގެ މަސައްކަތް ކަމަށް އެރަށު ކައުންސިލުން ހާމަކޮށްފިއެވެ. މިމަސައްކަތުގެ 45 އިންސައްތަ މިހާރުވަނީ ނިމިފައެވެ.\nރައްކާތެރި ސާފު ބޯފެން ރާއްޖޭގެ ހުރިހާ ރަށެއްގައި ދިރިއުޅޭ ރައްޔިތުންނަށް ކަށަވަރުކޮށްދިނުމަކީ ސަރުކާރުން މި ފަސްއަހަރު އެންމެ އިސްކަންދޭ އެއްކަމެވެ. ފެނާއި ނަރުދަމާ ނިޒާމަކީ، ރައްޔިތުންނަށް ލިބެންޖެހޭ އަސާސީ ޙައްޤަކަށް ވިޔަސް، މިސަރުކާރު ވެރިކަމާ ހަވާލުވިއިރު، ރާއްޖޭގެ 70 އިންސައްތައަށްވުރެ ގިނަ ރަށުގައި ފެނާއި ނަރުދަމާ ނިޒާމެއް ނެތް ކަމަށާއި، މިދިޔަ ދެ އަހަރުގެ ތެރޭގައި ވަރަށް ގިނަ ރަށްރަށުގައި އެމަޝްރޫޢުތައް ފަށާފައިވާ ކަމަށް މިއަހަރުގެ ރިޔާސީ ބަޔާނުގައި ރައީސުލްޖުމްހޫރިއްޔާވަނީ ވިދާޅުވެފައެވެ. އަދި މިއަހަރު ނިމުމުގެ ކުރިން ރާއްޖޭގެ ހުރިހައި ރަށެއްގައި މާތްﷲގެ ވާގިފުޅާއެކު ފެނާއި ނަރުދަމާގެ ނިޒާމު ޤާއިމްކުރުމުގެ ޢަމަލީ މަސައްކަތް ފެށޭނެ ކަމަށްވެސް ރައީސްވަނީ ވިދާޅުވެފައެވެ.\nފެނާއި ނަރުދަމާގެ މައްސަލަ ޒަމާނުއްސުރެ ދިމާވެފައިވާ ރަށްތަކުގެ ތެރޭގައި ބ.ހިތާދޫވެސް ހިމެނެއެވެ. ހިތާދޫގެ ފެން ތަޣައްޔަރުވެ ރަށުގެ އެކި ސަރަހައްދުތަކުން ފެނުން ނުބައިވަސް ދުވުމުގެ ޝަކުވާއަކީ މީގެ އަހަރުތަކެއް ކުރިންވެސް އެންމެ ބޮޑުއެއްޝަކުވާއެވެ. އެރަށު ބިމުން ނަގާ ފެނަކީ ފެންވެރުމަށާއި ކެއްކުމަށާއި އެހެން ބޭނުންތަކަށް އެންމެ ރައްކާތެރި ފެން ނޫން ކަމަށް އެރަށު މީހުން ބުނެއެވެ. އެރަށުގެ ގިނަ ގެތަކުގައި، ފެންވެރުމަށް ބޭނުންކުރާ ފެންވަޅުތަކުން ފެންނަގަނީ ކުދި އޮކްސިޖަން ޕަންޕް ބޭނުންކޮށްގެން ފެނުން ވަސްކަނޑުވައިގެންނެވެ. މިހެން ހެދުމުން ފެނުގައި ހުންނަ ނަޖިސް ވަސް ކެނޑުނު ނަމަވެސް އެފެނަކީ ބޭނުން ކުރުމަށް ރައްކާތެރި ފެން ނޫންކަން ރައްޔިތުން ޤަބޫލްކުރެއެވެ. އަދި މިނޫންގޮތެެއް ނެތް ބައެއް ހާލަތްތަކުގައި ކުދިން ފެންވަރުވާ ދަތް އުނގުޅާ އަނގަދޮވުމަށް ބޭނުންކުރަނީ މިނަރަލް ވޯޓަރއާއި ވާރޭފެން ކަމަށް އެރަށު މީހުން ބުނެއެވެ.\nމިއީ ހަމައެކަނި ހިތާދޫއަށް ދިމާވެގެން އުޅޭ މައްސަލައެއްނޫނެވެ. ރައްކާތެރި ސާފުފެނާއި ނަރުދަމާ ނެތުމުގެ ސަބަބުން މިފަދަ ކަންކަމާ ކުރިމަތިލާން ގިނައިން ޖެހިފައި ތިބީ އާބާދީ މަދު ރަށްރަށުގެ މީހުންނެވެ.\nހިތާދޫގައި ފެނާއި ނަރުދަމާ ޤާއިމް ކުރުމުގެ މަސައްކަތް ފެށީ މިދިޔަ އަހަރުއެވެ. އެމަސައްކަތުގެ ދަށުން އާރޯ ޕްލާންޓް ބަހައްޓާ އިމާރާތް ރާނާ ނިމި ހިޔާ ކުރުމާ ހަމައަށް ގޮސްފައިވާއިރު، ފެން ރައްކާކުރުމަށް ހަދާ ތާންގީތަކުގެ ބުޑުތަކުގެ މަސައްކަތްވެސް ވަނީ ނިންމާލާފައެވެ.\nނަރުދަމާ މަސައްކަތުގެ ދަށުން ރަށުގެ ދެބައިކުޅަ އެއްބައި ސަރަހައްދެއްގައި މައި ހޮޅި ވަޅުލުމުގެ މަސައްކަތް ނިމިފައިވާ ކަމަށް ހިތާދޫ ކައުންސިލުން މައުލޫމާތުދެއެވެ. އަދި ނަރުދަމާ މަސައްކަތުގެ 45 އިންސައްތަ މަސައްކަތް ނިމިފައިވާ ކަމަށްވެސް އެކައުންސިލުން މައުލޫމާތުދެއެވެ.\nމިދެމަސައްކަތް މިއަހަރުގެ މެދެއްހާ ހިސާބަށް ނިންމާލުމަށް ކުރިން ކަނޑައަޅާފައިވީ ނަމަވެސް އެކަން ނުވީ ކޯވިޑް-19ގެ ބަލިމަޑުކަމާއި ގުޅިގެން ތަކެއްޗާއި މަސައްކަތް ކުރުމަށް ބޭނުންވާ ވަރަށް މީހުންނަށް ނާދެވުމުން ކަމަށް މަސައްކަތުގެ ކޮންޓެކްޓަރ އާ ހަވާލާދީ އެރަށުން ކައުންސިލުން ވިދާޅުވެއެެވެ. ހިތާދޫގައި ފެނާއި ނަރުދަމާގެ މަސައްކަތް ކުރަމުންދަނީ އިންޑިއާގެ މޯހަން މުތާ އެކްސްޕޯޓް ކުންފުނިންނެވެ. މިމަސައްކަތް ނިމުމުން ގޭގެއަށް ކަނެކްޝަން ގުޅުމުގެ މަސައްކަތް ފެށިގެން ދާނެކަމަށް މަސައްކަތުގެ ކޮންޓްރެކްޓަރ އާ ހަވާލާދީ ހިތާދޫ ކައުންސިލުން ވިދާޅުވެއެވެ.


މޫސުން ގޯސްވެ، ހޯރަފުށީ ދަތުރުފުޅު ފަސްކުރައްވައިފި\nއުތުރުގެ އަތޮޅުތަކަށް ޔެލޯ އެލާޓް ނެރެފައިވާތީ، ހއ. ހޯރަފުއްޓަށް ރައީސް އިބްރާހިމް މުހައްމަދު ސޯލިހު މިއަދު ކުރައްވަން ހަމަޖެހިފައިވާ ދަތުރުފުޅު، މާދަމާއަށް ފަސްކޮށްފިއެވެ.\nއުތުރުގެ ގިނަ ރަށްތަކަކަށް މިހާރު ވެސް ބޯކޮށް ވާރޭވެހެމުންދެއެވެ.\nރައީސް، ހޯރަފުއްޓަށް ވަޑައިގަންނަވަން ނިންމެވީ ސަރުކާރުން އެންމެ އިސްކަމެއް ދީގެން ކުރިއަށް ގެންދިޔަ މަޝްރޫއުއެއް ކަމަށްވާ، ހއ. ހޯރަފުށީ އެއާޕޯޓް ހުޅުވުމުގެ ރަސްމިއްޔާތަށެވެ. މިއީ ކޮވިޑްއާއެކު މާލެ ލޮކްޑައުން ކުރި ފަހުން ރައީސް ސޯލިހު، މާލެއިން ބޭރު ރަށަކަށް ވަޑައިގަންނަވާ ފުރަތަމަ ފަހަރެވެ.\nމިއަދު ހަވީރަށް އެ ރަސްމިއްޔާތު ތާވަލުކޮށްފައިވާއިރު ރަސްމިއްޔާތު ކެންސަލް ކުރި ކަމެއް އަދި އަންގާފައެއް ނުވެއެވެ.\nއެމްޓީސީސީއިން ކުރިއަށް ގެންދިޔަ ހޯރަފުށީ އެއާޕޯޓްގެ މަޝްރޫއުގެ މަސައްކަތް މިހާރު ވަނީ އެއްކޮށް ނިންމާލާފައެވެ. އެ އެއާޕޯޓް ސިފަ ވަނީ ވަރަށް ރީތި އެއާޕޯޓެއްގެ ގޮތުގައެވެ. އިއްޔެ ހެނދުނު ހޯރަފުށީ އެއާޕޯޓަށް މޯލްޑިވިއަންގެ ފްލައިޓެއް ޓެސްޓް ފްލައިޓެއްގެ ގޮތުގައި ވަނީ ޖައްސާފައެވެ.\nއަރުޝީފަށް ނެގީ 17/11/2020 11:10\nއެންމެފަހުން އަޕްޑޭޓްކުރީ 17/11/2020 11:10\nއަލީ ޔާމިން7މިނެޓު ކުރިން\nފާތިމަތު ސައީދު 26 މިނެޓު ކުރިން\nމިއަދު 33 މިނެޓު ކުރިން


އެޑްމިން – Page 252 – Liyuntheringe Gulhun\nVisitors online  161:users  0guests  125bots  36The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\n17 ނޮވެމްބަރު 2012ބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 3842\nފަންސަވީސް މިނެޓް ކުރިއެވެ. އަހަރެންގެ ހިތް ލިބުނު ކަހަލަ އެވެ.ލޯ އެދެމުން ދިޔަ ކަމަނާ އަހަރެންގެ ބޮލު މަތިން ހިތު ތެރެއަށް އުދަވީމައެވެ. އަހަރެންގެ އަތްފޯރާ ފަށަށް އައީމައެވެ. އެއީ ރީތި ކަމުގެ ލާމަސީލު ނަމޫނާއެކެވެ.\n16 ނޮވެމްބަރު 2012ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 5773\n(13 ނޮވެމްބަރ 2012 (އަންގާރަ) ގުޅޭ)\n“ކޮން ސުވާލެއް؟ ކޮށްބަލަ.” ޢިމްރާން ސަރާގެ ބޮލުގައި ފިރުމައިލިއެވެ.\n“ޢިމްރާން މަންމަ އެދުނިއްޔޯ ޢިމްރާން މަލަކާއާ ކައިވެނި ކުރަން ދެއަތްނބަށް. ޢިމްރާން އިނދެފާނަންތަ؟” މިސުވާލާއެކު އަނެއްކާވެސް ސަރާގެ ލޮލުން ކަރުނަ އޮހިގެންފިއެވެ. ތަޖުސީދީއުފެއްދުން\n16 ނޮވެމްބަރު 20122 ޚިޔާލުބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 5346\nއުފެއްދުންތެރި ލިޔުންތެރިކަމުގެ ތެރެއިން: ތަޖުސީދީއުފެއްދުން\nފަތުޙުﷲ އަޙްމަދު ރަޝީދު، މޫރިތިގެ، ހއ. އިހަވަންދޫ\nތަޖުސީދީ އުފެއްދުމަކީ އިންސާނުން ފިޔަވައި ދެން ހިމެނޭ އެހެނިހެން ޖަނަވާރުންނާއި އެއްޗެއްސާއި ތަކެތީގެ އިޙްސާސްތަކާއި ޖަޒުބާތުތައް އެ ތަކެތީގެ އަމިއްލަ ދުލުން ބަޔާންކޮށް ހާމަކޮށްދިނުމަށްޓަކައި އަދަބިއްޔާތުގައި ބޭނުންކުރާ އުސްލޫބެވެ. އިނގިރޭސިބަހުން މިފަދަ ލިޔުންތަކަށް ކިޔައިއުޅޭނީ “ޕަރސަނިފިކޭޝަން” (personification)އެވެ. މި ލަފުޒު އުފެދިފައިވަނީ ‘ޕަރސަން+ފައި’ ((person+fyމި ދެލަފުޒު އެކުވެގެންނެވެ. “ޕަރސަން”ގެ މާނައަކީ އިންސާނުން އެވެ. އަދި “ފައި” (fy) މިއީ ލަފުޒުގެ ފަހަތަށް އިތުރުކުރެވޭ ސަރފިކްސް އެކެވެ. މާނައަކީ އުފެއްދުމެވެ. އުޞޫލުލްފިޤުހަކީ ކޮން އެއްޗެއް؟\n16 ނޮވެމްބަރު 20121 ޚިޔާލުފިޤްހު, ދީނާއި ދުނިޔެއެޑްމިން\nކިޔާފައިވާ ޢަދަދު: 11910\nފިޤުހު ނުވަތަ އިސްލާމީ ޤާނޫނީ ނިޒާމް ގެ މައުޟޫއަކީ އިސްލާމީ ތަޢުލީމުގެ ދާއިރާގައި އާދަޔާ ޚިލާފަށް ފުޅާ ދާއިރާއެކެވެ. “ފިޤުހު” މި ލަފުޒުގެ މާނައަކީ އިސްލާމީ ތަޢުލީމުގެ ދާއިރާއިން އެނގުމާއި ދޭހަވުމާއި މަޢުލޫމާތާއި އިސްލާމީ ޤާނޫނީ ނިޒާމެވެ. “ވިކިޕީޑިއާ” (www.wikipedia.org) ބުނާ ގޮތުގައި “ފިޤުހު”(فقه) ގެ މާނައަކީ އިސްލާމީ ޤާނޫނީ ނިޒާމް (Islamic jurisprudence) އެވެ. އަދި އެއީ ޤުރުއާނާއި ސުންނަތުގެ އަލީގައި، ތަންފީޛީ އިޚުތިޔާރު އޮތް ފަރާތްތަކުން (ބޮޑެތިބޮޑެތި ޢިލްމުވެރީންނާއި ދީނުގެ އިމާމުން) ހުޅުވައިލައްވައި ފުޅާކުރައްވައިފައިވާ އަދި (އެ ބޭފުޅުން) ތަންފީޒުކުރައްވައިފައިވާ، އިސްލާމީ ޝަރީޢާގެ ސުލޫކީ މިންގަނޑެވެ.\n14 ނޮވެމްބަރު 2012ބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 3470\nގުލްޒާރުން ފަހިކަންދީ ވަސްމީރުވި މާ ތަކާ\nގުލްޝަން ފަރިވަންފެށީ ރާގެއް ނަލަ އިއްވަމުން\nބުލްބުލް މުނިޔާތަކާ ދިލްޝާދުން އުތުރެނީ\nޢިލްމީ ފަންނީ އުފާން ޚުލްޤުން ހޯދާ ލަމުން\nޝަރަފުވެރި މެހުމާނުގެ ގޮނޑި\n14 ނޮވެމްބަރު 20121 ޚިޔާލުބަހާއި އަދަބު, ސަމާސާ އަދަބުއެޑްމިން\nކިޔާފައިވާ ޢަދަދު: 6652\nޙަސަން ޝާކިރު މުޙައްމަދު ޝަރަފުވެރި މެހުމާނުންނަށް ދިމާވާ ތަފާތު ކަންކަމުގެ ވާހަކައަކީ އާ ވާހަކައެއް ނޫނެވެ. އަޅުގަނޑުގެ ރަޙްމަތްތެރި ނަޢީމް ޝަރަފުވެރި މެހުމާނުގެ ފަޓުލޫނުގެ ވާހަކައެއް ލިޔުއްވިއެވެ. އަދި އަޅުގަނޑު އެކުވެރި ސަމީރުވެސް ވަނީ ޝަރަފުވެރި މެހުމާނެއް އިހުމާލުކުރެވުނު ވާހަކައެއްވެސް ލިޔުއްވައިފައެވެ. ޙަޔާތުގެ ހިޔަނި (10)\n13 ނޮވެމްބަރު 20121 ޚިޔާލުބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 4538\n(10 ނޮވެމްބަރ 2012 (ހޮނިހިރު) ގުޅޭ) ފެންނަފަށުގައި އެހެރީ ނަބީލާއެވެ. އޭނާއަށް މިލްކުވެގެންވާ ހިތްގައިމު ހިނިތުންވުމުގައެވެ. ލައިގެން ހުރި ހެދުމުގެ ކުލަ ހުދުވީނަމަ މިތަނަށް ޙާޒިރުވާހާ ބަޔަކަށް މިރޭ އޮޅުނީސްކަން ކަށަވަރެވެ.\nއައިމަން އެތެރެއަށް ޖެހިލިއެވެ. އެމްބެސެޑަރ ޢިމާދުއްދީން ހުންނެވި ހިސާބަށް ހިގައްޖެއެވެ. ދެ ވަޒީރަކުވެސް ތިއްބެވިއެވެ. ޑީން އައިމަނަށް މަރުޙަބާ ވިދާޅުވިއެވެ. ދައްކަމުން ގެންދިޔަ ވާހަކަ ބަދަލުކޮށް އައިމަނަށް ބައިވެރިވެވޭ ކަހަލަ ވާހަކަ އަކަށް ފެށުނެވެ. ދިވެހި ސަޤާފަތް ދަސްކުރަން މިދުވަސްކޮޅު މާލެ އައިސްގެން އުޅޭ ޖަޕާނުގެ ސްކޫލް ކުދިންތަކުގެ ވާހަކައެވެ.\nއޭރުގެ ފަތްފުށްތަކުން (6)\n13 ނޮވެމްބަރު 2012ދިވެހި ތާރީޚު, ތާރީޚާއި ސަގާފަތުއެޑްމިން\nފުރަތަމަ ޖުމްހޫރިއްޔަތުގެ ފެށުމާއި ނިމުން\nމިއީ، “ނޫރު” މަޖައްލާގެ ފުރަތަމަ ޢަދަދު (ޖެނުއަރީ 1992) ގައި ހ. ޝަފީޤުގޭ އަލްފާޟިލް އަޙްމަދު ޝަފީޤު ލިޔުއްވާފައިވާ ލިޔުމެކެވެ. އަޙްމަދު ޝަފީޤަކީ، ރާއްޖޭގެ ތާރީޚާބެހޭ ގިނަ ލިޔުންތަކެއް ލިޔުއްވާފައިވާ ބޭފުޅެކެވެ. އަޙްމަދު ޝަފީޤަށް ވަނީ، ދިވެހިރާއްޖޭގެ ތާރީޚަށް ޚިދުމަތް ކުރެއްވުމުގެ ރޮނގުން އާންމު ޚިދުމަތުގެ ހިތްވަރުގެ ދިނުމުގެ އިނާމު 1980 ވަނަ އަހަރު، އަދިމިނިވަން 25 ގެ އާންމު ޚިދުމަތުގެ އިނާމު 1990 ވަނަ އަހަރު، ނިޝާން މުލީގޭ ޝަރަފުގެ ޢިއްޒަތް (ނ.މ.ޝ.ޢ) 2011 ލިބިވަޑައިގެންފައެވެ. ދިވެހިބަހުގެ ޚާއްޞަ މަޚުރަޖު ގެއްލެނީ އެވެ. ދެރައެއް ނުވޭހެއްޔެވެ؟\n12 ނޮވެމްބަރު 20126 ޚިޔާލުބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 10942\nޢަބްދުލްޢަޒީޒު ޖަމާލު އަބޫބަކުރު (2011)\nޢަރަބީން އެ އަޑަކާ މެދު ފަޚުރުވެރިވާ އަޑަކީ “ض” ގެ އަޑެވެ. ދިވެހީންގެ ވެސް އެފަދަ އަޑެއް އޮތެވެ. އެ އަޑުގެ ރަމްޒު ތާނައިގައި އޮތަސް އެ އަޑު ދިވެހީންގެ ތެރޭގައި މިހާރު ޢާއްމުކޮށް ބޭނުންކުރެވެޔެކޭ އަޅުގަނޑު ދަންނަވާހިތެއް ނެތެވެ. އަޅުގަނޑަށް އެ އަޑު އިވޭލެއް މަދުކަމުންނެވެ. ވަރަށް މަދު ބޭފުޅަކަށް އެ އަޑު ބޭނުންކުރައްވަން އެނގިވަޑައިގަތަސް މި ޖީލުގެ ޒުވާނުން އެ އަޑާ ބީރައްޓެހި ކަމުންނެވެ.\n12 ނޮވެމްބަރު 2012ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 5834\n(9 ނޮވެމްބަރ 2012 (ހުކުރު) ގުޅޭ)\nއެހިނދު ސަރާވެސް މައިދައިތަގެ މަޤްޞަދަށް ހުރަސް އެޅުމުގެ ގޮތުން ރަނގަޅު ވިސްނުމެއް ސިކުނޑީގައި ރާވައިލި އެވެ .\nމަންމައާ ބައްދަލުކުރަން އެންމެ ދުވަހަކަށް ރަށަށްދާން ޖެހުނަސް، އޭނާ ދާން ނިންމީ ޢިމްރާނާ އެކުގައެވެ. އޭރުން މައިދައިތަ ހޯދަން ބޭނުންވާ ފުރްޞަތު ގެއްލޭނެއެވެ.


SunOnline: Ali Waheedh hayyaru kurmuge amuru ge ingireysi tharujamaa fuluhunnah dheefi\nއަލީ ވަހީދު ހައްޔަރުކުރުމުގެ ކޯޓު އަމުރުގެ އިނގިރޭސި ތަރުޖަމާ ފުލުހުންނަށް ދީފި\nއަހްމަދު އިޒްމީމް 27 Jan 2022, 21:45\nކުރީގެ ޓޫރިޒަމް މިނިސްޓަރު އަލީ ވަހީދުގެ މައްޗަށް ތުހުމަތު ކުރެވޭ ޖިންސީ ކުށްތަކުގެ ޝަރިއަތަށް ކްރިމިނަލް ކޯޓަށް ހާޒިރު ވަނީ -- ސަން ފޮޓޯ/ ފަޔާޒު މޫސާަ\nޓުއަރިޒަމް މިނިސްޓްރީގެ ގިނަ އަދަދެއްގެ އަންހެން މުވައްޒަފުންނަށް ޖިންސީ ގޯނާ ކުރިކަމުގެ ތުހުމަތުގައި ދައުވާ އުފުލާފައިވާ ކުރީގެ ޓޫރިޒަމް މިނިސްޓަރު އަލީ ވަހީދު ހައްޔަރު ކުރުމަށް ކްރިމިނަލް ކޯޓުން ނެރުނު އަމުރުގެ އިނގިރޭސި ތަރުޖަމާއެއް ފުލުހުންނަށް ދީފިއެވެ.\nއަލީ ވަހީދު ހައްޔަރު ނުކުރެވިގެން އުޅެނީ އިނގިރޭސި ބަހުން ކޯޓު އަމުރު ނުލިބިގެން ކަމަށް ފުލުހުން ވަނީ މީގެކުރިން ބުނެފައެވެ.\nއިނގިރޭސި ބަހުން ކޯޓު އަމުރު ހޯދުމަށް ފުލުހުން ވަނީ ކްރިމިނަލް ކޯޓުގައި ސިޓީއަކުން އެދިފައެވެ. އަދި ފުލުހުން އެދުނު ގޮތަށް ކޯޓު އަމުރުގެ އިނގިރޭސި ތަރުޖަމާއެއް ކްރިމިނަލް ކޯޓުން ފުލުހުންނަށް ދީފައިވާކަން އިތުބާރު ހުރި މަސްދަރަކުން "ސަން"އަށް ވަނީ ކަށަވަރުކޮށްދީފައެވެ.\nޖިންސީ ގޯނާގެ ތުހުމަތުތަކާ އެކު އަލީ ވަހީދުގެ ޕާސްޕޯޓު ހިފަހައްޓައި އޭނާ ފުރުން މަނާކުރީ މިދިޔަ އަހަރުގެ ޖުލައި މަހުގައެވެ. އެ އަމުރު މުރާޖައާކުރުމުން އޭނާގެ ޕާސްޕޯޓު ވަނީ ދޫކޮށްލައިފައެވެ.\nޕާސްޕޯޓް ދޫކޮށްލުމަށް ކްރިމިނަލް ކޯޓުން އަމުރުކޮށްފައިވަނީ, ސިއްހީ ފަރުވާއަށް ރާއްޖެއިން ބޭރަށް ދާންޖެހޭކަން ކަށަވަރު ކުރުމަށް ޑޮކްޓަރު ކޯޓަށް ހާޒިރުކޮށް، ޑޮކްޓަރުގެ ވާހަކަތައް އަޑުއެހުމަށްފަހުއެވެ.\nޑޮކްޓަރުގެ ވާހަކަތަކަށް ފަހު ދައުލަތުން ވަނީ އަލީ ވަހީދު ބޭސްފަރުވާއަށް ފޮނުވަން ކުރި އިއުތިރާޒު ދޫކޮށްލައިފައެވެ.\nޔޫތު މިނިސްޓްރީގެ ސްޓޭޓް މިނިސްޓަރު އަދި އަލީ ވަހީދުގެ ގާތް އެކުވެރިޔާ އަސްހަދު އަލީ (އަޑުބަރޭ) ޖާމިނުވެފައި ވަނީ، ނުވަތަ ކޯޓަށް ޔަގީންކަން ދީފައި ވަނީ ހަތަރު މަސް ފަހުން އަލީ ވަހީދު ކޯޓަށް ހާޒިރުކޮށްދޭނެ ކަމަށެވެ.\nނަމަވެސް ހަތަރު މަސް ހަމަވެގެން ދިޔައިރު ވެސް އަލީ ވަހީދު ރާއްޖެއައިސްފައެއް ނުވެއެވެ. އެހެންވެ އޭނާގެ މައްޗަށް އުފުލާފައިވާ ދައުވާތައް ވަނީ ކުރިއަށް ނުގެންދެވި ހުއްޓިފައެވެ.\nއަޑުބަރޭއަށް ފިޔަވަޅު އަޅަން ކުރިމިނަލް ކޯޓުން ނިންމިނަމަވެސް އޭނާގެ މައްޗަށް އެއްވެސް ފިޔަވަޅެއް އަދި އަޅާފައި ނުވެއެވެ.\nމުޒާހަރާ ކުރުމުން ވަގަކު ހައްޔަރުކޮށްފި\nމާދަމާ ހުޅުމާލޭގެ ބައެއް މަގުތައް ދޮޅު ގަޑިއިރަށް ބަންދު


Raajjey ge finihoonuminaai, current bilah anna badhalaa othee kon gulhumeh? | Mihaaru\nރާއްޖޭގެ ފިނިހޫނުމިނާއި، ކަރަންޓު ބިލަށް އަންނަ ބަދަލާ އޮތީ ކޮން ގުޅުމެއް؟\nމާލެ-ހުޅުމާލެ ހައިވޭގައި އުޅަނދުތަކެއް ދަތުރުކުރަނީ: މޫސުމަށް އަންނަ ބަދަލާއެކު ކަރަންޓު ބޭނުން ކުރާ މިންވަރަށްވެސް ބަދަލު އަންނަ ކަން ދިރާސާތަކުން ވަނީ ހާމަވެފައި-- ފޮޓޯ: މިހާރު\n22 އެޕްރީލް 2021 - 14:02\nކުރިއަށް މިއޮތީ ހޫނު މޫސުމަށްވުމާ އެކު، އަބަދުވެސް ކަރަންޓުގެ ހިދުމަތް ދޭ ތަންތަނަށް އަންނަ ޝަކުވާއެއް އޮވެ އެވެ. އެއީ އަހަރުގެ އެހެން މަސްތަކާ އަޅާބަލާއިރު، ހޫނު މޫސުމާއި ދިމާކޮށް ކަރަންޓް ބިލްތައް ބޮޑުވުމެވެ. ބަވަނަ ވެފައިވާ ދުނިޔޭގައި މިކަން މިގޮތަށް ހިނގާ ސަބަބު އޮޅުން ފިލުވުމަކީ ފަސޭހަ ކަމަކަށް ވިޔަސް އިންސާނީ ތޮބިއްޔަތާއި، އެއްގޮތަށް އެކަމަށް މާ ބޮޑު ސަމާލުކަމެއް ދިނުމުގެ ބަދަލުގައި، އާންމުކޮށް ކުރެވެމުން މިގެންދަނީ އެ ޝަކުވާ އެވެ. އެހެންކަމުން މިކަން މިގޮތަށް ހިނގަން މެދުވެރިވާ ސަބަބަކީ ކޮބައިތޯ ވަރަށް ތިލަކޮށް ބަލާލުން މުހިންމެވެ.\nފުރަތަމަ ކަމަކަށް މިއީ ހަމައެކަނި ރާއްޖޭގައި އެކަނި ދިމާވާ މައްސަލައެއް ނޫނެވެ. ހޫނު މޫސުމާ ދިމާކޮށް، އެހެން ގައުމުތަކުގައި ވެސް މި މައްސަލަ ދިމާވެ އެވެ. މިދިޔަ އަހަރުގެ ތެރޭގައި އަވައްޓެރި އިންޑިއާ، ލަންކާ، ބަންގްލަދޭޝްގެ އިތުރުން ވެސް އެހެން ގައުމުތަކުގެ ހަބަރުތައް ބަލާ ދިރާސާކޮށް އުޅުނު ބަޔަކަށް މި މައްސަލަ އެ ގައުމުގައި އޮތް މިންވަރު ވެސް އެނގިގެންދާނެ އެވެ. އަދި މިކަމަށްޓަކައި ދިރާސާތަކެއް ހެދި، އޭގެ ސަބަބުތައް ވެސް ވަނީ ދެނަގަނެވިފަ އެވެ. އަދި މިކަންކަމަކީ އެކަމަށް ސަމާލުވެތިބެއްޖެ ނަމަ ބިލު ބޮޑުނުވެ، ސަލާމަތްވުމުގެ ފުރުސަތު ވެސް އޮތް ކަމެކެވެ. އެކަމަށްޓަކައި ކުރަންޖެހޭ ކަންކަން ކުރުމުގެ ބާރު މި އޮންނަނީ ވެސް ކަސްޓަމަރު އަތްމަތީގަ އެވެ.\nހޫނުމޫސުމުގައި ބިލް ބޮޑުވުމުގެ އެންމެ ބޮޑު އެއް ސަބަބަކަށް ވަނީ ބޭރާ އެއްވަރަށް ގޭގެ އެތެރޭގެ ފިނިހޫނުމިން ވެސް އުފުލުމެވެ. "ރޫމްޓެމްޕަރޭޗާ" މައްޗަށް ދާވަރަކަށް އެތަނެއް ފިނި ކުރުމުގެ މަސައްކަތް ހަވާލުކޮށްފައިވާ އެއާކޮންޑިޝަނާ (އޭސީ) އިން ކުރަންޖެހޭ މަސައްކަތް ބޮޑުވެގެންދެ އެވެ. އެއާއެކު އެ މަސައްކަތް ކުރުމަށް އިތުރަށް ކަރަންޓު ނަގައި، ބިލަށް އެބައި އިތުރުވެގެންދެ އެވެ.\nކަރަންޓު ބޭނުންކޮށްފައިވާ ގޮތް ދައްކުވައިދޭ ގްރާފްތަކުން 2018 އަދި 2019 ވަނަ އަހަރުގެ މާލޭ ސަރަހައްދުގެ ފިނިހޫނުމިން ހުރި ގޮތާއި، މި ސަރަހައްދުގައި އެ ދުވަސްވަރު ކަރަންޓު ބޭނުން ކޮށްފައި ހުރިވަރު ހުރީ ފެންނާށެވެ. މި ގްރާފުތަކުން ފެންނަ ގޮތުން ފެބްރުއަރީ މަހުން ފެށިގެން ހޫނުމިން މަތިވަމުން ގޮސް، އޭޕްރީލް މަހު ފިނިހޫނުމިން ޕީކަށް ގޮސްފައިވާއިރު، ކަރަންޓު ބޭނުން ކުރެވިފައި ހުރި ނިސްބަތް ވެސް އެންމެ މަތިވެފައި ވަނީ އެ މަހުގަ އެވެ. އަދި ހަމަ އެގޮތަށް މޫސުމަށް އައި ބަދަލާ އެކު، އަހަރުގެ ބާކީ އޮތް ހިސާބުގައި ފިނިހޫނުމިނާއި އެއްވަރަށް ކަރަންޓު ބޭނުން ކުރެވިފައި ހުރި ނިސްބަތް ވެސް އެވްރެޖްކޮށް ދަށަށް ގޮސްފައިވާކަން ފާހަގަ ކުރެވެ އެވެ.\n2018 އަދި 2019 ވަނަ އަހަރު މާލޭގެ ކަރަންޓު ބޭނުން ކުރެވިފައިވާ މިންވަރު ދައްކުވައިދޭ ގްރާފް-- މައުލޫމާތު: ދިވެހި ރާއްޖޭގެ މޫސުމާއި ބެހޭ އިދާރާ\nމިކަންކަން މިހެން ހުރުމާއެކު، ހޫނު މޫސުމުގައި، ފިނި ކުރަން ގެންގުޅޭ އާލާތްތަކާއި، ހޫނު ކުރަން ގެންގުޅޭ އާލާތްތަކަށް ރަނގަޅަށް ބަލައިގެން އުޅެއްޖެ ނަމަ، ބިލް ބޮޑުވުމުގެ ފުރުސަތު ކުޑަވެގެންދާނެ އެވެ. އެގޮތުން އޭސީ ވެސް 25 ޑިގްރީއަށް ވުރެ ދަށް ނުކުރުމާއި، ފިނި ބޭރުވާގޮތަށް ކޮޓަރީގެ ދޮރުތައް ހުޅުވާފައި ނުބެހެއްޓުން އަދި އަވި ނުވަންނަ ގޮތަށް ކުޑަދޮރުތަކުގައި ފޮތި ދެމުން ފަދަ ކުދިކުދި ކަންކަން ކޮށްގެން ބިލް ބޮޑުވިޔަ ނުދީ އެއްވަރެއްގައި ހިފެހެއްޓޭނެ އެވެ.\nހޫނު މޫސުމުގެ ކުރިންނާއި އޭގެ ފަހުން ވެސް އޭސީގެ އައުޓްޑޯ ޔުނިޓާއި، އިންޑޯ ޔުނިޓް ސާވިސް ކުރުމާއި، ސާވިސް ނުކުރި ނަމަވެސް، ފިލްޓަރުތައް ސާފުކޮށްލުން ފަދަ ކަންކަން ކޮށްގެން އޭސީގެ އެފިޝިއެންސީ އިތުރު ކުރުމުގެ ފުރުސަތު ބޮޑުވެ އެވެ. އަދި އޭސީގެ އައުޓްޑޯ ޔުނިޓް ހިޔާކުރުމަކީ ވެސް އޭސީގެ އެފިޝިއެންސީ އަށް ރަނގަޅު ބަދަލެއް ގެނުވާނެ ކަމެކެވެ.\n2018 އަދި 2019 ވަނަ އަހަރު މާލެ ސަރަހައްދުގެ ފިނި ހޫނުމިން ހުރި ގޮތްދައްކުވައިދޭ ގްރާފެއް-- މައުލޫމާތު: ދިވެހި ރާއްޖޭގެ މޫސުމާއި ބެހޭ އިދާރާ\nމީގެ އިތުރުން "އެމްބިއެންޓް ޓެމްޕަރޭޗާ" ހުންނަ ގޮތުންނާއި، ރާއްޖޭގައި މިހާތަނަށް އިމާރާތް ކުރެވިފައިވާ ތަންތަނަކީ އެނާޖީ އެފިޝިއެންޓް އިމާރާތްތަކަކަށް ނުވުމުން، 16 ޑިގްރީއަށް އޭސީ ދަށްކުރި ނަމަވެސް އޭސީއަކަށް އެތަނެއް ފިނި ކުރެވޭނީ ވަރަށް މަދު ހާލަތެއްގަ އެވެ. ކުޑަ ތަނެއްގައި ބޮޑު އޭސީއެއް ހަރުކޮށްގެން އެވަރަށް ޓެމްޕަރޭޗާ ދަށްކުރެވުނު ނަމަވެސް މާގިނަ އިރުތަކެއް ވަންދެން 16 ޑިގްރީގައި އެ ކޮޓަރިއެއް ނުބެހެއްޓޭނެ އެވެ. އެހެން ކަމުން އަނެއްކާ ވެސް އޭސީ ކުރަންޖެހޭ މަސައްކަތް ބޮޑުވެ، ކަރަންޓު އިތުރަށް ބޭނުން ކުރަން ފަށާނެ އެވެ. އެހެންކަމުން އަބަދުވެސް 25 ޑިގްރީއިން މަތީގައި އޭސީ ބެހެއްޓުމަކީ މިކަމުގައި އޮތް އެންމެ ހަރަދުކުޑަ އަދި ރަނގަޅު ގޮތެވެ.\nއޭސީއެއް ގަންނަ އިރު، އެތަނަކާއި އެކަށީގެންވާ ޒައިޒެއްގެ އޭސީއެއް ގަތުމާއި، އޭސީ ގަންނަ އިރު އެނާޖީ އެފިޝިއެންސީ ކްލާސް އަށް ބެލުން ވެސް މުހިންމެވެ.\nކަރަންޓު އެޑްވަޓޯރިއަލް ކަރަންޓުގެ އަގު\nއޭސީ ހުންނަނަމަ ބަދަކު އާދޭ. އެކަމަކަކު އަޅުގަނޑމެންގޭގައި އުޅެނީ ޖުމްލަ6މީހުން. މިދިޔަ ލޮކްޑައުންގައި ގޭގައި އުޅުނީ4މީހުން. އެކަމަކު އޭރު ކަރަންޓްބިލާ ފެންބިލު މިހާރަށްވުރެ ދެގުނަ ބޮޑު. މިހާރު ހަ މީހުން އުޅޭ ބޭރަށް ނިކުންނަ ކޮއްމެފަހަރަކު ގެޔަށް އައިސް ފެންވަރާ. އަދި އިތުރު ޓީވީ އަކާ ފްރިޖެއް މިހާރު އިތުރު. އޭރު ގޭގައި ތިބިމީހުން ބޭރަށްވެސް ނުނިކުމެވޭ އަދި އޮފީހަށްވެސް ނުދެވޭ. މިހާރުވެސް އޭރުވެސް އޭސީ ހުންނަނީ ނުކަނޑާ ޖައްސާފަ.


Spanish Cup Ge Thashi Barca in Ufulaalaifi - Vaguthu\nސްޕެނިޝް ކަޕުގެ ތަށި ބާސާއިން އުފުލާލަނީ\nއެތުލެޓިކް ބިލްބާއޯ ބަލިކޮށް ސްޕެނިޝް ކަޕުގެ ޗެމްޕިއަންކަން ބާސެލޯނާއިން ހޯދައިފިއެވެ.\nމުބާރާތުގެ ތަށި ބާސާއިން އުފުލާލީ އެތްލެޓިކް ބިލްބާއޯ 4-0 އިން ބަލިކޮށްގެންނެވެ. މިއީ ބާސާގެ ތާރީހުގައި މި ތަށި އުފުލާލި 31 ވަނަ ފަހަރެވެ. އަދި މިއީ އެތަށް ގޮތަކުން ބާސާއަށް މުހިއްމު ތައްޓެކެވެ.\nމި މެޗުގެ ފުރަތަމަ ހާފުގައި ދެ ޓީމުންކުރެ ޓީމަކުން ލަނޑެއް ކާމިޔާބެއް ނުކުރެއެވެ. ބާސާގެ ހަތަރު ލަނޑުވެސް ފެނިގެންދިޔައީ މެޗުގެ ދެވަނަ ހާފުގައެވެ. ބާސާގެ ހަތަރު ލަނޑު ޖަހާފައިވަނީ 12 މިނެޓުގެ ތެރޭގައި ކަން ފާހަގަކޮށްލެވެއެވެ.\nއެގޮތުން މެޗުގެ 60 ވަނަ މިނެޓުގައި ފްރެންކީ ޑި ޔޮން ދިން ޕާހަކުން ބާސާގެ ފުރަތަމަ ލަނޑު ޖަހައި ލީޑު ނަގައިދިނީ އެންޓޮއިން ގްރީޒްމަނެވެ. މި ލަނޑު ޖެހިތާ އޭގެ ތިން މިނެޓު ފަހުން ޖޯޑީ އަލްބާ ހުރަސްކޮށްދިން ބޯޅައަކުން ޑި ޔޮން ބާސާއަށް ލީޑު ފުޅާކޮށްދިނެވެ. ބާސާއިން ކާމިޔާބުކުރި އަނެއް ދެ ލަނޑު އެ ޓީމަށް ޖަހައިދިނީ މެޗުގައި މޮޅު ކުޅުމެއް ދެއްކި ލިއޮނެލް މެސީއެވެ.\nމިއީ ކޫމަންގެ ކޯޗުކަމުގެ ދަށުން ބާސާއިން ހޯދި ފުރަތަމަ ތައްޓެވެ. އަދި މި ސީޒަން ނިމުމަށްފަހު ބާސާ ދޫކޮށްލާނެ ކަމަށް ބެލެވޭ މެސީއަށް ވެސް މިއީ މުހިއްމު ތައްޓެކެވެ. މިއީ މި ތަށި މެސީ އުފުލާލި7ވަނަ ފަހަރެވެ.


ޢިއްޒުއްދީން ސްކޫލް - ތަޢުލީމީ ދާއިރާއިން ދެކޭ ޚާއްސަ ހުވަފެނެއް ޢިއްޒުއްދީން ސްކޫލް - ތަޢުލީމީ ދާއިރާއިން ދެކޭ ޚާއްސަ ހުވަފެނެއް\nޢިއްޒުއްދީން ސްކޫލް - ތަޢުލީމީ ދާއިރާއިން ދެކޭ ޚާއްސަ ހުވަފެނެއް\nޢިއްޒުއްދީން ސްކޫލްގެ ރީޑިންގ ކޯނާ މިނިސްޓަރ ހުޅުއްވާދެއްވަނީ / ފޮޓޯ:އެޑިއުކޭޝަން\nރާއްޖޭގައި ޒަމާނުއްސުރެއް ތަޢުލީމީ ދާއިރާ ބައްޓަންވެފައިއޮތީ ހެނދުނުން ފެށިގެން އިރުއުއްސެންދެން ކިޔަވައިދިނުމުގައި އުޅެން ޖެހިފައިވާފަދަ ވައްޓަފާޅިއަކަށެވެ. މީގެ ސަބަބުން ދަތިތަކަކާއި ގޮންޖެހުންތަކެއް ތަޢުލީމީ ދާއިރާއަށްވަނީ ކުރިމަތިވެފައެވެ.\nދެދަންފަޅިއަށް ކިޔަވައިދިނުމަށް ބޭނުންވާ ޤާބިލު މުދައްރިސުން ލިބުންވީ ކުރިމަތީގައިއޮތް ބޮޑު ދައްޗަކަށެވެ. އެހެންކަމުން ރާއްޖެއިން ބޭރުން މުދައްރިސުން ގެނެސްގެން ރާއްޖޭގައި ދެ ސެޝަނަށް ކިޔަވައިދޭތާ އެތައް އަހަރެއްވަނީ ވެފައެވެ. ޢިއްޒުއްދީން ސްކޫލަކީ މިމައްސަލަތަކަށް ޙައްލުގެނައުމަށް ސަރުކާރުން އެޅުއްވި ފުރަތަމަ ފިޔަވަޅެވެ.\nދެދަންފަޅިއަށް ކިޔަވައިދިނުމަށް ރާއްޖޭގައި ގެންގުޅޭ މޮޑެލަކީ ކިޔަވައިދިނުމުގައި އެންމެ ރަނގަޅު ނުވަތަ އިފެކްޓިވް ޓީޗިން ޓެކްނީކް ނޫންކަމަށް މިދާއިރާގައި ދިރާސާ ކުރައްވާ ބޭފުޅުން ވިދާޅުވެއެވެ. ކަންމިހެން އޮތްއިރު ރާއްޖޭގެ ސްކޫލްތައް އެއްދަންފަޅިއަށް ބަދަލުކުރުމަށް ވޭތުވެދިޔަ ސަރުކާރުތަކުންވެސް ވަނީ މަސައްކަތްކުރައްވާފައެވެ.\nމިކަން އެންމެ އެދެވޭ ގޮތެއްގައި ކުރެވޭގޮތެއް ނުވެއެވެ. މިކަމާ ދެކޮޅަށް މިހާރުގެ އެޑިއުކޭޝަން މިނިސްޓަރ ޑރ.ޢާއިޝަތު ޢަލީ ނިކުންނެވީ ދިރާސާއާއި ތަޖުރިބާގެ ބޭނުން ހިއްޕަވައިގެންނެވެ. އެގޮތުން މިކަމާ ގުޅޭ ބައެއް ދިރާސާތަކާއި އެންމެ އެދެވޭނެ ގޮތެއްގައި މިކަން ކުރެވޭނެ ގޮތްތައް ބައްލަވައި ޚާއްސަ މޮޑެލެއް ތައްޔާރުކޮށް ސަރުކާރުން މިކަން ރަސްމީކޮށް ފެށްޓެވީ މިދިޔަ އަހަރުގެ ދިރާސީ އާއަހަރާއެކު ހުޅުވުނު އިއްޒުއްދީން ސްކޫލުންނެވެ. މިސްކޫލާ އެހެން ސްކޫލްތަކާ އޮތް އެންމެ ބޮޑު އެއް ތަފާތެއްކަމަށް ސްކޫލުން ދެކެނީ ގޭގައި ކުރާ މަސައްކަތް ދަރިވަރުންނާ ޙަވާލުނުކޮށް ކުރިއަށްގެންދާ ފުރަތަމަ ސްކޫލްގެ ގޮތުގައި ވާތީއެވެ.\nމިދިޔަ އަހަރުގެ ޖެނުއަރީ މަހުގެ 12ވަނަ ދުވަހު ހުޅުވި ޢިއްޒުއްދީން ސްކޫލަކީ ވަށައިޖެހޭ ތަޢުލީމު ފޯރުކޮށްދިނުމަށް ރާއްޖޭގައި ހުޅުވި ފުރަތަމަ މޮޑެލް ސްކޫލެވެ. މިސްކޫލް ހުޅުވިތާ އަހަރެއްވީއިރު ސްކޫލަށް ގޮސްގެން ކުދިންނަށް ކިޔެވުމުގެ ފުރުޞަތު ލިބުނީ ގާތްގަނޑަކަށް ދެމަހުގައެވެ. ކޯވިޑް-19އާއެކު ސްކޫލަށް ގޮސްގެން ކިޔެވުން ހުއްޓުނުނަމަވެސް ޓެލިކިލާސްމެދުވެރިކޮށް އެސްކޫލުންވަނީ ކިޔެވުން ކުރިއަށްގެންގޮސްފައެވެ.\nއިއްޒުންދީން ސްކޫލް އެއްދަންފަޅިއަށް ބަދަލުކޮށް ހުރި ވަޞީލަތްތައް އެންމެ އެކަށޭނަ ގޮތުގައި ބޭނުންކޮށްގެން މުޖުތަމަޢަށް ނުކުންނަން ކުދިން ތައްޔާރުކުރާ ނަމޫނާ ސްކޫލަށް އަހަރެއްވުމާ ގުޅިގެން ޕީއެސްއެމް ނިއުސްއަށްދެއްވި އިންޓަރވިއުގައި މިނިސްޓަރ އޮފް އެޑިއުކޭޝަން ޑރ.ޢާއިޝަތު ޢަލީ ވިދާޅުވީ ޢިއްޒުއްދީން ސްކޫލަކީ ރާއްޖޭގެ މުޅި ތަޢުލީމީ ނިޒާމުން ދެކެމުން އަންނަ ހުވަފެނެއްކަމަށެވެ. އަދި އިންޤިލާބީ ބަދަލަކާ ދިމާލަށް މިސްތާބުޖަހާފައިވާ މިދާއިރާއަށް ލިބިގެން ދިޔަ އުއްމީދެއްގެ ގޮތުގައި މިނިސްޓަރވަނީ މިސްކޫލް ފާހަގަކުރައްވާފައެވެ.\nޢިއްޒުއްދީން ސްކޫލްގެ ޕެޕަރލެސް ސްކޫލް ބުކް ނެރެދެއްވުން / ފޮޓޯ: އެޑިއުކޭޝަން\nޢިއްޒުއްދީން ސްކޫލަށް އެއް އަހަރު ފުރުން ފާހަގަކުރުމަށް ބޭއްވި ޙަފްލާގައި ވާހަކަދައްކަވަމުން ސްކޫލްގެ ޕްރިންސިޕަލް އިސްމާޢިލް ނަސީރު ވިދާޅުވީ ސްކޫލުގެ ކިޔެވުން ފެށިތާ މާގިނަ ދުވަހެއް ނުވެ ކުރިމަތިވި ކޯވިޑް-19ގެ ޙާލަތަކީ ސްކޫލަށް ކުރިމަތިވީ ބޮޑު ގޮންޖެހުމެއްކަމަށެވެ. ސްކޫލްގެ ހަގުކަމާއެކުވެސް ސްކޫލުން އެދަނޑިވަޅުގައިވެސް ކިޔަވައިދިނުމަށް ކުރިއަށްގެންދެވުނު ވަރުގަދަ މަސައްކަތުގައި ބައިވެރިވިކަން ޕްރިންސިޕަލްވަނީ ފާހަގަކުރައްވާފައެވެ. އެގޮތުން ފުރަބަންދުގެ ޙާލަތުގައިވެސް ކިޔަވައިދިނުމަށް ކުރިއަށް ގެންދެވުނު ޓެލިކިލާސްތަކުގައި ޢިއްޒުއްދީން ސްކޫލްގެ ބައިވެރިވުން އޮތުމަކީ ސްކޫލާމެދު ފަޚުރުވެރިވާކަމެއްކަމުގައި ޕްރިންސިޕަލް އިސްމާޢިލް ނަސީރު ފާހަގަކުރެއްވިއެވެ.\nސްކޫލަށް އަހަރުފުރުމާ ގުޅިގެން ބޭއްވި ރަސްމިއްޔާތުގައި އެޑިއުކޭޝަން މިނިސްޓަރ ޑރ.ޢާއިޝަތު ޢަލީ ވަނީ ސްކޫލްގެ ޚާއްސަ ޕޭޕަރލެސް ފޮތް ނެރެދެއްވާފައެވެ. އަދި ސްކޫލްގައި އަލަށް ހުޅުވި ރީޑިންގ ކޯނާވެސް މިނިސްޓަރވަނީ ހުޅުއްވައިދެއްވާފައެވެ.\nއެއް ދަންފަޅިއަށް ކިޔަވައިދިނުމުގެ އާ މޮޑެލްއާ އެއްގޮތަށް ޢިއްޒުއްދީން ސްކޫލް ހުޅުވާފައިވަނީ މިދިޔަ އަހަރުގެ ޖެނުއަރީމަހުގެ 12ވަނަ ދުވަހު ރައިސުލްޖުމްހޫރިއްޔާ އިބްރާހިމް މުޙައްމަދު ޞާލިޙެވެ. ގުރޭޑު 1އިން 10އާ ހަމައަށް ކިޔަވައިދޭގޮތަށް ނިންމާފައިވީނަމަވެސް މިސްކޫލު ފުރަތަމަ ފެށީ ގުރޭޑު 1 އަކުން ފެށިގެން 6އާ ހަމައަށެވެ. ސްކޫލް ފެށީ 224 ދަރިވަރުންނާއެކުއެވެ. ސްކޫލްގައި އިދާރީ މުވައްޒަފުންނާއި މުދައްރިސުން ހިމެނޭހެން 48 މުވައްޒަފުން މަސައްކަތްކުރަމުން ދެއެވެ.


Dho?! Dhaa nuvaa jeans eh gengulhentha?\nދާ ނުވާ ޖިންސެއް ގެންގުޅެންތަ؟\nމާ ގިނަ ދުވަހު ޖިންސު ނުދޮވެ އެ ލައިގެން އުޅެންފެށުމުން އެއްކަލަ މުޑުދާރު، ދާ ނުވާ ޖިންސު ލައިގެން ނުކުތީ ދޯއޭ ކިޔައިގެން މީހުން ދިމާކުރޭ ދޯ އެވެ. ރީތި ޖިންސެއް އަގުބޮޑުކޮށް ގަނެގެން ލާން ފަށާފައި މާގިނައިން ދޮންނަން ފެށުމުން އޭގެ ކުލަ ވެއްޓުމަކީ ވެސް ވަރަށް ދެރަވާ ކަމެކެވެ.\nޖިންސު ދޮންނަން އެންމެ ރަނގަޅު ގޮތް\nދޮންނަން މެޝިނަށް ލުމުގެ ކުރިން ޖިންސު ފުށުން ޖަހާށެވެ. އެއީ ގައިގައި އަބަދު ޖެހިފައި އޮންނަ ފުށަކީ އެންމެ ހަޑިވާނެ ތަނަށް ވެފައި ޖިންސުގެ ބޭރުފުށުން ކުލަ ވެއްޓުން ލަސްކުރެވޭނެތީ އެވެ. ދެން އޮތް ގޮތަކީ ގިނަ މީހުންނަށް އެހާ ކަމުދާނެ ގޮތެއް ނޫނެވެ. އެއީ އަތުން ދޮވުމެވެ. ފެންއެއްޗަކަށް ދޮންނަކުނޑި ނުވަތަ ފުޅި އަޅާލާފައި އޭގެ ތެރޭ 15 ވަރަކަށް މިނެޓު ވަންދެން ޖިންސު ފޯކޮށްލާށެވެ. އެކަމަކު ޖިންސު ފެލައިލާ އިރު އޮޅާލާފައި ފެލުމުގެ ބަދަލުގައި ފިއްތާލާށެވެ. އޮޅާލުމުން ޖިންސުގެ ފައިބަރުތައް އެތުރިފައި ހުންނަ ގޮތް ބަދަލުވަމުންދާނެއެވެ. އަތުން ދޮވުމަކީ ޖިންސު ގިނަ ދުވަހު ގެންގުޅެން އެންމެ ރަނގަޅު ގޮތްކަމުގައި ބައެއް އެކްސްޕާޓުން ބުނެއުޅެވެ. އަދި ޖިންސެއް ދޮންނަން އެންމެ ރަނގަޅީ 3-10 ފަހަރު ލައިފަ އެވެ.\nޖިންސު ދޮވުނަސް ފާޑެއްގެ ވަހެއް ހުރޭތަ؟\nމިވެސް ބައެއް ފަހަރު ދިމާވާ މައްސަލައެކެވެ. ރަނގަޅަަށް ނުދޮވެވެނީއޭ ނުވަތަ ގައިން ވަސް ދުވަނީއޭ ވެސް ހީވެދާނެއެވެ. އެއީ ބައެއް ފަހަރު ބޭނުން ކުރަންވާ ވަރަށްވުރެ ގިނައިން ޑިޓަޖަންޓު ނުވަތަ ސޮފްޓްނާ ބޭނުންކުރެވޭތީ އެވެ. އަޅަންޖެހޭ ވަރަށްވުރެ ގިނައިން މިތަކެތި އެޅުމަކުން އަދި އިތުރަކަށް ސާފެއް ނުވާނެއެވެ. އޭގެ ބަދަލުގައި ޕްރޮޑަކްޓުތައް ގިނަވެގެން، ޖިންސުގައި އެއްވެ ހަރުލާ ގޮތްވެއެވެ. އަދި ލައިގެން ހުންނަ އިރު ގައިން ހިއްލާ ދަލާއި ހަމުގެ ތެލާ އެއްޗެހި އެއާ އެވެ. ނުބައި ވަސް ދުވަން ފަށާނެ އެވެ. ޕްރޮޑަކްޓުތައް މިހެން އެއްވެފައި ހުރެ ވަސް ދުވާ ނަމަ ދެން ހެދޭނެ ގޮތަކީ ފެންއެއްޗެއްގައި ބައި ޖޯޑުގެ ވިނިގާޔާ އެކު ދޮވުމެވެ.\nދޮވެފައި ހިއްކާނެ ގޮތް\nރަނގަޅަށް ޖިންސު ދޮވުނަސް މެޝިނުގެ ހިއްކާ ބަޔަށް ލަންޏާ ސައިޒަށާއި ކުލަޔަށް އަނެއްކާވެސް ތަފާތު ބަދަލުތަކެއް އާދެއެވެ. އޭގެ އެންމެ ރަނގަޅު ގޮތަކީ ތަނެއްގައި ހިއްކަން ބޭއްވުން ނުވަތަ އެޅުވުމެވެ.\nދޮވުމުގެ ކުރިން ޖިންސުން މީރުވަސް ދުއްވާލާ ތާާާޒާކޮށްލަން ބޭނުންނަމަ\nބޭކިން ސޮޑާ އަދި އެ މީހަކަށް މީރުވަސް ދުވާ ވައްތަރެއްގެ އެސެންޝައަލް އޮއިލް ކޮޅެއް ފެނާ އެއްކޮށްލާފައި ޖިންސަށް ސްޕްރޭ ކޮށްލާށެވެ. މީ ޖިންސު ދޮންނަން ލަސްވިއަސް މީރުވަސް ދުއްވާލައި ތާޒާ ކޮށްލަން ކުރެވިދާނެ ކަންކަމެވެ.


Sarukaarun majileeha supplementary budgeteh husha alhany\nފިނޭންސް މިނިސްޓަރު އިބްރާހިމް އަމީރު-- ފޮޓޯ ޓުވީޓް\nއަންނަ އޮގަސްޓުމަހު ސަރުކާރުގެ ފަރާތުން ސަޕްލިމެންޓްރީ ބަޖެޓެއް މަޖިލީހަށް ހުށަހެޅުމަށް ނިންމާފައިވާކަމަށް ފިނޭނޭންސް މިނިސްޓަރ އިބްރާހިމް އަމީރު ހާމަކުރައްވައިފިއެވެ.\nދައުލަތުގެ މީޑިއާ ޕީއެސްއެމް ނިއުސްއަށް މައުލޫމާތުދެމުން ފިނޭންސް މިނިސްޓަރ އިބްރާހިމް އަމީރު ހާމަކުރެއްވިގޮތުގައި ސަޕްލިމެންޓަރީ ބަޖެޓެއް ހުށަހެޅުމުގެ މަސައްކަތް މިހާރު މިނިސްޓްރިން ކުރައްވަމުންގެންދަވާކަމަށާއި އަންނަ މަހު މަޖިލީހަށް މި ބަޖެޓް ހުށަހަޅާނެކަމަށެވެ. އަދި ބަޖެޓް ނިންމާ މަޖިލީހަށް ހުށަހެޅުމުގެ ކުރިން ބަޖެޓުގެ ތަފްސީލު އާންމުކުރާނެކަމަށްވެސް މިނިސްޓަރ އަމީރު ހާމަކުރިއެވެ.\nސަރުކާރު ވެރިކަމާއި ހަވާލުވުމުގެ ކުރިންވެސް ސަޕްލިމެންޓަރީ ބަޖެޓެއް ހުށަހަޅުމަށް ނިންމާފައިވެއެވެ. އެގޮތުން ވެރިކަމާއި ހަވާލުވާތާ ހަމަސް ދުވަހުގެ ތެރޭގައި ސަޕްލިމެންޓަރީ ބަޖެޓެއް ހުށަހަޅާނެކަމަށް ފިނޭންސް މިނިސްޓަރ އަމީރު ވަނީ މީގެ ކުރިންވެސް ވިދާޅުވެފައެވެ.\nނޫސްވެރިންނާއި ވާހަކަދައްކަވަމުން އިއްޔެ ޕްލޭނިންގ މިނިސްޓަރ އަސްލަމް ވަނީ ބަޖެޓްގެ ދަތިކަމާއި ހުރެ ގިނަ މަޝްރުއުތަކެއް ނުފެށި ހުރިކަމަށް ފާހަގަކުރައްވާފައެވެ. އަދި މިއީ މިދިޔަ އަހަރު ބަޖެޓް ފާސްކުރިއިރު ބައެއް މަޝްރޫއުތަކަށް އެކަށީގެންނުވާ ކުޑަ އަދަދުތައް ކަނޑައަޅާފައި ހުރުމުންކަމަށް މިނިސްޓަރ ވަނީ ފާހަގަކުރައްވާފައެވެ.\nއަންނަ އޮގަސްޓުމަހު ސަރުކާރުން ސަޕްލިމެންޓަރީ ބަޖެޓެއް ހުށަހަޅަން ނިންމާފައިވާއިރު ބަޖެޓްގައި ދިމާވެފައިވާ މިފަދަ ދަތިތައް ހައްލުވެގެންދާނެކަމަށް ފިނޭންސް މިނިސްޓްރީން ހާމަކުރެއވިއެވެ.


Nuroathi, Kasautii nimumakah annanee! – Iru\nނުރޯތި، ކަސޯޓީ ނިމުމަކަށް އަންނަނީ!\nޝާޝާ·2ސެޕްޓެމްބަރު 2020\nސްޓާ ޕްލަސް އިން ގެނެސްދޭ “ކަސޯޓީ ޒިންދަގީ ކޭ” ނިންމައިލަން އުޅޭ ކަމަށް ރިޕޯޓުތައް ބުނެފިއެވެ.\n‘ޕިންކްވިލާ’ އިން ލިޔެފައި އޮތް ޚަބަރެއްގައި ބުނާ ގޮތުގައި، ކަސޯޓީގެ ޕްރޮޑިއުސަރުން އެ ޝޯ ނިންމައިލަން އުޅެނީ، އޭގައި ލީޑު ރޯލު ކުޅޭ ޕާތު ސަމްތާން އެ ޝޯއާ ވަކިވާން އުޅޭތީއެވެ. އެގޮތުން އަނުރާގް ބާސޫގެ ރޯލު ކުޅޭ ޕާތު އެ ޝޯއާ ވަކިވާން އުޅޭ ވާހަކަ އޮގަސްޓު މަހު އަންގާފައިވާ ކަމަށާއި، އޭނާގެ ކޮންޓްރެކްޓު ސެޕްޓެމްބަރު5ގައި ހަމަވާނެ ކަމަށް ވެއެވެ. ނަމަވެސް މިހާރު ކަސޯޓީ އެއްކޮށް ނިންމައިލަން އުޅޭތީ، ޝޯ ނިމެންދެން ޕާތު ހުރެދިނުމަށް ޝޯ ހަދާ ފަރާތުން އެދުމުން އެކަމަށް އޭނާ ވަނީ އެއްބަސްވެފައެވެ.\nކަސޯޓީ ނިންމައިލަން އުޅެނީ، ޕާތު ވަކިވެއްޖެނަމަ އަނުރާގްގެ ރޯލަށް އެހެން ތަރިއަކު ލައިގެން ޝޯ ނުހިނގާނެ ކަމަށް ޕްރޮޑިއުސަރުންނަށް ފެންނާތީއެވެ. އަދި މިހާރުވެސް ކަސޯޓީގެ އެތައް މޫނުތަކެއް ބަދަލުވެފައި ވާތީ، ޝޯއަށް ކުރިން އޮތް ތަރުހީބު ގެއްލުމުންނެވެ. ހަމައެހެންމެ، ޓީއާރްޕީ ޗާޓުތަކުގައި ވެސް ކަސޯޓީ އޮތީ ވަރަށް ދަށުގައެވެ.\nކަސޯޓީ ވަރަށް އަވަހަށް ނިންމައިލަން އުޅޭއިރު، ދެން އެވަގުތުގައި ދައްކާނީ ބަލާޖީ ގެ އެހެން ޝޯއެއް ކަމަށް ރިޕޯޓުތައް ބުނެއެވެ.\nޕާތު ސަމްތާން ކަސޯޓީއާ ވަކިވާން ނިންމީ، ކުރިއަށް ހުރި ބޮޑެތި ޕްރޮޖެކްޓުތަކަކަށް ވަގުތު ދިނުމަށް ކަމަށް ކުރިން ބުނެފައިވެއެވެ. ޕާތުގެ އިތުރުން ކަސޯޓީގެ އަނެއް މުހިއްމު ރޯލު އަދާކުރަނީ ބަތަލާ އެރިކާ ފެނަންޑެސް އެވެ.


މި ޑައިރެކްޓަރުންގެ މަސައްކަތްތައް މިހާރު މަދީ ކީއްވެ؟\nދިވެހި ފިލްމީ ދާއިރާގައި މާ ދިގު ތާރީހެއް ނެތް ނަމަވެސް، މި ދާއިރާގައި ވެސް ވަރަށް ފަންނުވެރި އަދި އެހާމެ ކުޅަދާން ފަންނާނުން އެބަ ތިއްބެވެ. ހާއްސަކޮށް ފިލްމެއް ބެލުންތެރިންނާ ހަމައަށް ގެނެސް ދިނުމުގައި އެންމެ ބޮޑު ޒިންމާއެއް ނަގާ މީހަކީ ޑައިރެކްޓަރު ކަމަށްވާ އިރު، ރާއްޖޭގައި ވެސް މި ފަންނުގައި ހަމަ ވަރަށް ކުޅަދާނެ މީހުން...\nJanuary 13, 2017 24\nދިވެހި ފިލްމުތަކަށް ފާޑު ކިޔުމަކީ މައްސަލައެއްތަ؟\n"މަށަށް ހެޔޮ ފާޑު ކިޔަސް. އެކަމަކު އެ ކިޔާ ފާޑުކިޔުމަކީ ބިނާކުރުވަނަވި ފާޑު ކިއުމަކަށް ވާން ޖެހޭނެ. އަސްލު މިތާނގައިވާ ގޮތަކީ ޒާތީ މައްސަލަތައް ބޮޑީ،" ފިލްމްތަކަށް ފާޑު ކިޔުމާ ބެހޭ...\nޑްރާމާ ސިލްސިލާ "ޝަކުވާއަކާ ނުލާ" ގެ ޓީޒާ\nފުވައްމުލަކުގައި ޝޫޓްކޮށްފައިވާ ޑްރާމާ ސިލްސިލާ "ޝަކުވާއަކާ ނުލާ" ގެ ޓީޒާ ދައްކާލައިފި އެވެ.\nމި އަހަރު ރިލީޒް ވާން ހުރި ފިލްމުތަކުގެ ތެރެއިން މުހައްމަދު އަބޫބަކުރު (މާއެނބޫ) ޑައިރެކްޓް ކުރާ ފިލްމު "ނޭދެން ވަކިވާކަށް" ގެ ފުރަތަމަ ޓްރެއިލާ މި މަހުގެ 15 ގައި ދައްކައިލާނެ ކަމަށާއި...\nއަލީ ޝިޔާމް އެނބުރި އަންނާނީ ވީސީޑީއަކުން\nއަލީ ޝިޔާމް ހަދާ ވީސީޑީ މި އަހަރުގެ ނޮވެމްބަރު މަހުގެ 11 ގައި ރިލީް ކުރާނެ.\nJanuary 06, 2017 10\nމާ އަވަހަށް ގެއްލުނީ ކޮން ތަރިންނެއް؟\nމިހާރު ގެއްލިފައި ތިބި ނަމަވެސް ބެލުންތެރިން އަދިވެސް ސްކްރީނުން ބަލާލަން ބޭނުންވާ ތަރިން އެބަތިބި.\nމިދިޔަ ޑިސެމްބަރު މަހު އެޅުވި ކޮމެޑީ ފިލްމް "ބައިވެރިޔާ" ގެ 17 ޝޯ އޮލިމްޕަހުގައި ދެއްކުމަށް ފަހު، އަނެއްކާ ވެސް އެ ފިލްމުގެ ޝޯތަކެއް އޮލިމްޕަހުގައި މި ހަފުތާގައި ދައްކާ ގޮތަށް...\nމިދިޔަ އަހަރުގެ އެންމެ ކަމުދިޔަ ދިވެހި ފިލްމަކީ ކޮބާ؟\nދެހާސް ސޯޅަ ނިމިގެން ދިޔަ އިރު، ފިލްމީ ދާއިރާއިން ފާހަގަ ކުރެވުނު އެންމެ ބޮޑު އެއް ކަމަކީ 2014 އާއި 2015 ގައި ރިލީޒްވި ފިލްމުތަކާ އެއްވަރަށް ފިލްމްތައް ސިނަމާ އައުމެވެ. އެ ދެ އަހަރު...\nJanuary 02, 2017 1\nމިއަހަރު ވެސް ގިނަ ފިލްމުތަކެއް ފެންނާނެ\nމި އަހަރު ރިލީޒްވި ފިލްމްތަކަށް ވުރެ، މި އަހަރު ރިލީޒް ވާ ފިލްމްތައް އިތުރު ވާނެ ކަމަށް ބެލެވޭ.\nJanuary 01, 2017 2\n"ތިނަދޫ އާބާދީ 50" އަށް 10 މިނިޓްގެ ފިލްމެއް\nގދ. ތިނަދޫ އަލުން އާބާދުވިތާ 50 އަހަރު ފުރުނީ 2016 ގަ އެވެ. ތިނަދޫ ފަޅުކޮށްލުމާއި އަލުން އާބާދުވިތާ 50 އަހަރު ފާހަގަކުރަން ވަރަށް ވަރުގަދަ ފިލްމެއް ހަދަން ތިނަދޫ ކައުންސިލުން މަސައްކަތް ކުރި އެވެ.\nއިސްމާއީލް ވަޖީހު ރާއްޖެ އައުމުން އެތައް ބަޔަކަށް އުފާ\nއާއިލާއާ އެކު ސިންގަޕޫރުގައި ދިރިއުޅެމުން އަންނަ އިސްމާއިލް ވަޖީހު ޗުއްޓީގައި ރާއްޖެ އައުމުން، ދިވެހި އެތައް ފަންނާނުންނަކާއި އޭނާގެ ފޭނުން ވަރަށް ބޮޑަށް އުފާވެއްޖެ އެވެ.\nމި މަހުގެ 21 ވަނަ ދުވަހުގެ ރޭ ބޭއްވި ގައުމީ ފިލްމު އެވޯޑްސްއާ ބެހޭ ގޮތުން ދެކެވޭ ވާހަކަތަކަށް އަދިވެސް ނިމުމެއް ނާދެ އެވެ. އެއް ބަޔަކަށް އެވޯޑް އިންސާފުވެރި ކަމަށް ގަބޫލު ކުރެވުނަސް، އަނެއް ބަޔަކު އެކަން ގަބޫލެއްނުކުރެ އެވެ.\nމި އަހަރު އެޅުވި "ވަފާތެރި ކެހިވެރިޔާ" ޑައިރެކްޓްކޮށް، އޭގެ ލިޑް ރޯލް ކުޅުނު އެކްޓަރު އަލީ ސީޒަން މި ދޭތެރެއަކުން ވީ ތަނެއް ނޭނގިގެން އޭނާގެ ފޭނުން ވަރަށް އުޅުނެވެ. ހަބަރު ބަލާލި އިރު...


vnews - Adheeb ah nurakkaleh kurimathi vedhaanethee Nasheed kanboduvun faalhu kuravvaifi\nއަދީބަށް ނުރައްކަލެއް ކުރިމަތިވެދާނެތީ ނަޝީދު ކަންބޮޑުވުން ފާޅުކުރައްވައިފި\nކުރީގެ ރައީސް މުހައްމަދު ނަޝީދު -- ވީފައިލް ފޮޓޯ\nޖިނާއީ ބޮޑެތި ކުށްތަކެއް ސާބިތުވެ 33 އަހަރުގެ ޖަލު ހުކުމެއް ތަންފީޒު ކުރައްވަމުން ގެންދަވާ ކުރީގެ ނައިބް ރައީސް އަހްމަދު އަދީބަށް ނުރައްކަލެއް ކުރިމަތިކުރުވަފާނެތީ ކުރީގެ ރައީސް މުހައްމަދު ނަޝީދު ކަންބޮޑުވުން ފާޅުކުރައްވައިފި އެވެ.\nރައީސް ނަޝީދު ކުރީގެ ނައިބް ރައީސް އަދީބަށް ކުރިމަތިކޮށްފާނެ ކަމަކަށް ކަންބޮޑުވެވަޑައިގަންނަވާ ކަން ހާމަކުރެއްވީ މިއަދު ރައީސް ނަޝީދު ކުރެއްވި ޓްވީޓެއްގަ އެވެ.\nރައީސް ނަޝީދުގެ ޓްވީޓްގައި ވިދާޅުވީ ޖަލުގައި ހުންނެވި އަދީބްގެ ރައްކާތެރިކަމާ މެދު ކަންބޮޑުވެވަޑައިގަންނަވާ ކަމަށެވެ. އަދި ވިދާޅުވީ އަދީބު ހާމަކުރައްވާފައިވާ މައުލޫމާތުތަކުގެ ސަބަބުން ރައީސް އަބްދުﷲ ޔާމީން އަދީބަށް ގެއްލުމެއް ދީފާނެ ހުރިހާ ސަބަބެއްވާ ކަމަަށެވެ.\nކުރީގެ ރައީސް މުހައްމަދު ނަޝީދުގެ ޓްވީޓް\nރައީސް ނަޝީދު މިފަދަ ޓްވީޓެއް ކުރައްވާފައި މިވަނީ އެމަނިކުފާނުގެ ވެރިކަމުގައި ކްރިމިނަލް ކޯޓުގެ ކުރީގެ އިސް ގާޒީ އަބްދުﷲ މުހައްމަދު އެކަހެރި ކުރި މައްސަލާގައި ދައުލަތުން އެމަނިކުފާނުގެ މައްޗަށް އުފުލި ޓެރަރިޒަމްގެ ދައުވާއާއި ގުޅިގެން ކޯޓުން ކޮށްފައިވާ ހުކުމާ ގުޅޭގޮތުން އަދީބް އިއްޔެ ސުޕްރީމް ކޯޓަށް ފޮނުއްވި ސިޓީއާ ގުޅިގެންނެވެ.\nއަދީބްގެ ސިޓީގައި ވިދާޅުވީ ރައީސް ނަޝީދުގެ މައްޗަށް ދައުލަތުން އުފުލި ޓެރަރިޒަމުގެ ދައުވާއާ ގުޅިގެން އިއްވާފައިވާ ހުކުމް ލިޔުއްވާފައިވަނީ ފަނޑިޔާރަކު ނޫން ކަމަށާއި އެ ހުކުމް ލިޔުއްވި ފަރާތް އެމަނިކުފާނަށް އެނގިވަޑައިގަންނަވާ ކަމަށެވެ.\nއަދީބްގެ ސިޓީގައި ވިދާޅުވީ ކްރިމިނަލް ކޯޓުގެ ކުރީގެ އިސް ގާޒީ އަބްދުﷲ މުހައްމަދު އެކަހެރި ކުރި މައްސަލާގައި ރައީސް ނަޝީދުގެ މައްޗަށް ދައުލަތުން އުފުލި ޓެރަރިޒަމްގެ ދައުވާއާއި ގުޅިގެން ރައީސް ނަޝީދު 13 އަހަރަށް ޖަލަށް ލުމަށް ހުކުމްކުރީ ސަރުކާރުގެ ރޭވުމާއި ނުފޫޒުން ކަން އެނގިވަޑައިގަންނަވާ ކަމަށެވެ.\nއަދީބު ވިދާޅުވީ ރައީސް ނަޝީދަށް އިއްވަން އޮތް ހުކުމްގެ ފުރަތަމަ ޑްރާފްޓްގައި އޮތީ 10 އަހަރުގެ ހުކުމެއް އިއްވުމަށް ކަމަށާއި އަދި ހުކުމް ތަންފީޒު ކުރުން ތިން އަހަރަށް ފަސް ކުރަންވެސް ހުކުމްގައިވާ ކަމަށެވެ. ނަމަވެސް ހުކުމްގެ ޑްރާފްޓަށް ބަދަލު ގެނައި ވަކި ފަރާތަކުން އަންގައިގެން ކަމަށާއި އެ މައުލޫމާތު އެނގިވަޑައިގަންނަވާ ކަމަށްވެސް ވިދާޅުވި އެވެ.\n"އަޅުގަނޑަށް އެ މައުލޫމާތު އެނގެނީ އަޅުގަނޑަކީ އެއިރު ދިވެހިރާއްޖޭގެ ޓޫރިޒަމް މިނިސްޓަރު ކަމަށްވެފައި ސަރުކާރުގެ ވަރަށް ގިނަ ކަންކަން ހިނގަމުން ދިޔައީ އަޅުގަނޑުގެ އެނގުމުގެ ތެރެއިން ކަމަށްވާތީ އެވެ." އަދީބުގެ ސިޓީގައިވެ އެވެ.\nރައީސް ނަޝީދުގެ މައްޗަށް ދައުވާކުރީ ކުރީގެ ޑިފެންސް މިނިސްޓަރު ކާނަލް މުހައްމަދު ނާޒިމް ހައްޔަރުކުރުމާ ގުޅިގެން ރައީސް ނަޝީދު ފެއްޓެވި ސިޔާސީ މަސައްކަތްތައް ހުއްޓުވާލުމުގެ ގޮތުން ކަމަށްވެސް އަދީބްގެ ސިޓީގައި ވަނީ ފާހަގަކުރައްވާފަ އެވެ.\nއަދީބް ވިދާޅުވީ ރައީސް ނަޝީދުގެ މައްޗަށް ހުކުމްކޮށްފައިވަނީ ފަނޑިޔާރުންނާއި އަދުލު އިންސާފުގެ ދާއިރާއަށް ނުފޫޒު ފޯރުވައިގެން ކަމަށެވެ. ސުޕްރީމް ކޯޓުން ފުރުސަތު ދެއްވައިފިނަމަ އެކަން ސާބިތުކުރެވޭ ވަރަށް އެމަނިކުފާނުގެ އަތްޕުޅުގައި މައުލޫމާތު ހުރި ކަމަށްވެސް ވިދާޅުވި އެވެ. އަދި ވިދާޅުވީ މީހެއްގެ މައްޗަށް ހުކުމްކޮށްފައިވަނީ ޝަރީއަތަށް ނުފޫޒު ފޯރުވައިގެން ކަމަށް އެނގޭ ހިސާބުން އެމައްސަލައެއް ބެލުމަކީ އަދުލު އިންސާފު ގާއިމުކުރުމުގެ އެންމެ އިސްފަރާތުގެ ހައިސިއްޔަތުން ސުޕްރީމް ކޯޓުން ކުރަންޖެހޭނެ ކަމެއް ކަމަށް ގަބޫލުކުރައްވާ ކަމަށެވެ.\n"ވީމާ ރައީސް މުހައްމަދު ނަޝީދުގެ މައްޗަށް ކުރައްވާފައިވާ ހުކުމުގެ މައްސަލަ ތިޔަ ކޯޓުން އަލުން ބައްލަވައި އެ މައްސަލައިގައި ކަންހިނގާފައިވާ ގޮތް ސާފުކޮށްދިނުމަށް ޝަރީއަތަށް ހާޒިރުވުމަށް އަޅުގަނޑަށް ފުރުސަތު ދެއްވުން އެދެމެވެ." އަދީބުގެ ސިޓީގައި ވިދާޅުވެފައިވެ އެވެ.


Raajje ishthihaaru kurumah faranseysi vilaathuge noosverin thakeh raajje ah - vNews.mv\nރާއްޖެ އިޝްތިހާރުކުރުމަށް ފަރަންސޭސި ވިލާތުގެ ނޫސްވެރިންތަކެއް ރާއްޖެއަށް\nފާތިމަތު ނަހުދާ ފާއިޒް Male' | 01 May 2022, 13:44\nމޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަންގެ ދައުވަތަކަށް ފަރަންސޭސި ވިލާތުގެ މަޝްހޫރު ނޫސްވެރިންނާއި ޖަރނަލިސްޓުންގެ މީޑިއާ ޓީމެއް ފެމިލިއަރައިޒޭޝަން ދަތުރެއްގައި ރާއްޖެ އަތުވެއްޖެއެވެ.\nމިދަތުރު ކުރިއަށްދާނީ އޭޕްރިލް މަހުގެ 30 ވަނަ ދުވަހުން ފެށިގެން5މެއިގެ ނިޔަލަށެވެ. މިދަތުރުގައި ރާއްޖެ އައިސްފައިވަނީ ފަރަންސޭސި ވިލާތުގެ ނަން މަޝްހޫރު އައުޓްލެޓްތައް ކަމުގައިވާ ގްރަޒިޔާ، ޑިޒަޔަރ ޑި ވޮއޭޖައެޒް، ލެސް ބޫމިއުޒަސް، އިންފްރަރޫޖް އިގި ނޭޝަނަލް ގިއޯގުރްފިކް މިޓީމުން ތަމްސީލްކިރެއެވެ.\nމިޓީމު ރާއްޖޭގައި ތިބުމަށް ހަމަޖެހިފައިވަނީ ސަން ސިޔާމް އިރުފުށި އަދި ދަ ވެސްޓިން މޯލްޑިވްސް މިރިޔަންދޫ ރިސޯޓްގައެވެ. މިދަތުރުގެ މައިގަނޑު ތީމް އަކީ 'ވެލްބީންގ އެންޣް ރިލެކްސޭޝަން' އެވެ. އެގޮތުން ސްޕާ އޮން ދަ ބީޗް، ޔޯގާ އަދި މެޑިޓޭޝަންގެ އިތުރުން ދިވެހިރާއްޖެއަށް ހާއްސަ އެކި ވެލްނެސް ޕްރޮގްރާމްތައް އެޓީމުން ތަޖުރިބާ ކުރާނެ ކަމަށް އެމްއެމްޕީއާރްސީން ބުނެއެވެ.\nމީގެއިތުރުން، ސްނޯކްލް ކުރުމާއި، ވޯޓާ ސްޕޯޓްސް އަދި އެ ރިސޯޓުތަކުން ލިބެން ހުންނަ އެކި ގައުމުތަކުގެ ކެއުންތައް ތަޖުރިބާކޮށްލުމުގެ ފުރުސަތުވެސް މި ޓީމަށް ލިބިގެންދާނެއެވެ.\nދަތުރަށްފަހު މިޓީމުން ދިވެހިރާއްޖެއަށް ހާއްސަ ލިޔުންތައް އެނޫސްވެރިއެއްގެ މީޑިއާ އައުޓްލެޓްއިން ޝާއިއުކުރާނެއެވެ. ލިލިޔުންތައް ފަރަންސޭސިވިލާތު މާކެޓުގައި ރާއްޖެއަކީ 'ވެލްބީންގ އެންޑް ރިލެކްސޭޝަން' އަށް އެންމެ މަގުބޫލް އެއް މަންޒިލްގެގޮތުގައި އިޝްތިހާރުކުރާނެއެވެ.\nއަދި ދިވެހިރާއްޖެއާ ބެހޭ އެންމެ ފަހުގެ މައުލޫމާތާއި، ރާއްޖެއަށް ދަތުރުފަތުކުރުމަށް އަޅާފައިވާ އެންމެފަހުގެ ރައްކާތެރިކަމުގެ ފިޔަވަޅުތައް މި ލޔުންތަކުން ހިއްސާކޮށްދޭނެއެވެ. މި ލިޔުނތައް 5.5 މިލިއަނަށް ވުރެ ގިނަ ކިޔުންތެރިންނަށް ފޯރާނެކަމަށް އެމްއެމްޕީއާރްސީން ލަފާކުރެއެވެ.\nފަރަންސޭސިވިލާތުގެ މާކެޓަކީ މިދިޔައަހަރުގެ ދިވެހިރާއްޖޭގެ ފަތުރުވެރިކަމުގެ ދާއިރާއަށް އެންމެ ކާމިޔާބު އެއް މާކެޓެވެ. މިއަހަރުގެ އޭޕްރިލް މަހުގެ6ވަނަ ދުވަހުގެ ނިޔަލަށް 460،479 ފަތުރުވެރިން ރާއްޖެއަށް ޒިޔާރަތްކޮށްފައިވާއިރު، މީގެތެރެއިން 21،491 ފަތުރުވެރިން ނިސްބަތްވަނީ ފަރަންސޭސިވިލާތު މާކެޓަށެވެ.\nވިޒިޓް މޯލްޑިވްސްއިން މިދިޔަ އަހަރު މި މާކެޓަށް އަމާޒުކޮށްގެން އިޝްތިހާރުކުރުމުގެ ގިނަ ހަރަކާތައް ކުރިއަށްގެންދިޔައެވެ. އޭގެތެރޭގައި ފަތުރުވެރިކަމުގެ ދާއިރާގައި ހަރަކާތްތެރިވާ ބޮޑެތި ކުންފުނިތަކާ ގުޅިގެން ކުރިއަށް ގެންދިޔަ ޖޮއިންޓް މާކެޓިންގ ކެމްޕެއިންތަކާއި، ވެބިނާ އަދި ރޯޑްޝޯވތަކުގެ އިތުރުން، މި މާކެޓުގައި ބޭއްވި ބޮޑެތި ފެއަރތަކާއި އެގްޒިބިޝަންތަކުގައި ބައިވެރިވުންވެސް ހިމެނެއެވެ. މިއަހަރުވެސް މި މާކެޓުގައި މިފަދަ ގިނަ ހަރަކާތްތަކެއް ބޭއްވުމަށް ވަނީ ރާވާފައެވެ.\nރާއްޖެ އެމްއެމްޕީއާރްސީ ޓޫރިޒަމް


Sirisena vidhaalhuvumun ves Ranil isthiufaa eh nudhehvi\n20th January 2019 | Last update: 13:43\nސިރިސޭނާ ވިދާޅުވުމުން ވެސް ރަނިލް އިސްތިއުފާއެއް ނުދެއްްވި\nސްރީލަންކާގެ ރައީސް މައިިތިރިޕާލާ ސިރިސޭނާ(ކ) އަދި ބޮޑުވަޒީރު ރަނިލް ވިކްރަމަސިންހަ. ފޮޓޯ: ކޮލަމްބޯ ގެޒެޓް\nސްރީލަންކާގެ ބޮޑުވަޒީރު ރަނިލް ވިކްރަމަސިންހަ މަގާމުން އިސްތިއުފާ ދެއްވައި އޭނާގެ ޕާޓީގެ އެހެން ބޭފުޅަކަށް ޖާގަ ދެއްވަން ރައީސް މައިިތިރި ޕާލާ ސިރިސޭނާ އެދިވަޑައިގެންނެވުމުން ރަނިލް އެކަމަށް އިންކާރުކުރައްވައިފިއެވެ.\nބޮޑުވަޒީރުކަން ދޫކޮށްލައްވަން ރަނިލްއަށް ސިރިސޭނާ އިރުޝާދު ދެއްވީ ވެރިކަން ކުރާ އިއްތިހާދަށް ލޯކަލް ކައުންސިލް އިންތިހާބުގައި ކުރިމަތިވި ނާކާމިޔާބީއާ ގުޅިގެންނެވެ. ލަންކާގައި އާދީއްތަ ދުވަހު ބޭއްވި ލޯކަލް ކައުންސިލްތަކުގެ އިންތިހާބުގައި އިއްޔެގެ އިންތިހާބުގައި އެންމެ ގިނަ ވޯޓު ލިބުނީ ކުރީގެ ރައީސް މަހިންދާ ރާޖަޕަކްސާގެ ސްރީލަންކާ ޕޮޑޫޖަނާ ޕެރަމޫނާ (އެސްއެލްޕީޕީ) އަށެވެ. އެޕާޓީން ވޯޓުގެ 44.65 ޕަސެންޓް ހޯދައި ލޯކަލް ކައުންސިލްތަކުގެ 340 ގޮނޑީގެ ތެރެއިން 220 ގޮނޑި ކާމިޔާބު ކުރި އެވެ.\nއެ އިންތިހާބުގައި ރަނިލްގެ ޔުނައިޓެޑް ނެޝަނަލް ޕާޓީ (ޔޫއެންޕީ) އަށް ލިބުނީ ވޯޓުގެ 32.63 ޕަސެންޓެވެ. އެއީ 41 ގޮނޑިއެވެ. ރައީސް މައިތިރިޕާލާ ސިރިސޭނާގެ ޔުނައިޓެޑް ޕީޕަލްސް ފްރީޑަމް އެލަޔަންސް (ޔޫޕީއެފްއޭ) އަށް ލިބުނީ ވޯޓުގެ 8.94 ޕަސެންޓެވެ. އެއީ 11 ގޮނޑިއެވެ.\nމައުލޫމާތު ލިބިގެން ތިބި މަސްދަރުތަކާ ހަވާލާދީ ކޮލަމްބޯ ގެޒެޓް ނޫހުން ބުނީ އިންިތިހާބުގައި ކުރިމަތިވި ނާކާމިޔާބީއާ ގުޅިގެން ސަރުކާރަށް ބަދަލުތަކެއް ގެންނަން ސިރިސޭނާއާއި ރަނިލް އިއްޔެގައި ކުރެއްވި މަޝްވަރާތައް ވީ ނާކާމިޔާބު ކަމަށެވެ. އެހެންވެ މިއަދުވެސް އަލުން މަޝްވަރާތައް ކުރިއަށް ގެންދާނެ ކަމަށް ވެސް ބުންޏެވެ. ބޮޑުވަަޒީރުކަމުން ރަނިލް އިސްތިއުފާ ދެއްވުމަކީ ސަރުކާރަަށް ގެންނަވަން ސިރިސޭނާ ހުށަހެޅުއްވި އެއް ބަދަލެވެ.\nސިރިސޭނާ ހުށަހެޅުއްވި އަނެއް ބަދަލަކީ ސްރީލަންކަން ފްރީޑަމް ޕާޓީ( އެސްއެލްއެފްޕީ) ސަރުކާރު ހިންގާ އިއްތިހާދުގައި ބައިވެެރި ކުރުމެވެ. ރަނިލް ވަނީ އެކަމަށް ވެސް އިންކާރު ކުރައްވާފައެވެ. ނޫހުން ބުނީ ރަނިލް އިސްތިއުފާ ދެއްވަން ސިރިސޭނާ ވިދާޅުވީ އެ ހުށަހެޅުއްވުމަށް އިންކާރުކުރެއްވުމުން ކަމަށެވެ.\nމޯދީއާ ދެކޮޅަށް ބައި މިލިއަނަށްވުރެ ގިނަ މީހުން ނުކުމެއްޖެ\nސަރުކާރު ހުއްޓިފައި އޮތުން ނިންމަން ޓްރަމްޕްގެ ހުށަހެޅުންތަކެއް\nޑްރަގް ނަގާ މީހުން މެރުމުގެ ސިޔާސަތަށް ސިރިސޭނާގެ ތާއީދު\nޒިމްބާބުވޭގައި ހަމަނުޖެހުން ބޮޑުވެ، ނެޓުގެ ހިދުމަތް ކަނޑާލައިފި


Jinni Ge Undhagulun Salaamaiyvaane Kamah Bune Bodu Agugai Dhundhandi Vikki Meehaku Hayyaru Kohfi - Vaguthu\nޖިންނީންގެ އުނދަގުލުން ސަލާމަތްވާނެ ކަމަށްބުނެ ބޮޑު އަގުގައި ދުންދަނޑި ވިއްކި މީހަކު ހައްޔަރުކޮށްފި\nޖިންނީންގެ އުނދަގުލުން ސަލާމަތްވެ ރައްކާތެރިކަން ހޯދުމަށް ބޭނުންވާ ފަރާތްތަކަށް ހާއްސަކޮށްގެން ތައްޔާރުކޮށްފައިވާ ދުންދަނޑިތަކެއް ކަމަށް ބުނެ، މީރުވަސްދުއްވުމަށް ބޭނުންކުރާ ދުންދަނޑިތަކެއް ބޮޑު އަގުގައި އަންހެނަކަށް ވިއްކި މީހަކު ޔޫއޭއީއިން ހައްޔަރުކޮށްފިއެވެ.\nޔޫއޭއީގެ ފުޖައިރާއިން އެމީހާ އަތުލައިގަތްއިރު އޭނާގެ މައްޗަށް ވަނީ މަކަރާއި ހީލަތުން މީހެއްގެ އަތުން ފައިސާ ހޯދިކަމުގެ ދަޢުވާ އުފުލާފައެވެ.\nރިޕޯޓްތައް ބުނާގޮތުގައި، އެމީހާ ވަނީ އަންހެނަކަށް 30000 ދިރުހަމް (ގާތްގަނޑަކަށް 8000 އެމެރިކާ ޑޮލަރު) އަށް އެއިން ބައެއް ދުންދަނޑިތައް ވިއްކާފައެވެ. އެ އަންހެންމީހާ އޭނާގެ ގާތަށް އެހީއަކަށް އެދި ދިޔައީ، ޖިންނީންގެ އުންދަގުލާއި ކުރިމަތިވުމުން އެކަން ރަނގަޅުކުރާނެ ގޮތެއް ހޯދުމަށް ކަމަށް ވެއެވެ. އެއާއެކު އެ ފިރިހެންމީހާ ވިއްކި ދުންދަނޑިތައް ބޮޑު އަގުގައި ގަނެގެންގޮސް ރޯ ކުރުމުންވެސް އެކަމަށް އެއްވެސް ބަދަލެއް ނައުމުން، ފުލުހުންނަށް މައްސަލަ ހުށަހެޅީވެސް އެ އަންހެންމީހާ ކަމަށް ވެއެވެ.\nއެ އަންހެންމީހާ އާއި ހަވާލާދީ ބައެއް ނޫސްތަކުގައި ބުނެފައިވަނީ، އެ ދުންދަނޑިތަކުންވެސް އޭނާއަށް ކުރިމަތިވެފައިވާ އުނދަގޫތަކަށް ބަދަލެއް ނައުމުން އަލުން އެ ފިރިހެންމީހާ އަށް ގުޅަން މަސައްކަތް ކުރި ކަމަށާއި، ނަމަވެސް އޭނާ ފޯނަށް ޖަވާބު ދީފައި ނުވާކަމަށެވެ.\nމިކަމާއި ގުޅިގެން ފުޖައިރާގެ ކޯޓުން ވަނީ އެ ފިރިހެންމީހާ 5000 ދިރުހަމުން ޖޫރިމަނާކޮށް، އޭނާ އަންހެން މީހާގެ އަތުން ހޯދި ފައިސާ އަނބުރާ ރައްދުކުރުމަށް އޭނާގެ މައްޗަށް އަމުރުކޮށްފައެވެ.


Molhakaa eku Liverpool madu madun City aa gaathah, fulu gai oiyy Burnley athun Arsenal ah point eh - One Online\nލިވަޕޫލުން މިރޭގެ މެޗުގައި ގޯލު ޖަހައި އުފާފާޅުކުރަނީ --- ފޮޓޯ/ ލިވަޕޫލް\nއިނގިރޭސި ޕްރިމިއާ ލީގުގައި މިރޭ ކުޅުނު މެޗުގައި ކްރިސްޓަލް ޕެލެސް ކައިރިން ލިވަޕޫލް މޮޅުވި އިރު، ބާންލީ ކައިރީ އާސެނަލް އެއްވަރުވެއްޖެއެވެ.\nލީގު ތާވަލުގެ ދެވަނައިގައި އޮތް ލިވަޕޫލުން ރަށުން ބޭރުގައި ކުޅުނު މެޗުގައި ޕެލެސް ބަލިކުރީ 3-1 ގެ ނަތީޖާ އަކުންނެވެ. މިރޭގެ މެޗަށް ލިވަޕޫލުން ނުކުތީ ލީގު ތާވަލުގެ އެއްވަނައިގައި ލީޑު ބޮޑުކޮށް އޮތް މެންޗެސްޓާ ސިޓީއާ ގާތަށް ޖެހުލަށް ލިބުނު ހަނި ފުރުސަތެއްގެ ބޭނުން ހިފުމަށެވެ. ރޭ މެންޗެސްޓާ ސިޓީން ސައުތުހެމްޓަންއާ ދެކޮޅަށް ކުޅުނު މެޗުން އެއްވަރުވުމާއެކު އެޓީމުން ތާވަލުގެ އެއްވަނައިގައި އޮތީ 23 މެޗުން 57 ޕޮއިންޓާ އެކުގައެވެ. މިރޭގެ ނަތީޖާއާއެކު ސިޓީއަށްވުރެ މެޗެއް މަދުން ކުޅެ، ލިވަޕޫލް ވަނީ 48 ޕޮއިންޓް ހޯދައިފައެވެ. ތިންވަނައިގައި ޗެލްސީ އޮތީ 23 މެޗުން 44 ޕޮއިންޓާ އެކުގައެވެ.\nމިރޭގެ މެޗަށްވެސް ލިވަޕޫލުން ނުކުތީ އެޓީމުގެ އެފްރިކާ ދެ ފޯވަޑުން ކަމަށްވާ މުހައްމަދު ސަލާހާއި ސަޑިއޯ މާނޭ ނުލައެވެ. އެ ދެކުޅުންތެރިންވެސް މިވަގުތު ތިބީ ގައުމީ ޓީމާއެކު އެފްކޮންގެ ގަދަ 16 ގެ މެޗުތަކަށް ތައްޔާރު ވެގެންނެވެ.\nލިވަޕޫލުން މެޗު ފެށީ ވަރުގަދަ ކޮށެވެ. ޕްރެސިން ރަނގަޅުކޮށް މެޗު ފެށި ލިވަޕޫލުން މެޗުގެ އަށްވަނަ މިނެޓުގައި ލީޑުވެސް ނެގިއެވެ. ލިވަޕޫލަށް ލީޑު ނަގައިދިނީ ނެދަލޭންޑްސްގެ ޑިފެންޑަރު ވާޖިލް ވެންޑައިކެވެ. ފުރަތަމަ ހާފު ނިމުމުގެ ކުރިން އެލެކްސް އޮކްސްލޭޑް ޗެމްބަލެންގެ ގޯލަކާއެކު ލިވަޕޫލުން ލީޑު ފުޅާވެސް ކުރި އިރު، ދެވަނަ ހާފަށް ނުކުމެ ޕެލެސްއިން ކުޅުން ރަނގަޅު ކުރިއެވެ.\nމެޗުގެ ދެވަނަ ހާފުގައި ޕެލެސްގެ ގިނަ ހަމަލާތައް ފެނުނު އިރު، މައިކަލް އޮލިސޭ އާއި ޖީން ފިލީޕޭ މަޓޭޓާގެ ހަމަލާތައް ހުށިޔާރުކަމާއެކު މަތަކުރީ ލިވަޕޫލްގެ ގޯލްކީޕަރު އެލިސަން ބެކާއެވެ. އޭގެ ފަހުން ކޯނޯ ގަލަގާ ބޮލުން ޖެހި ހަމަލާ ބޭރަށް ދިޔަ އިރު، ޕެލެސްގެ ހަމައެކަނި ގޯލު ޖަހައިދިނީ އޮޑްސޯން އެޑުއާޑޯއެވެ. މެޗުގެ ފަހު ކޮޅާ ޖެހެންދެން ޕެލެސްއިން ޕޮއިންޓަކަށް ބުރަކޮށް މަސައްކަތް ކުރަނިކޮށް ލިވަޕޫލުން ނަތީޖާގެ ފަރަގު ބޮޑުކޮށްލީ ލިބުނު ޕެނަލްޓީއެއްގައެވެ.\nއެ ޕެނަލްޓީއަކީ އޭރިއާ ތެރެއިން ޑިއޭގޯ ޖޮޓާއަށް ކެވިން ފްރެންޑް ކުރި ފައުލެއް ވީއޭއާރްގެ އެހީގައި ރިވިއުކޮށް ރެފްރީ ދިން ޕެނަލްޓީއެކެވެ. ލިވަޕޫލްގެ ޕެނަލްޓީ ކާމިޔާބުކޮށްދިނީ ފަބީނިއޯއެވެ.\nއާސެނަލްއިން އަމިއްލަ ދަނޑުގައި ބާންލީއާ ދެކޮޅަށް ކުޅުނު މެޗު ނިމުނީ ގޯލެއް ނުޖެހި 0-0 ގެ ނަތީޖާއަކުންނެވެ. މިރޭގެ މެޗުން މޮޅުވެ އާސެނަލްއަށް ގަދަ ހަތަރަކަށް އަރަން ފުރުސަތު އޮތް ނަމަވެސް ފުލުގައި އޮތް ބާންލީ އަތުން މޮޅު ނުވެވި އެ ފުރުސަތު އަނެއްކާވެސް ވަނީ ގެއްލިފައެވެ.\nއާސެނަލްއަށް 21 މެޗުން 36 ޕޮއިންޓް ލިބިފައިވާ އިރު، އެޓީމު އޮތީ ހަވަނައިގައެވެ. ބާންލީ ފުލުގައި އޮތީ 18 މެޗުން 12 ޕޮއިންޓާ އެކުގައެވެ.\nމެޗުގައި ގޯލެއް ޖެހުމާ އެންމެ ގާތަށް ޖެހިލީ އެލެކްސެންޑްރާ ލަކަޒެޓެވެ. އެމީލް ސްމިތު ރޯވްގެ ޕާހަށް ކުރިއަށް ޖެހި އޭނާ ޖެހި ބޯޅައެއް ބޭރަށް ދިޔަ އިރު، ސްމިތު ރޯގެ ހަމަލާއެއް ބާންލީ ގޯލްކީޕަރު ނިކް ޕޯޕު ވަނީ މަތަކޮށްފައެވެ. އޭގެ އިތުރުން މާޓެން އޮޑެގާޑުގެ ހަމަލާވެސް މަތަކޮށް ބޭރުކޮށްލީ ޕޯޕެވެ.\nގުޅޭ ޓެގު އިނގިރޭސި ޕްރިމިއާ ލީގު ފުޓްބޯޅަ ލިވަޕޫލް އާސެނަލް


އަފްރާޝީމުގެ މަރުގެ ރިޕޯޓް ފުރިހަމަ ނޫން ކަމަށް ބުނާނެ ޖާގައެއް ނެތް: ސުއޫދު – Haftha\nFri, 29 May, 2020, 7:31 pm\nއަފްރާޝީމުގެ މަރުގެ ރިޕޯޓް ފުރިހަމަ ނޫން ކަމަށް ބުނާނެ ޖާގައެއް ނެތް: ސުއޫދު\nކުރީގެ މަޖިލިސް މެންބަރު ޑރ. އަފްރާޝީމް އަލީގެ މަރުގެ މައްސަލަ ތަހުގީގުކޮށް، މަރާލާފައިވާ މީހުންނާއި ގެއްލުވާލާފައިވާ މީހުންގެ މައްސަލަތައް ބަލާ ކޮމިޝަނުން ތައްޔާރުކޮށް ނެރުނު ރިޕޯޓް ފުރިހަމަނޫން ކަމަށް ބުނާނެ ތަނެއް ނެތް ކަމަށް ކޮމިޝަންގެ ރައީސް ހުސްނުއްސުއޫދު ވިދާޅުވެއްޖެއެވެ.\nސުއޫދު މިއަދު ކުރެއްވި ޓުވީޓެއްގައި ވިދާޅުވީ، ޑރ. އަފްރާޝީމު އަވަހާރަ ކުރުމަށް ރޭވީ ދީނީ ހަރުކަށި ފިކުރުގެ ޖަމާއަތަކުން ކަމާއި އެކަން ކުރަން އެމީހުން ބޭނުންވި ސަބަބާއި އެކަން ކުރުމަށް އެފަރާތްތަކުން ހަވާލުކުރީ ހަރުކަށި ފިކުރުގެ ޖަމާއަަތާ ގުޅިފައި އޮތް ޖިނާއީ ކުށްކުރާ ގޭންގްއަކާ ކަން ކޮމިޝަންގެ ރިޕޯޓުން ސާފުވާ ކަމަށެވެ.\nއޭގެ އިތުރުން ހަރުކަށި ފިކުރުގެ ވެރިންނަކީ ކޮންބައެއްކަން އެއްވެސް ޝައްކަތް ނެތް މިންވަރަށް ރިޕޯޓުގައިވާ ތިން ހެކިންގެ ހެކި ބަހުން އަދި ވޭތުވެދިޔަ ހަތް އަހަރު ފުލުހުންނާއި ނޭޝަނަލް ކައުންޓާ ޓެރަރިޒަމް ސެންޓަރުން އެއްކޮށްފައިވާ މައުލޫމާތު ތަކުން އެނގޭ ކަމަށެވެ.\n“ވީމާ، މަރު ކޮމިޝަންގެ ރިޕޯޓް ފުރިހަމަނޫން ކަމަށް ބުނާނެ ތަނެއް ނެތް،” ސުއޫދުގެ ޓުވީޓުގައި ވިދާޅުވިއެވެ.\nސުއޫދު މިހެން ވިދާޅުވިއިރު، އަފްރާޝީމުގެ މަރާ ގުޅުންހުރި ހުރިހާ ފަރާތްތަކަށް މިހާރުން މިހާރަށް ފިޔަވަޅު އަޅަން ރައްޔިތުންގެ މަޖިލީހުން މިއަދު ވަނީ ފާސްކޮށްފައެވެ. އޭގެ ތެރޭގައި ސަލަފް ޖަމްއިއްޔާ އާއި ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައީދު ހިމެނެއެވެ.\nނަމަވެސް މިއަދުގެ ރައްޔިތުންގެ މަޖިލީހަށް ހޯމް މިނިސްޓަރު އިމްރާން އަބްދުﷲ ހާޒިރުކޮށް މަރު ކޮމިޝަންގެ ރިޕޯޓާ ގުޅިގެން މިހާތަނަށް ފުލުހުން އަޅާފައިވަނީ ކޮން ފިޔަވަޅެއްތޯ މެންބަރަކު ދެންނެވި ސުވާލަކަށް ޖަވާބު ދެއްވަމުން އިމްރާން ވިދާޅުވީ، އެ ރިޕޯޓާ ގުޅިގެން އެއްވެސް މީހަކު ބަންދުކޮށް ފިޔަވަޅު އަޅަން އެއްވެސް ފަރާތަކުން ފާހަގަކޮށްފައިނުވާ ކަމަށާއި، އެ ރިޕޯޓުގެ މައްޗަށް ބިނާކޮށް އެއްވެސް މީހަކު ބަންދުކޮށް ހައްޔަރު ކުރާނެ ތަނެއް ނެތް މަރު ކޮމިޝަނުން ބުނެފައިވާ ކަމަށެވެ.


ތިން ޓީމުގެ ރޭހެއް، ސަލާމަތްވާނީ ކޮން ދެ ޓީމެއް؟\nއުރީދޫ ދިވެހި ޕްރިމިއާ ލީގުގެ ފަހު ހަތަރު މެޗާ ކުރިމަތިލާއިރު ލީގު ޗެމްޕިއަންކަން މާޒިޔާ އަށް ވަނީ ޔަގީންވެފަ އެވެ. އެންމެ ފަހުން ކުޅުނު މެޗަށް ފަހު ބީޖީ ރެލިގޭޓްވެފައިވާއިރު، މިވަގުތު ފޯރިގަދަވެފައިވަނީ ގަދަ ހައެއް ކަށަވަރުކުރުމުގަ އެވެ. ގަދަ ހައެއްގައި ނުހިމެނި ހަތް ވަނަ އަށްދާ ޓީމެއް ޖެހޭނީ ދެ ލެގު އުސޫލުން ދެ ވަނަ ޑިވިޝަންގެ...\nޔޫތު ޗެމްޕިއަންޝިޕް: ސެމީގެ ފަހު ޖާގަ ވެލެންސިއާ އަށް\nޔޫތު ޗެމްޕިއަންޝިޕްގެ ލީގު ބުރުގެ ފަހު މެޗުގައި މިއަދު ވިކްޓަރީ އާއި ނިއު ރޭޑިއަންޓް ކުޅުނު މެޗު 3-3 އިން އެއްވަރުވެ، ސެމީގެ ފަހު ޖާގަ ވެލެންސިއާ އަށް ލިބިއްޖެ އެވެ.\nވެލެންސިއާ ބަލިކޮށް ނިއު ހަތަރު ވަނަ އަށް\nޔޫތު ޗެމްޕިއަންޝިޕް ފުޓްބޯޅަ މުބާރާތުގައި އިއްޔެ ހަވީރު ކުޅުނު މެޗުން 1-0 އިން ވެލެންސިއާ ބަލިކޮށް ނިއު ރޭޑިއަންޓް ލީގުގެ ހަތަރު ވަނަ އަށް ޖެހިލައިފަ އެވެ.\nއުނދަގޫ މޮޅަކަށް ފަހު އީގަލްސް ކުރީގެ މަގާމަށް\nނިއު ރޭޑިއަންޓް އަތުން 1-0 އިން މޮޅުވެ އުރީދޫ ދިވެހި ޕްރިމިއާ ލީގުގެ ދެ ވަނަ މަގާމަށް ކްލަބް އީގަލްސް އެރިއިރު، ހަތަރު ވަނަ އަށް އަރަން ލިބުނު ފުރުސަތު ނިއު އަށް އަނެއްކާ ވެސް ގެއްލިއްޖެ އެވެ.\nކަވަޒޮވިޗް ދޫކޮށްލައި ނިއުގެ ކޯޗަކަށް ސަމްޕަތު\nނިއު ރޭޑިއަންޓުން ސާބިއާގެ ކޯޗު ނިކޮލާ ކަވަޒޮވިޗް ދޫކޮށްލުމަށް ފަހު މި ސީޒަނުގެ ނިޔަލަށް އެ ޓީމުގެ ކޯޗަކަށް މިހާރުގެ އެސިސްޓަންޓް ކޯޗު އަޝްރަފް ލުތުފީ (ސަމްޕަތު) ހަމަޖައްސައިފި އެވެ.\nރާއްޖޭގައި އުފެދުނު އެންމެ މޮޅު ފުޓްބޯޅަ ކުޅުންތެރިޔާ އަލީ އަޝްފާގް (ދަގަނޑޭ) ކެރިއަރުގެ ސީނިއާ ލެވެލްގައި 400 ލަނޑު ހަމަކޮށްފި އެވެ.\nވެލެންސިއާ އަތުން ނިއު މުހިއްމު ތިން ޕޮއިންޓް ހޯދައިފި\nއުރީދޫ ދިވެހި ޕްރިމިއާ ލީގުގައި މިއަދު ހަވީރު ކްލަބް ވެލެންސިއާ އަތުން 1-0 އިން މޮޅުވެ ނިއު ރޭޑިއަންޓުން މުހިއްމު ތިން ޕޮއިންޓް ހޯދައިފި އެވެ.\nވިކްޓަރީ އަތުން ބަލިވެ ނިއު އަށް ޕްރެޝަރު\nމެދުކެނޑުމަކަށް ފަހު ފެށި އުރީދޫ ދިވެހި ޕްރިމިއާ ލީގުގައި މިއަދު ކުޅުނު މެޗުން ވިކްޓަރީ އަތުން 2-1 އިން ބަލިވެ، އެންމެ ފަހުގެ ޗެމްޕިއަން ނިއު ރޭޑިއަންޓަށް ޕްރެޝަރު ބޮޑުވެއްޖެ އެވެ.\nކަވަޒޮވިޗް ސަސްޕެންޝަނުގައި، ސުވާލުތަކެއް!\nނިއު ރޭޑިއަންޓަށް ގެނެސްފައިވާ ސާބިއާގެ ކޯޗު ނިކޮލާ ކަވަޒޮވިޗަށް އެ ޓީމުގެ ބެންޗަށް ގޮސް އިރުޝާދު ދެވިދާނެ ކަމާ މެދު ސުވާލުތައް އުފެއްދިއްޖެ އެވެ.\nނިއުގެ ކޯޗަކަށް އަނެއްކާ ވެސް ކަވަޒޮވިޗް\nނިއު ރޭޑިއަންޓް ސްޕޯޓްސް ކްލަބުގެ ކޯޗަކަށް އެ ޓީމަށް މިދިޔަ ސީޒަނުގެ އުރީދޫ ދިވެހި ޕްރިމިއާ ލީގު ކާމިޔާބުކޮށްދިން ސާބިއާގެ ނިކޮލާ ކަވަޒޮވިޗް ހަމަޖައްސައިފި އެވެ.\nނިއު ބަލިކޮށް މާޒިޔާ ހަ ޕޮއިންޓުގެ ލީޑެއް ނަގައިފި\nއުރީދޫ ދިވެހި ޕްރިމިއާ ލީގުގައި މިއަދު ހަވީރު އެންމެ ފަހުގެ ޗެމްޕިއަން ނިއު ރޭޑިއަންޓް އަތުން 2-0 އިން މޮޅުވެ ލީގުގެ އެއް ވަނައިގައި މާޒިޔާ ހަ ޕޮއިންޓުގެ ލީޑެއް ނަގައިފި އެވެ.\nވެލެންސިއާ އަތުން ނިއު އަށް މުހިއްމު މޮޅެއް\nއުރީދޫ ދިވެހި ޕްރިމިއާ ލީގުގައި މިރޭ ވެލެންސިއާ އަތުން 2-0 އިން ނިއު ރޭޑިއަންޓް މުހިއްމު މޮޅެއް ހޯދައިފި އެވެ.\nނިއުގެ ކޯޗުކަމުން ސްޓޮއިކޯފް ވަކިކޮށްފި\nއުރީދޫ ދިވެހި ޕްރިމިއާ ލީގުގައި ޖެހިޖެހިގެން ހަތަރު މެޗުން ބަލިވެ ޕްރެޝަރަށް ގޮސްފައިވާ ނިއު ރޭޑިއަންޓުން އެ ޓީމުގެ ކޯޗުކަމުން ބަލްގޭރިއާގެ ޔޮރްދާން ސްޓޮއިކޯފް އިވަނޯފް ވަކިކޮށްފި...\nނިއުގެ ޑިފެންސް ލައިނަށް އަނިޔާގެ ހިޔަނިއެޅިފައި\nނިއު ރޭޑިއަންޓްގެ ފަހަތަށް ކުޅޭ ހަތަރު ކުޅުންތެރިންނަށް އަނިޔާގެ މައްސަލަތަކެއް ދިމާވެ، ބައެއް ކުޅުންތެރިން ދިގު މުއްދަތަކަށް ކުޅުމާ ދުރަށް ދާން ޖެހިއްޖެ އެވެ.\nނިއު ބަލިކޮށް އީގަލްސް އެއް ވަނަ އަށް\nއުރީދޫ ދިވެހި ޕްރިމިއާ ލީގުގައި މިއަދު ހަވީރު ނިއު ރޭޑިއަންޓް އަތުން 2-0 އިން މޮޅުވެ ކްލަބް އީގަލްސް ލީގުގެ އެއް ވަނަ އަށް ޖެހިލައިފި އެވެ.\nދަގަނޑޭގެ ލަނޑާ އެކު މާޒިޔާ އަލުން އެއް ވަނަ އަށް\nގައުމީ ކެޕްޓަން އަލީ އަޝްފާގު (ދަގަނޑޭ) ގެ ލަނޑާ އެކު 2-0 އިން ނިއު ރޭޑިއަންޓް އަތުން މޮޅުވެ، މާޒިޔާ އަލުން އުރީދޫ ދިވެހި ޕްރިމިއާ ލީގުގެ އެއް ވަނަ އަށް އަރައިފި އެވެ.


Lalathul Qadhri: Ereyge Alaamaiy thah ލައިލަތުލްޤަދްރި: އެރޭގެ ޢަލާމާތްތައް – Ilm Lalathul Qadhri: Ereyge Alaamaiy thah\nލައިލަތުލްޤަދްރި: އެރޭގެ ޢަލާމާތްތައް\nބަރަކާތުގެ މައްޗަށް ބަރަކާތް ލެއްވިގެންވާ ރަމަޟާން މަހުގައި ހިމެނޭ އެންމެ ބަރަކާތްތެރި ރެއަކީ ޤަދްރި ވިލޭރެއެވެ. އެއީ ކީރިތި ޤުރުއާން ބާވާލެއްވުނު ރެއެވެ. މާތް ﷲ ވަޙީކުރެއްވިއެވެ. إِنَّا أَنزَلْنَاهُ فِي لَيْلَةٍ مُّبَارَكَةٍ إِنَّا كُنَّا مُنذِرِينَ (3) فِيهَا يُفْرَقُ كُلُّ أَمْرٍ حَكِيمٍ (4) (ސޫރަތުއް ދުޚާން 3-4)\nމާނައީ: “ހަމަކަށަވަރުން، ތިމަންއިލާހު އެޤުރުއާން ބާވައިލެއްވީ ބަރަކާތްތެރިވެގެންވާ ރެޔެއްގައެވެ. ހަމަކަށަވަރުން، އިންޛާރު ކުރައްވާ ކަލަކު ކަމުގައި ތިމަންއިލާހު ވޮޑިގެންވަމެވެ . އެ ރޭ، ކަނޑައެޅިގެންވާ ކޮންމެކަމެއް ބަޔާންކުރައްވައެވެ.”\nއެރެއަކީ ކޮންރެއެއްކަން ކަނޑައެޅިގެން އަޅުގަނޑުމެންނަށް ނޭނގުނު ކަމުގައި ވިޔަސް އެރޭގެ ބައެއް ޢަލާމާތްތައް ރަސޫލު ﷲ ﷺ ވަނީ ބަޔާން ކޮށްދެއްވާފައެވެ.\nލައިލަތުލްޤަދްރި ވަނީ ފަހުދިހައިގެ އޮނަހިރި ރެއެއްގައެވެ.\nއަބޫ ސަޢީދު(ރަޟިޔަﷲ ޢަންހު)ގެ އަރިހުން ރިވާވެގެންވެއެވެ. އެކަލޭގަފާނު ވިދާޅުވިއެވެ. ރަމަޟާންމަހުގެ ވިހިވަނަދުވަހު ހެނދުނު ޚުޠުބާއެއް ދެއްވަމުން ރަސޫލު ﷲ ﷺ ޙަދީޘްކުރެއްވިއެވެ.\n“ إِنِّي أُرِيتُ لَيْلَةَ الْقَدْرِ فَأُنْسِيتُهَا فَالْتَمِسُوهَا فِي الْعَشْرِ الأَوَاخِرِ فِي الْوَتْرِ” (ޞަޙީހުލް ބުޚާރީއާއި މުސްލިމް މި ޙަދީޘް ރިވާކުރައްވާފައިވެއެވެ.)\nމާނައީ: ” ހަމަކަށަވަރުން ތިމަން ކަލޭގެފާނަށް ލައިލަތުލް ޤަދްރި ދެއްކެވުނެވެ. ދެން ތިމަންކަލޭގެފާނަށް އެރޭ ހަނދުމަފުޅުނެތި ކުރެއްވުނެވެ. ފަހެ، ތިޔަބައިމީހުން ފަހުދިހައިގެ އޮނަހިރި ރޭތަކުގައި އެރޭހޯދުމަށް މަސައްކަތް ކުރާށެވެ.”\nއެދުވަހުގެ އިރުއަރައިގެން އަންނައިރު ދޯދި ނުހުންނާނެއެވެ.\nއުބައްޔު ބުނު ކަޢުބުގެ އަރިހުން ރިވާވެގެންވެއެވެ. އެކަލޭގެފާނު ވިދާޅުވިއެވެ. ރަސޫލުﷲ ﷺ ތިމަންބޭކަލުންނަށް ޚަބަރު ދެއްވިއެވެ.\n“ أَنَّهَا لَيْلَةٌ صَبِيحَتُهَا تَطْلُعُ الشَّمْسُ لَيْسَ لَهَا شُعَاعٌ ” (ޞަޙީޙް މުސްލިމް)\nމާނައީ: “ހަމަކަށަވަރުން އެރޭގެ ހެނދުނުވުމުން އިރުއަރާއިރު އިރުއަރާނީ އިރުގައި ދޯދި ނުހުންނަ ޙާލުގައެވެ.”\nލައިލަތުލް ޤަދްރިގެ ޢަލާމާތްތަކާ ބެހޭގޮތުން ދެކެވޭ ޞައްޙަ ނޫން ވާހަކަތައް\nއެރޭ ކުއްތާއާއި ޙިމާރު ނުގޮވުން\nކަނޑުގެ ލޮނުގަނޑު މީރުފެނަށް ބަދަލުވުން\nގަސްތައް ވެއްޓި އޭގެ އަޞްލު ޖަގަހަތަކަށް ރުޖޫޢަވުން\nއެރެއަކީ އަލިވެގެންވާ ރެއެއްކަމުގައި ވުން\nއެރޭ ހުރިހާ އެއްޗެއް ސަޖިދަ ޖެހުން


Dhevana Dhaurehge Vaahaka Dhekkumun Raees Ah Hinithunvun! - Vaguthu\nރައީސް އިބްރާހިމް މުހައްމަދު ސޯލިހް، ކ. މާފުށި ޕިކްނިކް އައިލެންޑްގައި އޮތް ރަސްމިއްޔާތުގައި ބައިވެރިވެވަޑައިގަންނަވަނީ. --- ފޮޓޯ: ރައީސް އޮފީސް\nރާއްޖޭގައި ތަރައްގީގެ މަޝްރޫއުތައް ހިންގައި ތަރައްގީވެފައިވާ ގައުމުތަކާ ކައިރިއަށް ގެންދިއުމުގައި ރައީސް އިބްރާހިމް މުހައްމަދު ސޯލިހް ފަސް އަހަރަށް ވުރެ އިތުރަށް އަދި ވެރިކަމުގައި ހުންނަވާނެ ކަމަށް ޕްލޭނިން މިނިސްޓަރު މުހައްމަދު އަސްލަމް ވިދާޅުވުމާއެކު، ރައީސް މިއަދު ހިނިފުޅުވެޑުވައިފިއެވެ.\nއަސްލަމަކީ، ރައީސް ސޯލިހު އިތުރު ދައުރެއް ކާމިޔާބު ކުރައްވައި، މަގާމުގައި ދެމިހުންނަވާނެ ކަމަށް މިހާ ޔަގީންކަމާއެކު މި ސަރުކާރުގެ ވަޒީރަކު އަދި އެމްޑީޕީގެ ބޭފުޅަކު ވިދާޅުވި ފުރަތަމަ ފަހަރެވެ. އެކަމަކު، 2023 ގެ ރިޔާސީ އިންތިހާބުގައި ކުރިމަތިލެއްވުމާ މެދު ރައީސް އަދި ވަކި ގޮތެއް ނުނިންމަވައެވެ.\nމާފުށީގައި އަލަށް ހިއްކި ބިމާއި ޕިކްނިކް އައިލެންޑް އެ ރަށުގެ ކައުންސިލާ ހަވާލުކުރުމަށްޓަކައި ބޭއްވި ރަސްމިއްޔާތުގައި އަސްލަމް ވިދާޅުވީ ރާއްޖޭގައި މަޝްރޫއުތައް މިހާ ހަލުވިމިނެއްގައި ކުރިއަށް ދިޔަ ދުވަސްވަރެއް މީގެކުރިން ދުވަހަކު ވެސް އޭނާ އަށް ފެނިވަޑައިގެންފައި ނުވާ ކަމަށެވެ.\nއޭގެ ފަހުގައި، އޭނާ ތަފާސް ހިސާބުތައް ދެއްކެވީ ބަނދަރާއި ބިން ހިއްކުމާއި ގޮނޑުދޮށް ހިމާޔަތް ކުރުމާއި މަގު ހެދުމާއި ފެނާއި ނަރުދަމާ އާއި އެއާޕޯޓު އެޅުމުގެ މަޝްރޫއުތަކުންނެވެ.\nއެ ތަފާސް ހިސާބުތައް ނިންމަވާލެއްވުމަށް ފަހު، ޕޯޑިއަމުން ފައިބައިވަޑައިގަތުމުގެ ކުރިން އަސްލަމް ވަނީ އެ ރަސްމިއްޔާތުގައި ތިއްބެވި ބައެއް ބޭފުޅުން މޫނުމަތިން ހިނިތުންވުން ގެނުވައިފައެވެ.\nއޭގެ ތެރޭގައި ރައީސް ސޯލިހާއި ހޯމް މިނިސްޓަރު އިމްރާން އަބްދުﷲ އާއި އެންވަޔަރަމަންޓް މިނިސްޓަރު މަރިޔަމް ޝައުނާ އާއި ރައީސް އޮފީހުގެ މިނިސްޓަރު އަލީ ޒާހިރާއި އެމްޓީސީސީގެ ސީއީއޯ އާދަމް އާޒިމް ފަދަ ބޭފުޅުން ހިމެނިވަޑައިގަންނަވައެވެ.\nއަދި ބައެއް އާންމުންނަށް ވެސް މި ވާހަކައިން ހިނިތުންވުން ގެނުވިއެވެ.\n"އަޅުގަނޑުމެންގެ ޓްރެކް ރިކޯޑަށް ބަލާފައި އަޅުގަނޑަށް ޔަގީން ރައީސް ހުންނަވާނެ ދިވެހި ރައްޔިތުންނަށް ބާކީ ހުރި މަސައްކަތްތައް ފުރިހަމަކޮށް ދިނުމުގައި. ތަރައްގީވެފައިވާ ގައުމަކާ ދިމާލަށް ކައިރިވާ ހިސާބަށް ގެންދިއުމުގައި އެމަނިކުފާނު މި ފަސް އަހަރަށް ވުރެ އިތުރަށް އަދި ރާއްޖޭގައި ވެރިކަމުގައި ހުންނަވާނެ." ނޮވެމްބަރު 2018 ގައި ވެރިކަމަށް ވަޑައިގެންނެވި ރައީސް ސޯލިހާ ބެހޭ ގޮތުން އަސްލަމް ވިދާޅުވިއެވެ.\nއަސްލަމް އެގޮތަށް ވިދާޅުވުމާ އެކު، ރައީސް ސޯލިހް އެންމެ ފުރަތަމަ ވެސް ހިނިފުޅުވަޑުވައި، އެމަނިކުފާނު ކައިރީ އިންނެވި ޝައުނާއާ ދިމާލަށް ބައްލަވައި ކޮންމެވެސް އެއްޗެއް ވިދާޅުވެއެވެ. އޭގެ ފަހުގައި އިމްރާން އާއި އާޒިމް ވެސް އެމަނިކުފާނާ ދިމާލަށް ބައްލަވައި ހިނިތުންވާ މަންޒަރު ފެނުނެވެ.\nއަސްލަމް، ރައީސް ސޯލިހް އަރިހު އިށީނދެވަޑައިގަތުމާއެކު، ދެ ބޭފުޅުން ހިނިތުންވުމާއެކު ވާހަކަ ދައްކަވައެވެ.\nރައީސް ސޯލިހް، މީގެކުރިން ވިދާޅުވެފައިވާ ގޮތުގައި ވެރިކަމަށް ވަޑައިގެން ދައުރު ރަނގަޅަށް ފުރިހަމަވާން ވަގުތު ގާތް ނުވަނީސް ދެ ވަނަ ދައުރަކަށް ވެރިކަމަށް ވަޑައިގަންނަވަން ވިސްނެވުމަކީ ވަރަށް ހުދުމުހުތާރު މީހަކު ކުރާނެ ކަމެއް ކަމަށެވެ. ދެވަނަ ދައުރަކަށް ވާދަކުރައްވަން އަދި އަވަސް ކަމަށާއި އެމަނިކުފާނުގެ ވިސްނުންފުޅު ހުރީ ރައްޔިތުންނަށް ވެވަޑައިގެންފައިވާ ވައުދުތައް ފުއްދަން ކަމަށް ވިދާޅުވިއެވެ.\nރައީސް ސޯލިހް ކުރިން ވިދާޅުވީ ހެޔޮ ވެރިކަމެއް ކޮށްދެއްވަން ބޭނުންވާނަމަ ރައީސްގެ ހުރިހާ ވަގުތެއް ހޭދަކުރައްވަން ޖެހޭނީ ރައްޔިތުންނަށް ވެފައިވާ ވައުދުތައް ފުއްދެވުމުގައި ކަމަށެވެ.\nރައީސް ސޯލިހްގެ ރިޔާސީ ދައުރުގައި ބާކީ ދެ އަހަރު އެބައޮތެވެ. މި ދެ އަހަރުގެ ތެރޭގައި ތަރައްގީގެ ގިނަ މަޝްރޫއުތަކެއް ނިންމަން ސަރުކާރުން ވަނީ އަމާޒު ހިފައިފައެވެ.\nދިއްދޫ ބަނދަރު ބޮޑުކުރަން ބޭނުންވާ ގާ ގެންގޮސްފި\nޑިސެމްބަރު 28, 2021 21:10\nތީ ވަރަށް މަޖާ ޖޯކެއް،\nއަހަރުމެނަށް ވެސް ހިނިތުންވުން. ބަލި ކުރެވޭނެ ފިސާރި ރަނގަޅަށް. 🤣\nޑިސެމްބަރު 29, 2021 00:35\nހަމަހިލާ ބައްޔެއް ނުވާނެ\nޑިސެމްބަރު 28, 2021 21:12\nބާދަގަނޑުން ތަނެއްހަދާފަ ފުރާޅުގަ ޓިނުޖެހިޔަކަސް ތަރަށްގީވެފައިވާ ގައުމުތަކާ އެއްހަމައެއް ނުކުރެވޭނެ ތިޔައުޅެނީ 10 ވަނަގަރުނުގައި......... ކަންޒުކަނހަބާއި މުސަޅުވާހަކަ 100 ފަހަރުކިޔާބަލަ.\nޑިސެމްބަރު 28, 2021 21:36\nޤާސިމުގެ ވޯޓާއި މައުމޫނުގެ ވޯޓާއި، ނަޝީދުގެ ވޯޓުގައި ވެރިކަމަށް އާދެވިއްޖެ ދެއްތޯ ވީމާ، ދެންވެސް އޮންނާނީ އެގޮތް ދެއްތޯ ކޯލިޝަންގެ ވޯޓުގައި ވެރިކަމަށް އެރުން\nޑިސެމްބަރު 28, 2021 21:54\nއަސްލަމް އަކީ އަންނި ފަޅީގެ މީހެއް، މަލާމާތް ކޮއްެލީ އެއީ..\nޑިސެމްބަރު 28, 2021 22:57\nވެރިކަމުގެ ފޮނިމީރުކަން އަރުތެރޭގަ ހަރުލީމަ ހެވޭނެ. ރައްޔިތުން ވަރަށް ހާލުގަމިތިބީ. ވޯޓު ނުދިނަސް އިންޑިޔާ އޮތިއްޔާ ހޮވޭނެ.\nޑިސެމްބަރު 28, 2021 23:30\nމިމީހުންނަށް އިތުރު ދައުރެއް ދީފިނަމަ އިންޑިއާގެ އަވަށަކަށް މިދިވެހިރާއްޖެ ވެގެންދާނެ. ދަރުމަވާނެ ދިވެހިންނޭ. އިތުރު ދައުރަކަށް ޖާގަ ނުދެއްވުން އެދެން.\nޑިސެމްބަރު 28, 2021 23:44\nތަރައްޤީއަށް ޓަކައި ހިންގި އެންމެބޮޑު މަޝްރޫޢު ތަކަކީ އުފެއްދި ކަމިޝަންތައް . ފްލެޓް ކަމިޝަން ދެއަހަރު މަސައްކަތް ކުރި ފްލެޓްދޭނީ ކާކަށްތޯ ބަލަން.2ބިލިއަން ޚަރަދުވި އެ ކަމިޝަނަށް. އެފައިސާ ދައްކަން ޖެހުނީ ފްލެޓްލިބުނު މީހުން ނަށް 6500 އަށް ދެވެން އޮތް ތަނެއް 8500 ވީ އެހެންވެ . މަރުކޮމިޝަނަށް5މިލިއަން ޚަރަދުވީ ވަޅިއެއް ބޭރަށް ފޮނުވައިގެން ޓެސްޓު ކުރަން އޭގެން 1 މިލިއަން ޚަރަދުވި .މި ވަރައް ޤައުމެއް ތަރައްޤީ ކުރެވޭނީ އިންސާނަކަށް\nޑިސެމްބަރު 29, 2021 09:35\nމާލޭގައި ދިރިއުޅޭ މީހުންނަށް ތަރައްގީ ފެންނާނީ 25 ބުރީގެ އިމާރާތަކަށް ވުރެ އުސް އަދި މިހާރު އޮތް ބްރިޖަށް ވުރެ ދިގު ބްރިޖެއް އަޅައިދިނީމަ. މި ހުރިހާ ދުވަހު ގުއި ފެނުން ފެންވަރައި އެ ބޮއި އުޅުނު މީހުންނަށް ސާފު ބޯފެން ލިބި ބިން ނެތިގެން ގޯތި ނުދެވޭތީ ދެމަފިރިންގެ މެދުގައި ތިން ކުދިން ބާވައިގެން ނިދަމުން އައި މީހުންނަށ ގޯތި ލިބި ރަށްރަށުގެ މީހުންނަށް ފްލެޓް ލިބި، ބަނދަރެއްގެ ހުވަފެން ވެސް ނުދެކޭ މީހުންގެ ލޯކުރިމަތީ އެކަންކަން ހަގީގަތަކަށްވެ އަދި ވަމުންދާތަން ފެނި މާލެ ނައިސް ސިއްހީ ފަރުވާ ލިބޭތަން ފެނުމަކީ ތަރައްގީއެއް ކަމަށް މާލޭ މީހުން ގަބޫލެއް ނުކުރާނެ. އަޅެ ޖުމްހޫރިއްޔާގެ ވެސް 50 އަހަރު ވެގެން ދިޔަ އިރު އަދިވެސް ރަށްތަކުގައި ދިރިއުޅޭ މީހުން ބޯންޖެހެނީ ނަޖިސް ފެން. މި ދައުރު ނިމޭ އިރު އެކަން ހައްލުވެ ނޫނީ ހައްލުވުމުގެ މަގުމަތީގައި އޮންނަ އިރު ހިތަށް އަރާ ދެން ވެރިކަމަށް އަންނަ ބަޔަކު ރަށްރަށުގައި ހިންގަން އޮންނާނީ ކޮން ޕްރޮޖެކްޓެއްބާއޭ؟\nޑިސެމްބަރު 29, 2021 09:44\nއެމްޑީޕީން އޮތީ ތިޔަފުރުޝަތު ދޭ ގޮތަކަށް ނޫން ކިންބްލާ. ބަލަ ދެން އަންނި އޯ؟ ބަލަމާ ހިންގާ ތޯލާފުޅިއަށް ލާ ސިޔާސީ ހަޔާތް ބަރުބާދު ވަނީ އަންނި ތޯ؟ ސޯލިހު ތޯ؟ މި ކުޑަ ދުވަސް ކޮޅުގަ މިނިސްޓަރުން ވާނެ ސޯލިހު އުފާވާ ކަހަލަ ވާހަކަ ދެއްތޯ ބަލަން އެހެން ނޫނީ ސޯލިހުގެ ހިތް ހުއްޓިދާނެ. # އިންޑިއާ އައުޓް #\nޑިސެމްބަރު 29, 2021 15:42\nނުކިޔަވަ ހުރި ނާގާބިލު މީހަކަށް ވެރިކަމެއް ދެވަނަ ފަހަރަށް ދެވޭކަށްނެތް އަދި އެވެސް ބާގީ ފެމެލީ މީހަކަށް. ދެކެފީމު ނާގާބިލު ވެރިއެއްކަންވެސް. ވީ ވައުދުތައް ފެނަށްވެދިޔަ ތަންވެސް. ރައިސް ޔާމީން 2023 އިރާދަ ކުރެއްވިޔާ ކާމިޔަބު ކުރައްވާނީ. ޫޫޫޫޫޫ


Noorul-islam.NET :: ބުރުގާ އަޅަންޖެހޭ ކަމުގެ ދަލީލު - ރަސޫލުﷲ صلى الله عليه وسلم ގެ ސުންނަތުން\nބުރުގާ އަޅަންޖެހޭ ކަމުގެ ދަލީލު - ރަސޫލުﷲ صلى الله عليه وسلم ގެ ސުންނަތުން\nލޮބުވެތި އުޚުތުންނޭވެ! ބުރުގާ އެޅުމާބެހޭގޮތުން އައިސްފައިވާ ޙަދީޘްތަކަށް ބަލާލާއިރު އަންނަނިވި ޙަދީޘުން އެކަނިވެސް މިކަމަށް ވަރަށް ރަނގަޅަށް ފުރިހަމަކަމާއެކު ދަލީލުކޮށްދެއެވެ. <?xml:namespace prefix = "o" />\n1- އިތުރު އެކަލޭގެފާނު ޙަދީޘްކުރެއްވާފައިވެއެވެ: ( صِنْفَانِ مِنْ أَهْلِ النَّارِ لَمْ أَرَهُمَا، رِجَالٌ بِأَيْدِيْهِمْ سِيَاطٌ كَأَذْناَبِ الْبَقَرِ يَضْرِبُوْنَ بِهَا النَّاسَ، وَنِسَاءٌ كَاسِيَاتٌ عَارِيَاتٌ مَائِلاَتٌ مُمِيْلاَتٌ رُؤُوْسُهُنَّ كَأَسْنِمَةِ الْبُخْتِ المْاَئِلَةِ لاَ يَدْخُلْنَ الْجَنَّةَ وَلاَ يَجِدْنَ رِيْحَهَا )- رواه مسلم - [ނަރަކައިގެ އަހުލުވެރިންގެތެރެއިން ދެބާވަތެއްގެ ބަޔަކުވެއެވެ. ތިމަންކަލޭގެފާނު އެދެބައިމީހުން ދެކެވަޑައިނުގަންނަވަމެވެ. އެއީ ގެރީގެ ނިގޫފަދަ ޗާބޫކުތަކުން މީހުންގައިގައި ނުޙައްޤުން ތަޅާ އަދަބުދޭ ބަޔަކާއި، ހެދުންލައިގެން އޮރިޔާމުން ތިބޭ އަންހެނުންގެ ބައެކެވެ. އެކަނބަލުންނަކީ ޢިއްފަތްތެރިކަމުގެ ސީދާމަގުން އެއްކިބާވެ ލެނބިފައިތިބޭ އަދި އެހެން މީހުން ސީދާމަގުން އެއްކިބާކޮށް ލަންބުވާ ބައެކެވެ. އެކަނބަލުންގެ އިސްތަށިގަނޑު ހީވާނީ ޖަމަލުގެ ގޮންގަނޑު ހެންނެވެ. އެކަނބަލުންނަށް އެއްގޮތަކަށްވެސް ސުވަރުގެއަކަށް ނުވަދެވޭނެއެވެ. އަދި ސުވަރުގޭގެ ވަސްވެސް ނުގަނެވޭނެއެވެ. އެތާނގެ ވަސް އެވެނި މިވެނި މޭލުކޮޅަށް ފޯރައެވެ.] މިޙަދީޘް ރިވާކުރެއްވީ އަލްއިމާމު މުސްލިމެވެ. މިޙަދީޘްގެ މި ޖުމުލަ [އެކަނބަލުންނަކީ ޢިއްފަތްތެރިކަމުގެ ސީދާމަގުން އެއްކިބާވެ ލެނބިފައިތިބޭ، އަދި އެހެން މީހުން ސީދާމަގުން އެއްކިބާކޮށް ލަންބުވާ ބައެކެވެ. [ އެހެން މާނައަކުން ވެސް ވާރިދުވެފައިވެއެވެ. އެއީ : [އެކަނބަލުންނަކީ ހަށިގަނޑަށް ބަނޑި ބަނޑިލައްވައި އެކަނބަލުންނަށް މީހުން ލަނބުވައި، މީހުންނަށް ލެނބެމުންދާ ބައެކެވެ. ]\nމިފަދަ ވަރުގަދަ ވަޢީދުގެ ބަސްފުޅުތައް މި މައްސަލައިގައި ބަޔާންވެފައިވެއެވެ. ޝަރުޢުގެ ދަލީލުތަކުގެ ކުރިމަތީގައި ހަމަ ގެންގުޅުމަކީ އެދަލީލުތަކަށް ބޯލަނބައި ކިޔަމަންގަތުމެވެ. ތިމާގެ ހަވާނަފްސުގެ ފަހަތުން ގޮސް ތިމާހިތް އެދޭގޮތަށް ޝަރީޢަތުގެ ނައްޞުތައް ތައުވީލުކޮށް ހެދުމަކީ ހަމަ ގެންގުޅުން ކަމުގައި ބުނެވޭނެ ގޮތެއް އޮންނާނެ ހެއްޔެވެ؟\nލޮބުވެތި އުޚުތުންނޭވެ! މިއީ ﷲ އާއި، މާތް ރަސޫލާ ޞައްލަﷲ ޢަލައިހި ވަސައްލަމަގެ ބަސްފުޅެވެ. މިއާ އިދިކޮޅެއް ނުހެދޭނެއެވެ. ވީމާ، ތިމާމެންގެ ޢަމަލުތައް މިއާއެއްގޮތަށް ބައްޓަން ކުރުމަށް އަވަސްވެގަންނަމާތޯއެވެ؟\nހެދުންލައިގެން، ނިވާވާން ލާޒިމުވާ މިންވަރަށް ނިވާނުވާ އަންހެނުންތަކެއް ފަހު ޒަމާނުގައި އުޅޭނެކަމުގެ ވާހަކައާއި، އެކަނބަލުންނަށް ސުވަރުގެއަށް ވަނުމުގެ ނަސީބު ނުލިބޭނެކަމާއި، އެތަނުގެ ވަސްވެސް ނުލިބޭނެކަމުގެ ވާހަކަ، މިއީ ރަސޫލާގެ ތެދު ބަސްފުޅެވެ. އެއީ ފަހު ޒަމާނުގެ އަލާމާތެކެވެ. މިފަދަ ވަޢީދުތަކުން ސަލާމަތްވުމަށް އެންމެހައި އުޚުތުންނަށް އިލްތިމާސް ކުރަމެވެ.\nލޮބުވެތި އުޚުތުންނޭވެ! މާތް ނަބިއްޔާ ޞައްލަﷲ ޢަލައިވަސައްލަމަގެ އިސްވެ ދިޔަ ޙަދީޘުގައި ބަޔާންވެގެންވާ ގޮތުން ހެދުން ލައިގެން އޮރިޔާމުން ތިބުމަކީ ހެދުން ލުމުގެ މަޤްޞަދު ޙާޞިލު ނުވުމެވެ. އެއީ ހެދުންލަނީ ނިވާވެގަންނާށެވެ. ނަމަވެސް ހެދުންކުރުކަމުން، ނުވަތަ ބާރުކަމުން، ނުވަތަ ތުނިކަމުން ނިވާވާންޖެހޭގޮތަށް ނިވާނުވާތީ އެހެން ހަދީޘްކުރެއްވީއެވެ.\nމިއަދު އަޅުގަނޑުމެންގެ ޤައުމުގައި ވަރަށް ގިނަ އުޚުތުން އިސްލާމީ މިންގަނޑާއި އެއްގޮތައް ފޭރާން ތުރުކުރައްވަމުން ގެންދަވާކަން އުފަލާއެކު ފާހަނގަކުރަމެވެ. މާތް ﷲ އެންމެހައި އުޚުތުންނަށް ހެޔޮމަގަށް ތައުފީޤު ދެއްވާށި، އާމީން .


ޞިއްޙަތު ރަނގަޅު ދައުލަތެއް!\nއަޅުގަނޑަކީ ދުވާ މީހެއް ނޫނެވެ. އަޅުގަނޑަކީ ޤާނޫނީ ވަކީލެކެވެ. މިވަގުތު ޕްރޮސިކިއުޓަރ ޖެނެރަލެވެ. އަޅުގަނޑުގެ ރަސްމީ މަސައްކަތުގެ ގޮތުން، އަޅުގަނޑާމެދު ހިތްހަމަ ނުޖެހޭ މީހުން ތިބުމަކީ ޠަބީޢީ ކަމެކެވެ. އެއީ މައްސަލައެއްވެސް ނޫނެވެ.ނަމަވެސް، އަޅުގަނޑު ފިޓުކޮށް ހުރުމަކީ އަޅުގަނޑާ ދޭތެރޭ ހިތްހަމަ ނުޖެހޭ މީހުންގެ މަޞްލަޙަތުވެސް އޮތް ކަމެކެވެ.\nއިޖުތިމާޢީ ޚިދުމަތަކީ ދީނީ ވާޖިބެއް. ކުޅުދުއްފުށީ ޖޯލިފަތި\nޕްރޮސިކިއުޓަރ ޖެނެރަލް އޮފީހުގެ ކުޅުދުއްފުށީ ގޮތްޕަކީ، އިޖްތިމާޢީ ގުޅުންތަކަށް އަބަދުވެސް އަހައްމިއްޔަތު ދޭ މުވައްޒަފުންތަކެއް އުޅޭ ގޮތްޕެކެވެ. މިއަހަރުގެ ރަމަޟާން މަހަށް، އެމުވައްޒަފުން ތައްޔާރުކުރީ، ކުޅުދުއްފުށީ ބަނދަރު ސަރަޙައްދުގައި ބަހައްޓާނެ ޖޯލިފައްޗެކެވެ. އިޖުތިމާޢީ ޚިދުމަތެއްގެ ގޮތުންނެވެ.\nޚިޔާލު ތަފާތުވުން 2– ޚިޔާލުތަފާތާ ގޮތުގެ ހައިރާކީ\nޢިލްމުވެރިން ދެކޭގޮތުގައި، ޚިޔާލުތަފާތުވުމުގެ ހައިރާކީއެއް އޮވެއެވެ. އެންމެ މޮޅު ގޮތަކީ، ދެބަސްވާ ޚިޔާލުގައި އޮތް އަޞްލު ނުކުތާއާ ޞަރީޙަ ޢިބާރާތުން ދެބަސްވެ، ދެބަސްވާ ސަބަބު ކިޔައިދިނުމެވެ. އެންމެ ގޯސް ގޮތަކީ، ދެބަސްވާ ޚިޔާލު ހުށަހެޅި މީހާއަށް ހުތުރު ނަންނަމުން ގޮވުމެވެ.\n"ޖިނާއީ އިޖުރާއަތުގެ ޤާނޫނުގެ 198 ވަނަ މާއްދާގެ ބޭނުމަށްޓަކައި، އިސްތިއުނާފުކުރުމުގެ މުއްދަތު ގުނާނީ، ފުރަތަމަ މަރުޙަލާގެ ކޯޓުން މައްސަލަ ނިންމި ދުވަހާއި އިސްތިއުނާފުކުރުމުގެ މުއްދަތު ހަމަވާ ދުވަހަކާއި އެދެމެދަށް އަންނަ ރަސްމީ ބަންދު ދުވަސްތައް ނުހިނަމައެވެ."\nފުރަތަމަ ކިޔާށެވެ. އެއަށްފަހު ވިސްނާ، ޢަމަލު ކުރާށެވެ.\nއިންސާނުން، އެހެން މަޚުލޫޤުންނާ ތަފާތުވަނީ، އިންސާނުންނަށް ކަންކަމާ ވިސްނައި، ފިކުރުކުރުމުގެ ނިޢުމަތާއި ބާރު ދެއްވާފައިވާތީއެވެ. ކީރިތި ޤުރުއާނުގެ އެތައް އެތައް އާޔަތެއްގައި، ތިޔަބައިމީހުން ވިސްނާ ފިކުރުކުރާނަމަ، އެކަމުގައި ޢިބުރަތްތަކެއް ހުންނާނެކަމަށް ބަޔާންކުރައްވާފައިވެއެވެ. ނަމަވެސް، ޤުރުއާނުގައި އެންމެ ފުރަތަމަ ބާވާލެއްވި އާޔަތުގައި އޮތީ ވިސްނާ ފިކުރުކުރާކަށް ނޫނެވެ. ކިޔާށެވެ. މިތަރުތީބަކީވެސް އޮޅުމަކުން، އިއްތިފާޤަކުން އޮތް ތަރުތީބެއްނޫނެވެ.\nޤާނޫނު ތަންފީޒު ކުރުން - ކެނެރީމަގުގެ މިސާލު\nޤާނޫނެއް ހަދައި، ތަންފީޒީ އިދާރާތަކާ ޙަވާލުކުރުމުން، ތަންފީޒީ އިދާރާތައް ޢަމަލުކުރާނީ ކޮތަރު ގުއި ރޭ އުޞޫލުންނެވެ. ލޮލަކަށް، މޫނަކަށް ކަނދުރާއަކަށް ބެލުމެއްނެތި، ޤާނޫނު ތަންފީޒުކުރާނީއެވެ. އެކަމުން ނުތަނަވަސްކަން އަންނަ މީހަކަށް ނުތަނަވަސްކަން އަންނާނެއެވެ. ނަމަވެސް، ޤާނޫނުގެ ކުރިމަތީގައި ހުރަހަށް ޕާކުކުރާ މީހާ ޕާކު ކުރަންވާނީ، ކޮތަރު ގުއި ރޭ ގޮތަށް، ޤާނޫނު ތަންފީޒުވުމުގެ ފުރުޞަތު އޮންނާނެކަން ދަނެގެންނެވެ.\nމަރުވި ސަބަބު ހޯދުން\nމިސުވާލަކީ، ހަމަ ކޮންމެ މީހެއްގެ ހިތަށްވެސް އެރުން އެކަށީގެންވާ ސުވާލެކެވެ. ބައެއްފަހަރު ޖަވާބުވެސް ލިބެއެވެ. އަނެއްބައި ފަހަރު ޖަވާބު ނުލިބެއެވެ. ޙަޤީޤީ ސުވާލަކީ، އެސުވާލުގެ ޖަވާބު ލިބުމުން ތަފާތުވަނީ ވަކި ކޮން ކަމެއްތޯއެވެ. އިންސާނީ ހޯދާ ބެލުމުގެ ފިޠުރަތަށް ތަސައްލީއެއް ހޯދައިދިނުން ފިޔަވައި، އެސުވާލުގެ ޖަވާބުން ލިބޭނެ ފައިދާއެއް ނުވިސްނެއެވެ. ނުވެސް ނެތް މެއެވެ.\n"ބަންޑާރަ ކަޕް"ގެ އަޞްލު ފައިދާ\nބަންޑާރަ ކަޕްފަދަ، ކުޅިވަރުގެ ތެރެއިން އުފެދޭ ގުޅުންތަކުން، މޫނެއް ނެތް ނަންތަކަކަށް މޫނެއް ލިބެއެވެ. އެމޫނުތަކާ މުޢާމަލާތުކޮށް، ވާދަވެރި މާޙައުލެއްގައި ރަޙުމަތްތެރިކަމެއް އުފެދެއެވެ. އެކަމުގެ ތެރެއިން، ދައުލަތުގެ ތެރޭގައި ސިޓީބިޓީ ބަދަލުކުރަންޖެހޭ މިންވަރު ދަށްވެ، ކުރިން ޙައްލުނުވާ އެތައް ކަމެއް، ޙައްލުވެގެންދާނެތީއެވެ. ދުނިޔޭގެ އެހެން ޤައުމުތައްވެސް ހިނގަނީ ދާދި އެކަހަލަ ގޮތަކަށެވެ.\nދުވުމުގެ އާދަ އަށަގަންނަވާނީ ކިހިނެތްތޯއެވެ. އަޅުގަނޑު އެކަމާ ވިސްނިއިރު، އަޞްލު އަށަގަންނުވަންވީ އާދައަކީ ދުވުމެއް ނޫނެވެ. ދުވަން ތައްޔާރުވެގެން ނުކުތުމެވެ. ހެދުން އަޅައިގެން، ބޫޓު ނާޑުވާ އައްސައިގެން މަގުމައްޗަށް، ޓްރެކަށް ނުވަތަ މެސިނަށް އެރުމެވެ. މިއާދަ އަށަގެންނެވިއްޖީވިއްޔާ، ދުވުމުގެ އާދަވެސް އަށަގެންނެވޭނެއެވެ. ވިސްނަންވީ، ރާވަންވީ، ތަރުތީބު ކުރަންވީ ދުވަން ނުކުންނާށެވެ. ދުވާކަށް ނޫނެވެ.\nމަސައްކަތް ކުރެވޭ މިންވަރު – ތަފާސް ހިސާބުން (ޖަނަވަރީ 2022)\nމިއަހަރު އަޅުގަނޑު ކުރަން މިފަށާ ކަމަކީ، ކޮންމެ މަހަކުމެ، ޕްރޮސިކިއުޓަރ ޖެނެރަލްގެ އޮފީހުން ކުރާ މަސައްކަތްތަކާ ގުޅޭ މަޢުލޫމާތު ހާމަކުރުމެވެ. ޖިނާއީ ޢަދުލުގެ ނިޒާމުގައި، ޕީޖީ އޮފީހުގެ މަސައްކަތާ ގުޅިގެން ކުރެވުނު ކަންތައްތަކާއި، ނުކުރެވި ހުރި ކަންތައްތަކާއި، ނަތީޖާ ނެރެވުނު ގޮތާއި ނުނެރެވި ހުރި ދާއިރާތައް، މިމަޢުލޫމާތުގެ އަލީގައި ހާމަވާނެއެވެ. މިކަމުގެ ސަބަބުން، ޕްރޮސިކިއުޓަރ ޖެނެރަލްގެ އޮފީސް ހިމެނޭ ގޮތުން، ޖިނާއީ ޢަދުލުގެ ނިޒާމުގައި މަސައްކަތްކުރާ ހުރިހާ އިދާރާތައް ޖަވާބުދާރީކުރުވަން މަގު ފަހިވާނެއެވެ.


Nasheed ge hiyyvaru gadha ninmumaa eku meehunnah nukurevey...\nރިޕޯޓު - ރައީސް ނަޝީދު 2018\nނަޝީދުގެ ހިތްވަރުގަދަ ނިންމެވުމާއެކު މީހުންނަށް ނުކުރެވޭ އިހުސާސެއް ނެތް!؟\nނަޝީދުގެ ނިންމެވުމުގެ ނަތީޖާއާމެދު މީހުން އުފާވޭ\nނަޝީދަށް ކުރިމަތިނުލެއްވުމުން ސަރުކާރުގެ އިސްވެރިނަށް ކުރާ ނަފުރަތު ބޮޑުވި\nނަޝީދު ކުރިމަތި ނުލައްވާތީ ބައެއް މީހުނަށް ރޮވުނު\nކ. މާލެ 29 ޖޫން 2018 | ހުކުރު 18:50 12,094\nރައީސް މުހައްމަދު ނަޝީދު:- އެމަނިކުފާނު ރިޔާސީ އިންތިހާބުގައި ވާދަ ނުކުރައްވާތީ ބައެއް މީހުން ހިތާމަކުރައްވާ - ޖޭޑް\nކުރީގެ ރައީސް މުހައްމަދު ނަޝީދަކީ ރާއްޖޭގައި އެންމެ މަގުބޫލު ސިޔާސީ ލީޑަރެވެ. އެމަނިކުފާނާއިމެދު ހިތްހަމަނުޖެހޭ ބަޔަކު ތިބި ނަމަވެސް ރާއްޖޭގައި ނެގި އާންމު އިންތިހާބުގެ ވޯޓުގެ ނަތީޖާތައް ދައްކާ ހަގީގަތަކީ ސިޔާސީ އެއް ބޭފުޅަކަށް އެންމެ ބޮޑު ތާއީދެއް އޮތް ބޭފުޅަކީ ނަޝީދުކަމެވެ. އެމަނިކުފާނު ދެކެ ބައެއް މީހުން ވަނީ "އަމަކަށު" ލޯތްބެއް ނޫނެވެ. މުސްކުޅިއެއް ކުޑަ ކުއްޖެއް އަންހެނެއް ފިރިހެނެއް ނެތެވެ. އެމަނިކުފާނުގެ އަޖައިބެއް ފަދަ "ޖާދޫގައި ޖެހި" ބައެއް މީހުން ތިބެނީ ރަނގަޅަށް ވެސް "މޮޔަވެފަ" އެވެ. އެމަނިކުފާނު ރައްޔިތުންގެ ވެރިމީހާގެ މަގާމަށް ވަޑައިގަތުމަށް އެދޭ އެތައް ހާސް ބަޔަކު އެބަ ތިއްބެވެ. އެކަމަށް އެދޭވަރު ދާދި ފަހުން އެ ޕާޓީން ބޭއްވި ޕްރައިމަރީގައި ބަޔަކު މީހުން ވޯޓުލާން އެ އުޅުނު ގޮތް ފެނުނު މީހުންނަށް ޔަގީންވާނެ އެވެ. އުމުރުން 18 އަހަރުން ފެށިގެން ގޮސް 80 އަހަރުން މަތީގެ މީހުންނަށް ދާންދެން ރައީސް ނަޝީދަށް ޕްރައިމަރީގައި ވޯޓުދޭން އެމީހުން ވީ "ގުރުބާނީ" އަށް ބަލާލީމަ ނަޝީދަށް އެ ޕާޓީ އެދޭވަރު އެ އޮތީ ފެންނާށެވެ. މި ހަގީގަތް މިހެން އޮއްވާ ނަޝީދު މި ވަނީ އަނެއްކާ ވެސް "ހިތްތިރި" އަދި "ހިތްވަރުގަދަ" ނިންމެވުމެއް ނިންމަވާފަ އެވެ. އެ ޕާޓީގެ އާންމު މެމްބަރުންގެ ތެރެއިން 46000 ވުރެ ގިނަ މެމްބަރުން އެމަނިކުފާނަށް ދެއްވި ރިޔާސީ ޓިކެޓް ދޫކޮށްލެއްވުމަށް ނިންމަވާފަ އެވެ.\nއެމްޑީޕީން ބޭއްވި ޕްރައިމަރީގައި ދުވަސްވީ މީހަކު ވޯޓުލަނީ:-ފޮޓޯ-ރާއްޖެއެމްވީ\nއެމަނިކުފާނުގެ މި ނިންމެވުމަށް އެތައް ބައެއްގެ ޝުކުރު އެމަނިކުފާނަށް ރައްދުވެއްޖެ އެވެ. އެތައް ބަޔަކު އެ ނިންމެވުމާމެދު ހިތްހަމަ ޖެހިލިއިރު ހަމަ އެމީހުންނަށް ނަޝީދުގެ ނަން ނޯންނާނެކަން އެނގުމުން ރޮވިއްޖެ އެވެ. އެމަނިކުފާނަކީ ހާދަ ހިތްތިރި އަދި ގައުމުގެ ހައްގުގައި ގޮތް ދޫކުރައްވާ ބޭފުޅެއް ކަމަށް ބުނަނީ އެމަނިކުފާނަށް ވެސް އެ ނިންމެވުން ނިންމަވަން ފަސޭހަ ނުވާނެ ކަމަށް ކޮންމެ މީހަކަށް ވެސް ގަބޫލު ކުރެވޭތީ އެވެ. އެމަނިކުފާނު އެކަން ކުރައްވަން ނިންމެވީ ކުރިއަށް އޮތް ރިޔާސީ އިންތިހާބަށް އިލެކްޝަނުން ބުނާ ފަދަ ކެނޑިޑޭޓެއް ނެރުމަށް އޮތް ފުރުސަތު އެމަނިކުފާނާ ހުރެ އެމްޑީޕީއަށް ގެއްލިގެންދާނެ ކަމަށް ގަބޫލު ކުރައްވައިގެންނެވެ. އެމަނިކުފާނު އުއްމީދު ކުރައްވައިގެން ހުންނެވީ ރިޔާސީ އިންތިހާބަށް އެމަނިކުފާނަށް އެންމެފަހު ވަގުތު ފުރުސަތު ލިބިގެންދާނެ ކަމަށް ކަމަށެވެ. އަދިވެސް އެމަނިކުފާނު އެގޮތަށް ގަބޫލު ނުކުރައްވާ ކަމެއް ނޭނގެ އެވެ. އެހެން ނަމަވެސް އެމަނިކުފާނު ވިދާޅުވެފައިވަނީ އެމަނިކުފާނު މި ފަހަރު ރިޔާސީ އިންތިހާބުގައި ވާދަ ނުކުރައްވަން ނިންމެވީ ޕާޓީގެ މެމްބަރުންގެ ކަންބޮޑުވުންތަކަށް ހައްލެއް ހޯއްދަވައިދެއްވުމަށެވެ.\nރައީސް ނަޝީދުގެ ސަޕޯޓަރުންތަކެއް އެމަނިކުފާނު އުފުއްލަވާލައްވަނީ:-އެމަނިކުފާނަށް ކުރިމަތިނުލެއްވޭތީ ގިނަ ބަޔަކު ހިތާމަކުރޭ\nނަޝީދުގެ މި ނިންމެވުމާއެކު ދެރަވެގެން ބައެއް މީހުންގެ "ހިތްފަޅައިގެން" ދާވަރުވި އެވެ. އެމީހުން އެންމެ ލޯބިވި ރައީސްގެ ނަން މިފަހަރު ވޯޓު ކަރުދާސްކޮޅުގައި ނޯންނާނެ ކަން އެނގުމުން ބައެއް މީހުންގެ ލޯ ފެންކަޅިވި އެވެ. ރައީސް ނަޝީދުގެ އޯގާތެރި3އަހަރުން އެމީހުންގެ ދިރިއުޅުމަށް ލިބުނު އުޖާލާކަން އަނބުރާ ލިބިދާނެ ކަމަށް ކުރި އުއްމީދު "ފެނަށް ދިޔައީ ކަމަށް" ބައެއް މީހުން ދެކެ އެވެ. އެމްޑީޕީން އެހެން ކެނޑިޑޭޓެއް ނެރުނަސް ނަޝީދުގެ ކިބައިން އެމީހުންނަށް ފެނުނު ސިފަތައް އެހެން މީހެއްގެ ކިބައިން ނުފެންނާނެ ކަމަށް ބުނެ މާޔޫސްވި މީހުން ވެސް ފެނުނެވެ.\n"ނަޝީދަކީ އަހަންނާއި ދުވަހަކުވެސް ބައްދަލުވި މީހެއް ނޫން، އެކަމު އަހަރެން އެއަށް ވުރެ ގަދަރު ކުރާ މީހެއް ނުހުންނާނެ. އަދި އަހަރެން އެެންމެ ފަހު ވަގުތައްވެސް ޔަގީންކޮށްގެން މި ހުންނަނީ ނަޝީދުގެ ނަން ކަރުދާސްކޮޅުގައި އޮންނާނެ ކަމަށް. ވަރަށް ވަރަށް ދެރަ ވެއްޖެ ނަޝީދު ވާދަ ނުކުރައްވާ ވާހަކަ އިވުމުން. ހަމަ ފެންކަޅިިވި،" ރިސޯޓެއްގައި މަަސައްކަތް ކުރާ ހަސަން މުހައްމަދު 18، ބުންޏެވެ.\nބައެއް މީހުން ބުނަނީ ރައީސް ނަޝީދު ރައްޔިތުންގެ ހިތްތަކުން އެ ހޯއްދެވި ލޯބި އެހެން މީހަކަށް ނުހޯދޭނެ ކަމަށެވެ. އެމަނިކުފާނުގެ އެހުރި ހިތްހެޔޮކަމާއި އޯގާތެރިކަން އެހެން މީހެއްގެ ކިބައިން ފެނިދާނެ ކަމާމެދު ސުވާލު އުފެދެނީ އެވެ.\nނަޝީދުގެ ނިންމެވުގެ ނަތީޖާއާމެދު މީހުން އުފާވޭ\nނަޝީދު މަތިން "ވަރަށް މިސްވާނެ" ކަމަށް ބުނާ މީހުނަށް އެމަނިކުފާނުގެ ނިންމެވުމާއެެކު އުފާވެރި އިހްސާސްތައްވެސް ކުރެވެ އެވެ. ބައެއް މީހުން "ލޮލުން ބޮލުން" އެދެނީ އެންމެ ފަހު ވަގުތާ ޖެހެންދެން ވެސް އިންތިހާބުގައި ވާދަ ކުރެއްވޭތޯ ނަޝީދު މަސައްކަތް ކުރެއްވުން ކަމަށްވިއަސް އެމަނިކުފާނު މިހާރު އެ ނިންމެވި ނިންމުމުގެ ނަތީޖާއަކަށް ވާނީ އެމްޑީޕީން ރިޔާސީ ކެނޑިޑޭޓެއް ނެރެ ރައީސް އަބްދުﷲ ޔާމިން ފަސޭހަ ކަމާއެކު ބަލިކުރުން ކަމަށް ގަބޫލު ކުރެވުނު މީހުން އުފާކުރެ އެވެ.\nރައީސް ނަޝީދާއި ރައީސް މައުމޫނު:- އެމަނިކުފާނު މިފަހަރު ވާދަ ނުކުރައްވަން ނިންމެވުމުން އެކި މީހުނަށް ތަފާތު އިހްސާސްތައް ކުރެވޭ\nނަޝީދު އެންމެ ފަހު ވަގުތަށް ވެސް ކުރިމަތިލެއްވޭތޯ މަސައްކަތްޕުޅު ކުރައްވައި އެކަން ނާކާމިޔާބުވެވަޑައިގެންފި ނަމަ އެމްޑީޕީއަށް ކެނޑިޑޭޓަކު ނެރުމަށް އޮންނަ ވަގުތު ކުޑަވެދާނެ އެވެ. އަދި ދެން އެމްޑީޕީގެ މެމްބަރުންނަށް ދައްކަން ޖެހޭނީ އެހެން ކޮންމެ ވެސް ތާކުން އެހެން މީހެއްކަން އެނގުމުން ނަޝީދުގެ އެ ނިންމެވުމާމެދު ބައެއް ޕާޓީގެ އާންމު މެމްބަރުން އުފާކުރެ އެވެ.\n"ރައީސް ނަޝީދަކީ އެއީ، އެމަނިކުފާނު ގައުމުގެ ހައްގުގައި އަޅުގަނޑުމެންގެ ރައްޔިތުންގެ ހައްގުގައި އެ ވަގުތަކަށް ނިންމަވަން ޖެހުނު ކޮންމެ ނިންމެވުމެއް ނިންމަވާނެ. އެމަނިކުފާނު ނޫޅޭ ވެރިކަމާ ހެދި. އެކަން މިއަދުވެސް މި ސާބިތުވީ. އުފާކުރަން އެމަނިކުފާނުގެ އެ ހިތްވަރުގަދަ ނިންމެވުން ނިންމަވާ އެހެން ބޭފުޅުނަށް ނަމޫނާ ދެއްކެވީތީ. އަޅުގަނޑުމެންގެ ހިތުގައި އޮތް ލޯތްބަކަށް ކުޑަވެސް ބަދަލެއް ނާންނާނެ،" އެމްޑީޕީގެ އިސް ބޭފުޅަކު ވިދާޅުވި އެވެ.\nއެމަނިކުފާނުގެ މި ނިންމެވުވުމާއެކު ބައެއް މީހުންގެ ހަނދާންތައް ހުއްޓެނީ7ފެބްރުއަރީ 2012 ގައި ނަޝީދު ވެރިކަމުން އިސްތިއުފާ ދެއްވި ހަނދާނެވެ. ގައުމުގައި ލޭ އޮހުރުމަކަށް ނުވަތަ ދާހިލީ ހަނގުރާމައަކަށް ފުރުސަތު ނުދިނުމަށް އެމަނިކުފާނު ނިންމެވި ހިތްވަރު ގަދަ ނިންމެވުމުގެ މަތިންނެވެ.\nރައީސް ނަޝީދުގެ ވެރިކަން 2012 ވަނަ އަހަރު ބަދަލު ކުރުމަށްފަހު ސިފައިންގެ ބަޔަކު އުފާ ފާޅުކުރަނީ\nއަނެއް ބަޔަކު ހަނދާން ވަނީ އެންމެންގެ ލޯމަތީ ހިނގާދިޔަ ކަންކަމުގެ ހަގީގަތް އޮޅޭ ގޮތައް ނެރުނު "ކޯނީ"ގެ ރިޕޯޓު ގައުމުގެ ހައްގުގައި ބަލައިގަނެ ސިޔާސީ މަޝްރަހަށް ފުރުސަތު ދެއްވި ދުވަހުގެ ހަނދާނެވެ. އެ ކޮންމެ ނިންމެވުމަކުން އެމަނިކުފާނު ދެކެ ވާ ލޯބި ބައެއް މީހުންގެ ހާސްތަނުން އިތުރުވެގެންދެ އެވެ. އަދި އެމަނިކުފާނަށް ވެރިކަން ކުރުމަށް ހުރަހަކަށްވި ބޭ އިންސާފުން ކަން ކުރި މީހުންނާމެދު ނަފުރަތު ކުރެ އެވެ. އެތައް ދިވެހިންގެ ހިތްތައް ފަތަހަ ކޮށްފައިވާ އަދި އެތައް "ރައްޔިތުންގެ ރައީސް" މި ފަހަރު ރިޔާސީ އިންތިހާބުގައި ވާދަ ކުރެއްވުމަށް ހުރަހަކަށްވީ ކޮން ބައެއްކަން އެމީހުނަށް އެނގެ އެވެ.


ރާއްޖޭގެ ކަނޑު ފަޅުތަކާ ގުޅޭ ދިރާސާތަކެއް ފަށައިފި – Dhen.mv\nJanuary 10, 2020 - 8:57 pm\nމޯލްޑިވްސް މެރިން ރިސާރޗް އިންސްޓިޓިއުޓް (އެމްއެމްއާރުއައި) އާއި ބްލޫ ޕްރޮސްޕެރިޓީ ކޯލިޝަން ގުޅިގެން ރާއްޖޭގެ ކަނޑުތަކާ ގުޅޭ ދިރާސާތަކެއް އިއްޔެ ފަށައިފި އެވެ.\nސިލްސިލާ ކޮށް ކުރިއަށްގެންދާ މި ދިރާސާތައް އިއްޔެ ފެށީ ހުޅުމާލެ އިންނެވެ. ރާއްޖޭގެ އެކި ހިސާބުތަކަށް 26 ދުވަސް ވަންދެން ކުރިއަށް ދާނެ ކަމަށް ފިޝަރީޒް މިނިސްޓްރީން ބުނެ އެވެ. ދަތުރު ފައްޓަވައިދެއްވުމުގެ ގޮތުން ފިޝަރީޒް މިނިސްޓަރު ޒަހާ ވަހީދު ވަނީ އެކްސްޕެޑިޝަން ކުރިއަށްދާ "ކާޕޭ ޑިއެމް" ބޯޓަށް ވަޑައިގެން ދަތުރުގެ ބައިވެރިންނާ ބައްދަލުކުރައްވާފަ އެވެ.\nރާއްޖެއިން ބްލޫ ޕްރޮސްޕެރިޓީ ކޯލިޝަންގައި ބައިވެރިވެފައި ވަނީ، ނިމިދިޔަ އދ.ގެ 74 ވަނަ ޖެނެރަލް އެސެމްބްލީގެ ހަވާސާގައި ދިވެހި ސަރުކާރާއި އެ ކޯލިޝަން އާއި ދެމެދު ސޮއިކުރެވުނު އެއްބަސްވުމެއްގެ ދަށުންނެވެ. އެއްބަސްވުމުގެ ދަށުން، ރާއްޖޭގައި ނޫ އިގްތިސާދެއް ބިނާކޮށް ކުރިއެރުވުމަށް އެހީވެ އެ ސިޔާސަތަށް ބޭނުންވާ މެރިން ސްޕޭޝަލް ޕްލޭންއެއް އެކުލަވާލާނެ އެވެ.\nއެ ސްޕޭޝަލް ޕްލޭން ވެގެންދާނީ ރާއްޖޭގައި ތިމާވެއްޓާއި ރައްޓެހި، ތަރައްގީގެ ނޫ ސިޔާސަތުތަކެއް އެކުލަވާލުމަށް މުހިންމު ދައުރެއް އަދާކުރާނެ ޕްލޭނަކަށެވެ.\nއިއްޔެ ފެށި ދަތުރުގައި ހިމެނޭ ކޯލިޝަންގައި ސައިންވެރިންނާއި، އެމްއެމްއާރުއައިގެ މުވައްޒަފުންގެ އިތުރުން ރާއްޖޭގައި ތިމާވެށްޓާއި، ކަނޑުތަކުގެ ދިރާސާކުރުމުގެ ރޮނގުން ހަރަކާތްތެރިވާ ބައެއް ޖަމިއްޔާތަކުން ބައިވެރިވާނެކަމަށް މީޑިއާ އޮފިޝަލް ވިދާޅުވިއެވެ. އަދި ބުނީ ރާއްޖޭ ހުރިހާ އަތޮޅެއް ތަމްސީލުވާގޮތަށް ފުޅާ ދާއިރާއެއްގައި ސާރވޭތަކެއް ކުރެވިގެންދާނެ ކަމަށެވެ.\nއޭގެ އިތުރުން އިތުރު ދަތުރުތައް ރޭވިގެން، ރާއްޖޭގެ އުތުރާއި ދެކުނުން، ފުން ކަނޑުތަކާއި ތިލަ ފަރުފަޅުތަކުން މުހިންމު މައުލޫމާތުތަކެއް ނެގުމަށް މި އަހަރުގެ އެކި ދުވަސްވަރުގައި ރާއްޖޭގައި ހިންގުމަށް ހަމަޖެހިފއިވާ ކަމަށް ފިޝަރީޒް މިނިސްޓްރީން ބުންޏެވެ. އެގޮތުން ނެގޭ މައުލޫމާތާއި، މި މައުލޫމާތުގެ އަލީގައި އެކުލަވާލެވޭ މެރިން ސްޕޭޝަލް ޕްލޭން، ރާއްޖޭގައި ނޫ އިގްތިސާދެއް ދެމެހެއްޓުމަށް ބޭނުންވާ ސިޔާސަތުތައް ކަނޑައެޅުމަށް ވަރަށް ބޮޑަށް އެހީވާނެކަމަށްވެސް މިނިސްޓްރީން ބުންޏެވެ.


Noorul-islam.NET :: އަދިވެސް އެބައިމީހުން ބުނަނީ އެއީ އަންހެނުން މިނިވަންކުރުން ކަމުގައެވެ. 1\nއަދިވެސް އެބައިމީހުން ބުނަނީ އެއީ އަންހެނުން މިނިވަންކުރުން ކަމުގައެވެ. 1\nއިންޑަސްޓްރިއަލް ރިވޮލިއުޝަން ( ސިނާޢީ އިންޤިލާބް )\n18 ވަނަ ޤަރުނުގެ ކުރީކޮޅު އެމެރިކާގައި އޮތް މި ދިރިއުޅުމުގެ ނިޒާމަށް ބޮޑެތި ބަދަލުތަކެއް އަންނަން ފެށިއެވެ. 1807 ވަނަ އަހަރު އިނގިރޭސި ވިލާތާއި ފްރާންސާއި ދެމެދު ފެށުނު ހަނގުރާމައިގެ ތެރޭގައި އެމެރިކާގެ ރައީސް ޖެފަރސަން އެމެރިކާއާއި ޔޫރަޕާއި ދެމެދު ކުރެވޭ ހުރިހާ ވިޔަފާއިއެއް ހުއްޓާލުމަށް ޤަރާރެއްގައި ސޮއިކުރެއްވިއެވެ. މި ނިންމުމުގެ ދަށުން ޔޫރަޕްގެ އެއްވެސް އުފެއްދުމެށް އެމެރިކާގައި ނުވިއްކުމަށާއި އަދި އެމެރިކާގައި އެ ތަކެތި އުފައްދަން ޖެހޭނެކަމުގައި ކަނޑައެޅިގެން ދިޔައެވެ. ޔޫރަޕުން އެމެރިކާއަށް މައިގަނޑު ގޮތެއްގައި އިމްޕޯރޓްކުރި އެއް މުދަލަކީ ފޮއްޗެވެ. އެހެން ކަމުން ޔޫރަޕްގެ ފޮތި އިމްޕޯރޓް ކުރުން ހުއްޓުމާއެކު އެމެރިކާގެ މުއްސަނދި ވިޔަފާރިވެރިން މިސްރާބު ޖެހީ އެމެރިކާގައި ވަރުގަދަ ފޮތީގެ ސިނާޢަތެއް އުފެއްދުމަށެވެ.


އައު އަހަރު ފާހަގަކުރުމަށް ބޮލީވުޑްގެ މަޝްހޫރު ތަރިންތަކެއް ރާއްޖެއަށް އައު އަހަރު ފާހަގަކުރުމަށް ބޮލީވުޑްގެ މަޝްހޫރު ތަރިންތަކެއް ރާއްޖެއަށް\nއައު އަހަރު ފާހަގަކުރުމަށް ބޮލީވުޑްގެ މަޝްހޫރު ތަރިންތަކެއް ރާއްޖެއަށް\nސިދާތް އަދި ކިއާރާ ރާއްޖެ އައުމަށް އެއަރޕޯޓުގައި / ފޮޓޯ: ގޫގުލް\nއައު އަހަރު ފާހަގަކުރުމަށް ބޮލީވުޑްގެ މަޝްހޫރު ތަރިންތަކެއް ރާއްޖެ އަތުވެއްޖެއެވެ.\nރާއްޖެއަށް ޗުއްޓީއަށް އައިސްފައިވަނީ ސިދާތު މަލްހޮތްރާއާއި، ކިއާރާ އަދްވާނީ، އަނަންޔާ ޕާންޑޭ އަދި އިޝާން ކައްޓަރެވެ. މިތަރިންތައް ރާއްޖެ އައިސްފައިވާކަން ހާމަވެފައިވަނީ އެމީހުންގެ އިންސްޓަގްރާމް އެކައުންޓްތަކުގައި ހިއްސާކުރި ރީތި ފޮޓޯތަކާއި ވީޑިއޯ ތަކުންނެވެ.\nކިއާރާ އާއި ސިދާތް ސޮނެވާ ފުށީގައި ޗުއްޓީ ހޭދަކުރަމުންދާއިރު ކިއާރާ އޭނާގެ އިންސްޓަގްރާމްގައި ބުނެފައިވަނީ ރާއްޖޭގެ ރީތި މާހައުލުގައި 2021 ވަނަ އަހަރަށް އިންތިޒާރުކުރަމުންދާކަމަށެވެ. މިދެތަރިން އެކުގައި ރާއްޖެ އައިސްފައިވާއިރު، އިންޑިޔާގެ ގިނަ މީޑިޔާތަކުން ވަނީ އެ ދެތަރިން ލޯބީގެ ގޮތުން ގުޅިގެން އުޅޭކަމަށް ރިޕޯޓް ކޮށްފައެވެ.\nއިޝާން އަދި އަނަންޔާ\nސިތާދް މަލްހޮތްރާއާއި ކިއާރާއަކީ މިވަގުތު ބޮލީވުޑްގެ އެންމެ ޑިމާންޑް ބޮޑު ތަރިންގެ ތެރޭގައި ހިމެނޭ ތަރިންނެވެ. އެގޮތުން ދެތަރިން އެކުގައި ކުޅެފައިވާ "ޝެހެރްޝާހް" އަންނަ އަހަރުގެ ތެރޭގައި ރިލީޒްވާނެކަމަށް ބެލެވެއެވެ.\nރާއްޖޭގައި ޗުއްޓީ ހޭދަކުރަމުންދާ އަނަންޔާ ޕާންޑޭއާއި އިޝާން ކައްޓަރު މިވަގުތު ތިބީ ސަން ޝިޔާމް އިރުވެލި ރިސޯޓުގައެވެ. މިތަރިންވެސް ލޯބީގެ ގޮތުން ގުޅިގެން އުޅޭކަމަށް އަޑުތައް އަރާފައިވީނަމަވެސް، މިހާތަނަށް އެކަމަށް އެއްބަސްވެފައެއް ނުވެއެވެ.\nއިޝާން ކައްޓަރު ރާއްޖޭގައި / ފޮޓޯ: އިންސްޓަގްރާމް\nއަނަންޔާ ޕާންޑޭއާއި އިޝާން ކައްޓަރު ވަނީ ރާއްޖޭގެ ހިތްޤާއިމު ގޮނޑުދޮށްތަކުގެ ރީތި ފޮޓޯތަކެއް އިންސްޓަގްރާމްގައި ހިއްސާކޮށްފައެވެ. އެގޮތުން އަނަންޔާ ކުރި ޕޯސްޓެއްގެ ކެޕްޝަނުގައި ބުނެފައިވަނީ އޭނާއަކީ "ބީޗް މަންކީއެއް" ކަމަށެވެ.\nއަނަންޔާއާއި އިޝާން ބޮލިވުޑަށް ތަޢާރަފުވި ފަހުން ކާމިޔާބު ގިނަ ފިލްމްތަކެއް ކުޅެފައިވެއެވެ. އެގޮތުން އިޝާންގެ "ދަޅަކް" އާއި "އަ ސުއިޓަބަލް ބޯއި" އަކީ ދިވެހިންގެ މެދުގައިވެސް މަޤުބޫލުކަން ހޯދާފައިވާ ފިލްމުތަކެކެވެ. ދެ ތަރިން އެންމެ ފަހުން އެކުގައި ފެނިގެން ގޮސްފައިވަނީ "ޚާލީ ޕީލީ" ކިޔާ ފިލްމަކުންނެވެ.\nއާ އަހަރު ފާހަގަކުރުމަށް ބޮލީވުޑްގެ ގިނަ ތަރިންތަކެއް ރާއްޖެ އައިސްފައިވާއިރު، މިދިޔަ ޖުލައިމަހު ރާއްޖޭގެ ބޯޑަރު ހުޅުވާލުމާއެކުވެސް ބޮލީވުޑްގެ ގިނަ ތަރިންތަކެއް ވަނީ ރާއްޖެ އައިސްފައެވެ.


15 aharuge kujjegge rape aa gulhigen principal hayyaru koffi | Mihaaru\nސްކޫލްގެ ސްޓާފުން ހައްޔަރުކޮށްފައި ވަނީ ރޭޕްގެ މައްސަލަ ސިއްރު ކުރަން އުޅުމުން.\n15 އަހަރުގެ ކުއްޖެއްގެ ރޭޕާ ގުޅިގެން ޕްރިންސިޕަލް ހައްޔަރުކޮށްފި\n20 ސެޕްޓެމްބަރ 2018 - 15:57 1 comment\nއުއްތަރަކަންޑް (ސެޕްޓެމްބަރު 20) - އިންޑިއާގެ އުތުރުގެ ސަރަހައްދެއްގައި 15 އަހަރުގެ ދަރިވަރު ރޭޕްކުރުމާ ގުޅިގެން ހައްޔަރު ކުރި ނުވަ މީހުންގެ ތެރޭގައި ބޯޑިން ސްކޫލްގެ ޕްރިންސިޕަލާއި އެ ސްކޫލްގެ ފަސް ސްޓާފުން ހިމެނޭ ކަމަށް އޮފިޝަލުން ބުނެފި އެވެ.\nއަންހެން ކުއްޖާ ރޭޕްކުރި ކަމަށް ތުހުމަތު ކުރެވޭ އެ ސްކޫލްގެ ހަތަރު ދަރިވަރުން ވެސް ވަނީ ހައްޔަރުކޮށްފަ އެވެ. ސްކޫލްގެ ޕްރިންސިޕަލާއި ސްޓާފުން ހައްޔަރު ކުރީ އެ ރޭޕް ފޮރުވަން މަސައްކަތް ކޮށްފައިވާތީ އެވެ.\nދަހްރާދުން ސްކޫލްގެ ސްޓާފުން ހައްޔަރުކުރީ އަންހެން ކުއްޖާ އެބޯޝަން ހަދަން މަޖްބޫރުކޮށްފައިވާތީ އެވެ. ފުލުހުން ބުނީ ކުއްޖާ ރޭޕްކޮށްފައިވާކަން އިއްޔެ ހެދި މެޑިކަލް އެގްޒަމިނޭޝަންތަކުން އެނގޭ ކަމަށެވެ.\n"ހެކި ފޮރުވަން މަސައްކަތް ކޮށްފައިވާތީ ސްކޫލްގެ ސްޓާފުންނާ ދެކޮޅަށް މައްސަލަ ވަނީ ރަޖިސްޓްރީކޮށްފައި،" ފުލުހުންގެ އޮފިސަރަކު ވިދާޅުވި އެވެ.\nފުލުހުން ބުނީ އަންހެން ކުއްޖާ ބަލިވެއިންކަން ދަހްރަދުންގެ ޖީއާރުޑީ ވޯލްޑް ސްކޫލްގެ މެނޭޖްމަންޓަށް އެނގޭ ކަމަށެވެ. އަދި ތުހުމަތު ކުރެވޭ މީހުންނާ މެދު އެއްވެސް ފިޔަވަޅެއް އަޅާފައި ނުވާ ކަމަށް ވެސް ބުނެފައިވެ އެވެ.\nއަންހެން ކުއްޖާގެ ރޭޕުގެ މައްސަލަ ރިޕޯޓްކޮށްފައި ވަނީ ސްޓޭޓުގެ ޗައިލްޑް ވެލްފެއާ ކޮމިޓީ އިންނެވެ.\nއިތުރު ލިޔުންތައް އިންޑިއާ އިންޑިއާގެ ރޭޕްގެ މައްސަލަތައް


މަރު ހިއްޕެވުމުގެ ކުރިން އަންގަވާނެ ކަމުގެ އިންތިޒާރުގައި ހުރި މީހާއަށް ދިމާވި ގޮތުގެ ވާހަކަ!\nމީހަކަށް ފެނުނު ހުވަފެނެކެވެ. ހުވަފެނުގައި އެމީހާ ހުރީ މަރުގެ މަލާއިކަތާ އާއިއެކު އެއްބަސްވުމެއް ހަދައިގެންނެވެ. އެއްބަސްވުމުގައި ވަނީ މަރު ހިއްޕެވުމުގެ ކުރިން އޭނާއަށް ނޯޓިސް ދެއްވުމަށެވެ. އޭނާ ހުރީ އެ ނޯޓިސް ލިބުމުން ތައުބާވެ ހުރިހާ ކަމެއް އިޞްލާޙްކުރަން ނިންމައިގެންނެވެ. ނޯޓިސް ލިބޭނެ ދުވަހެއްގެ އިންތިޒާރުގައެވެ.\nއެގޮތުގައި ހުއްޓައި ކުއްލިއަކަށް އެއް ރޭ މަރުގެ މަލާއިކަތާ އޭނާގެ މަރު ހިއްޕަވަން ވަޑައިގަތުމުން އޭނާ ދެންނެވިއެވެ. ނޯޓިސް ވެސް ނުދެއްވަވަމު ނޫންތޯއެވެ! އަޅުގަނޑު މިހުރީ ތައްޔާރުވެސް ނުވެއެވެ.\nއެހިނދު މަލާއިކަތާ ވިދާޅުވިއެވެ. "ނޯޓިސް ފޮނުވޭނީ ކިހައި ވަރަކަށް ހެއްޔެވެ؟ ކަލޭގެ ބޮލުގައި ހުރި ކަޅު އިސްތަށުތަކުގެ ކުލަ މިހާރު ނިކަން ބަލާށެވެ! ތިއައީ އެއް ދުވަހުން ވި ކަމެއް ނޫނެއް ނޫން ހެއްޔެވެ؟ އަނގައިގެ ގިނަ ދަތްތައް މިހާރު ތިހިރީ ފައިބައިފައެވެ. މޫނާއި ހަށިގަނޑުގައި ތިއަ ވަނީ ރޫތަކެވެ. މި ހުރިހާ ނޯޓިސްތައް އެތައް އަހަރަކު ލިބެމުން ދިއަ އިރުވެސް ކަލޭ އެކަމަށް ޣާފިލުވީ ނޫން ހެއްޔެވެ؟ ދެން އޮތީ މަރުވުމެވެ."\nއެހިސާބުން ނިދީން ހޭލެވުމާއިއެކު ފުންމައިގެން ތެދުވެ ވިސްނަން ފެށިއެވެ. މަރުގާތްވުމުން ތައުބާވެ ހެޔޮ އަމަލުތައް ކުރުން އިތރުކުރަން ހުއްޓައި މިފެނުނީ ކޮން ކަހަލަ ހުވަފެނެއް ހެއްޔެވެ؟ މިއީވާ ވަރުގަދަ އިންޒާރެކެވެ. މިވަގުތުން ފެށިގެން މަރަށް ތައްޔާރުވުމަށް މަސައްކަތް ފަށަންވީއެވެ.\nމަރުމަތި އަމާންކޮށް ފެންނަނީ ވަރަށް މަދު މީހެއްގެއެވެ. ހާހަކުން މީހެއްގެވެސް ނުފެންނަ ކަމަށް ބުނެވިދާނެއެވެ. މަރުވާ ވަގުތު ހަމަޖެހިލައިގެން ޝަހާދަތް ކިޔައި ހިނިތުންވެ އޮވެ މަރުވާތަން ފެންނަނީ ވަރަށް މަދު މީހެއް ކަމަށްވާތީއެވެ. ހަޤީޤަތް މޮޅަށް ދެނެވޮޑިގެންވާނީ ﷲ ތަޢާލާއެވެ.\nއަހަރެންނަށް ޤަބޫލުކުރެވޭ ގޮތުގައި މިކަން މިގޮތަށް މެދުވެރިމިވަނީ ހަމަ މަރަށް ތައްޔާރު ނުވެވޭތީއެވެ. ފަހުން ތައްޔާރުވާން ނިންމައިގެން ހުއްޓައި މަރާއި ކުރިމަތިލާން ޖެހޭތީއެވެ. އުމުރުން ދުވަސްވާ ވަރަކަށް މަރަށް ތައްޔާރުވުން އިތުރުވުމަށް ގަދައަޅައި މަސައްކަތްކުރަންވީއެވެ. ސަލާމަތް ކަމެއް ލިބޭނީ އެއިރުންނެވެ.


Ambulance halaakuvegen Hospital ah nugendhevi ovvaa meehaku maruvejje - vNews.mv\nއެމްބިއުލާންސް ހަލާކުވެގެން، ހޮސްޕިޓަލަށް ނުގެންދެވި އޮއްވާ މީހަކު މަރުވެއްޖެ\nރިފާ ޚަލީލް 16 January 2018, 10:09\nއައްޑޫ ސިޓީ ހިތަދޫ ރީޖަނަލް ހޮސްޕިޓަލްގެ އެމްބިއުލާންސް ހަލާކުވެފައި އޮތުމުން، ހާލު ސީރިއަސްވި ބަލި މީހަކު ހޮސްޕިޓަލަށް ނުގެންދެވި އޮއްވާ މަރުވެއްޖެ އެވެ.\nއެނގިފައިވާ ގޮތުގައި އައްޑޫ ސިޓީ ހިތަދޫގައި ހާޓްއެޓޭކެއް ޖެހުނު މީހަކު އެމްބިއުލާންސްގައި ހޮސްޕިޓަލަށް ނުގެންދެވި ލަސްވާތީ، ޕްރައިވެޓް ކާރަކަށް އަރުވައިގެން ހޮސްޕިޓަލަށް ގެންދިޔައިރު ވަނީ މަރުވެފަ އެވެ.\nނަން ނުޖެހުމަށް ޝަރުތުކޮށް ވީނިއުސްއާއި ވާހަކަ ދެއްކި މީހަކު ބުނީ މަރުވި މީހާ އޭނާގެ ރައްޓެއްސެއްގެ ގޭގައި ކަސްރަތު ކުރަން އުޅެނިކޮށް ނޭވާލާން އުދަނގޫވުމުން ހިތަދޫ ރީޖަނަލް ހޮސްޕިޓަލުގެ އެމްބިއުލާންސަށް ގުޅި ކަމަށާއި އަދި ކުޑަ އިރުކޮޅެއްގެ ތެރޭގައި އެމްބިއުލާންސް ފޮނުވާނެ ކަމަށް ބުނި ކަމަށެވެ. ނަމަވެސް އެމްބިއުލާންސް ނައިސް ލަސްވާތީ ޕްރައިވެޓް ކާރަކަށް އަރުވައިގެން ދިޔަ މަގުމަތީގައި އޭނާ ހާޓް އެޓޭކެއް ޖެހިގެން މަރުވީ ކަމަށްވެސް ޑޮކްޓަރުންނާއި ހަވާލާދީ އޭނާ ބުންޏެވެ. އަދި އޭނާ އަށް ހާޓްއެޓޭކެއް ޖެހުނު ކަން އެނގުނީ ހޮސްޕިޓަލަށް ގެންދިޔަ ފަހުން ކަމަށްވެސް އޭނާ ބުންޏެވެ.\n"އެންމެ ފުރަތަމވެސް ގުޅާލުމުން އެމްބިއުލާންސް ހަލާކުވެފައި އޮތް ވާހަކަ ނުބުނޭ. އެވާހަކަ ބުނި ނަމަ އެމްބިއުލާންސް އަންނަން ދެން މަޑު ނުކޮށް އެހެން އިންތިޒާމެއްވެސް ހަމަޖެއްސިދާނެ ދެއްތޯ؟ އެމްބިއުލާންސަށް މިގުޅީ އޭގަ އޮކްސިޖަން އާއި ހުރިހާ އެއްޗެއް ހުންނާނެތީ. އެކަމަކު އެނައިސް އެތަށް އިރެއްވި. ދެން އެންމެ ފަހުން އަޅުގަނޑުމެން ހޮސްޕިޓަލަށ ްދިޔައީ ޕްރައިވެޓް ކާރެއްގަ. ހޮސްޕިޓަލަށް ދިޔަފަހުން މިއެނގުނީ އެމްބިއުލާންސް ހަލާކުވެފަ އޮތް ކަންވެސް." އެމީހާ ބުންޏެވެ.\nވީނިއުސްއަށް މިއަދު މައުލޫމާތު ދެއްވަމުން ހިތަދޫ ރީޖަނަލް ހޮސްޕިޓަލުގެ އޮފިޝަލަކު ވިދާޅުވީ ރޭ ހިނގަި ދިޔައީ ވަރަށް ހިތާމަވެރި ހާދިސާއެއް ކަމަށެވެ. އަދި ވިދާޅުވީ ހާޓްއެޓޭކް ޖެހުނު މީހާއަކީ ކުރިންވެސް އެފަދަ ބައްޔަކަށް ބޭސް ކުރަމުން އައި މީހެއް ކަމަށާއި އޭނާ ހޮސްޕިޓަލަށް ގެނައި އިރުވެސް މަރުވެފައިވާ ކަމަށެވެ.\nއޮފިޝަލް ވިދާޅުވީ މަރުވި މީހާ ހޮސްޕިޓަލަށް ގެނައުން ލަސްވީ ހޮސްޕިޓަލުގައި ބޭނުންކުރާ ތިން އެމްބިއުލާންސްވެސް ހަލާކުވެފައި އޮތުމުން ކަމަށެވެ. މަރުވި މީހާގެ އެހީތެރިންނަށް އެމްބިއުލާންސް ހަލާކުވެފައިވާ ކަން ނޭންގީ ކީއްވެތޯ ސުވާލު ކުރުމުން އޭނާ ވިދާޅުވީ އެފަދަ ކަމެއް ހިނގާފައިވާ ކަން އެނގިފައި ނުވާ ކަމަށާއި ނަމަވެސް އެފަދަ ކަމެއް ހިނގާފައިވޭތޯ ބަލާ ފިޔަވަޅު އަޅާނެ ކަމަށެވެ.\nއޮފިޝަލް ވިދާޅުވީ މިމައްސަލަ ބަލައި ހޮސްޕިޓަލުގެ ފަރާތުން ކުރިއަށް އޮތް ތާނގައި ރަނގަޅު ކުރަންޖެހޭ ހުރިހާ ކަމެއް ރަނގަޅު ކުރުމަށ ްމަސައްކަތް ކުރާނެ ކަމަށެވެ. އަދި މިފަދަ ހިތާމަވެރި ހާދިސާއެއް ތަކުރާރު ނުވޭތޯ މަސައްކަތް ކުރާނެ ކަމަށެވެ.\nއައްޑޫ ސިޓީގައި ހާތްއެޓޭކެއް ޖެހިގެން މީހަކު މަރުވެފައިވާއިރު ހދ. ނޮޅިވަރަންފަރުގައި ފުޓް ބޯޅަ ކުޅެން ހުއްޓާ ހާލު ސީރިއަސްވި ޒުވާނަކުވެސް ވަނީ ފަރުވާދެމުންދަނިކޮށް ރޭގެ ވަގުތެއްގައި މަރުވެފަ އެވެ.\nއޭނާ މަރުވީ ފުޓުބޯޅަ ކުޅެން ހުއްޓައި ހަށިގަނޑު އައްސިވާން ފެށުމުން ނޮޅިވަރަންފަރު ސިއްހީ މަރުކަޒުގައި ފަރުވާ ދިނުމަށްފަހުި އިތުރު ފަރުވާ އަށް އެއަތޮޅު ކުޅުދުއްފުށީ ރީޖަނަލް ހޮސްޕިޓަލަށް ގެންގޮސް ފަރުވާ ދެމުން ދަނިކޮށެވެ. ނަމަވެސް އޭނާ މަރުވި ސަބަބު އަދި ވަނީ ސާފްވާ ގޮތެއް ނުވެފަ އެވެ.


Dhidhoo flatthakuge massala ACC in nunimeythy Naibu Raees ge kanboduvun | Mihaaru\nދިއްދޫ ފްލެޓުތައް ނައިބު ރައީސް ފައިސަލް ބައްލަވާލައްވަނީ -- ފޮޓޯ: ރައީސް އޮފީސް\nދިއްދޫ ފްލެޓްތަކުގެ މައްސަލަ އޭސީސީން ނުނިމޭތީ ނައިބު ރައީސްގެ ކަންބޮޑުވުން\n25 ނޮވެމްބަރ 2019 - 11:35 8 comments\nހަފްތާ ބަންދުގައި އުތުރުގެ ބައެއް ރަށްރަށަށް ކުރެއްވި ދަތުރުފުޅުގައި ނައިބު ރައީސް ދިއްދުއަށް ވަޑައިގެން މިހާތަނަށް ހަވާލު ނުކުރެވި ހުރި ފްލެޓްތައް ބައްލަވާލެއްވި އެވެ. އޭގެ ތެރެއިން ގިނަ ފްލެޓްތައް މިހާރު ހުރީ ވަރަށް ބޮޑަށް މަރާމާތުކުރަން ޖެހިފަ އެވެ.\nކުރީގެ ރައީސް މުހައްމަދު ނަޝީދުގެ ސަރުކާރުން ދިއްދޫ ހިއްކައި، އަދި އެ ބިމުގައި އެ ސަރުކާރުން ފެށި މަޝްރޫއެއްގައި އެޅި ފްލެޓްތަކުގެ ފާރުތަކުގައި ބޮޑެތި ރެނދުތައް ލުމާއި ސީލިންގުން ފެން ފޭބުން ފަދަ މައްސަލަތައް މިހާރު ކުރިމަތިވެފަ އެވެ.\nDhihdhoo Flat thah dhinun madu jahsaalan ACC in angaifi\nދިއްދޫ ފްލެޓްތައް ދިނުން ހުއްޓުވުން---\nފްލެޓޭ ކީ ނަމަވެސް ދިއްދޫގައި އެތަންތަން ހަދާފައި ހުރީ ވަކިވަކި ގޭގޭގެ ގޮތުގަ އެވެ. އެގޮތުން 250 ގެ ހަދާފައިވެ އެވެ. އޭގެ ތެރެއިން 130 ގެ ވަނީ މީހުންނާ ހަވާލުކޮށްފަ އެވެ. އަދި 110 ތަން ދޭނެ ފަރާތްތައް ކަނޑައަޅާފައި ވިޔަސް އާ ސަރުކާރުން ވަނީ އެ ލިސްޓް ބާތިލްކޮށް އަލުން މާކްސް ދީފަ އެވެ.\nދިއްދޫ ކައުންސިލުން ޖޫން 10 ގައި 110 ފްލެޓްގެ ވަގުތީ ލިސްޓަށް ޝަކުވާ ހުށަހަޅަން ހުޅުވާލި އެވެ. އެއާ އެކު ގިނަ ބައެއްގެ ޝަކުވާ ހުށަހެޅި އެވެ. އެހިސާބުން އެ ލިސްޓަށް ފްލެޓް ދިނުން މަޑުޖައްސާލަން އޭސީސީން އެންގި އެވެ.\nހައުސިން މިނިސްޓްރީން ރަށު ކައުންސިލަށް އަންގާފައިވަނީ މި މައްސަލާގައި އޭސީސީއާ އެކު އެ މިނިސްޓްރީން މަސައްކަތް ކުރަމުން އަންނަ ކަމަށެވެ. އެކަމަކު ވަކި ގޮތެއް ނުނިމޭތީ ފްލެޓްތައް ދޫނުކުރެވި ވަނީ މަޑުޖެހިފަ އެވެ.\nއެ ފްލެޓްތައް ބައްލަވާލެއްވުމަށް ފަހު ނައިބު ރައީސް ފައިސަލް "މިހާރު" އަށް ވިދާޅުވީ އެތަންތަން ހަވާލުނުކުރެވި ލަސްވުމަކީ ވަރަށް ބޮޑު ކަންބޮޑުވުމެއް ކަމަށެވެ. މީހުންނަށް ދިރިއުޅެން ފެށޭ ހާލަތުގައި ހުރި ފްލެޓްތައް ނުދެވި ގިނަ ދުވަސް ވެ، ވީރާނާވުމަކީ ވެސް ކަންބޮޑުވުމެއް ކަމަށް އެމަނިކުފާނު ވިދާޅުވި އެވެ.\n"މިހެން ވެގެން ނުވާނެ ދެއްތޯ؟ މިތަންތަން ހަވާލުކުރެވެން އެބަ ޖެހޭ،" ނައިބު ރައީސް ވިދާޅުވި އެވެ.\nދިއްދޫ ފްލެޓުތައް ނައިބު ރައީސް ފައިސަލް ބައްލަވައިލައްވަނީ -- ފޮޓޯ: ރައީސް އޮފީސް\nހއ. އަތޮޅުގެ ވެރިކަން ކުރާ ރަށް، ދިއްދުއަކީ ގެދޮރުގެ ދަތިކަން ބޮޑު ރަށެކެވެ. އެހެންކަމުން ތިން ކޮޓަރީގެ އެ ފްލެޓްތަކުގެ އިންތިޒާރުގައި ގިނަ ބަޔަކު އެބަ ތިއްބެވެ.\nމިދިޔަ ސަރުކާރުން ދިއްދޫން ފްލެޓް ދިނީ ބޭއިންސާފުން ކަމަށް، ރަށުގެ ބައެއް މީހުން ބުނެ އެވެ. ނަމަވެސް ގިނަ ފްލެޓުގައި މިހާރު މީހުން ދިރިއުޅެން ވެސް ވަނީ ފަށައިފަ އެވެ.\nއިތުރު ލިޔުންތައް ބޯހިޔާވަހިކަން އެންޓި ކޮރަޕްޝަން ކޮމިޝަން ކޮރަޕްޝަން ހއ. ދިއްދޫ ނައިބު ރައީސް ފައިސަލް ނަސީމް